Wife wearsakilo of gold necklace on her wedding anniversary viral video ap – News18 Gujarati\nલગ્નની વર્ષગાંઠ પર પત્નીએ પહેર્યો એક કિલો સોનાનો હાર, પતિને પોલીસનું 'તેડું', કહીકત કંઈક અલગ જ નીકળી\nલગ્નની વર્ષગાંઠની ઉજવણી વખતે બાલા કોલીની પત્નીએ એક કિલોનો સોનાનો હાર પહેર્યો હતો. જોકે પતિએ પોલીસ સમક્ષ અલગ સત્ય જણાવ્યું હતું.\nLast Updated : May 24, 2021, 00:12 IST\nમુંબઈઃ સોશિયલ મીડિયા (social media) ઉપર રૂઆબ જમાવવા માટે લોકો શું શું કરે છે. મુંબઈના (mumbai) ભિવંડી, કોગાંવ વિસ્તારમાં રહેનારા બાલા કોલીને આવું કરવું ભારે પડ્યું હતું. એક વીડિયો સોશિયલ મીડિયા ઉપર શેર થયો હતો. જેમાં બાલા કોલીની પત્નીએ ભારેભરખમ મંગળસૂત્ર (હાર) પહેરેલો દેખાય છે. આ હાર (Gold Mangalsutra) એટલો લાંબો હતો કે તે મહિલાના ઘુંટણ સુધી પહોંચી રહ્યો હતો. દરેક લોકો સોનાનો આટલો મોટો હાર જોઈને દાંત વચ્ચે આંગળી દબારી રહ્યા હતા.\nસોશિયલ મીડિયાના અલગ અલગ પ્લેટફોર્મ ઉપર હાર સાથે જોડાયેલી તસવીરો અને વીડિયો વાયરલ થાં કોગાંવ પોલીસની પણ આના ઉપર નજર પડી હતી. પોલીસે પછી બાલા કોહલીને પોલીસ સ્ટેશન બોલાવ્યો હતો. એક સીનિયર ઇન્સ્પેક્ટર પ્રમાણે બાલા કોલી અને તને પરિવારની સુરક્ષા માટે આવું કરવું જરૂરી હતી.\nબાલા કોહલીએ પોલીસને હારની કંઈક અલગ જ કહાની જણાવી હતી. બાલા કોહલી પ્રમાણે લગ્નની વર્ષગાંઠને કંઈક અલગ પ્રકારે મનાવવાનું વિચાર્યું હતું. એટલા માટે વર્ષગાંઠના દિવસે કેક કાપી અને બાલા કોલીએ આ અવસર ઉપર પત્ની માટે ફિલ્મી ગીત પણ ગાયું હતું. આ અવરસ ઉપર બાલા કોલીની પત્નીની પત્નીએ જે હાર પહેર્યો હતો. તે હારનો વીડિયો અને તસવીરો સોશિયલ મીડિયા ઉપર ખૂબજ રસપ્રદ સાબિત થઈ હતી.\nબાલા કોલીએ પોલીસને જણાવ્યું કે આ મંગળસૂત્ર અસલી સોનાનું ન હતું. આ કલ્યાણના એક જ્વેલર પાસે બનાવડાવ્યું હતું. પોલીસે જ્વેલર પાસેથી પણ હાર અંગે પુષ્ટી કરી હતી. અને હાર સોનાનો ન હતો.\nબાલા કોલીએ જણાવ્યું કે પત્નીને લગ્નની વર્ષગાંઠ ઉપર એક મત્રસૂત્ર ગણા સમય પહેલા બનાવ્યો હતો. એક કિલો વજનનો આ હાર માત્ર 38,000 રૂપિયામાં બન્યો હતો. પત્નીએ આ હાર લગ્નની વર્ષગાંઠના દિવસે પહેર્યો હતો. પોલીસે મને પોલીસ સ્ટેશન બોલાવ્યો ત્યારે બધી હકીકત જણાવવી પડી.\nFirst published: May 24, 2021, 00:03 IST


Chakravyuh - 37 in Gujarati Detective stories by Rupesh Gokani books and stories PDF | ચક્રવ્યુહ... - 37\n“સાહેબ કઇ બાજુ જવુ છે તમારે?” રીક્ષાચાલકે રોહનને પુછ્યુ પણ રોહને તેને જવાબ ન આપ્યો એટલે રીક્ષાચાલકે રીક્ષો સાઇડમાં ઊભો રાખી દીધો. “સાહેબ છેલ્લી દસેક મિનીટથી તમને પૂછુ છું કે તમારે જવાનું ક્યાં છે પણ તમે કાંઇ જવાબ આપતા જ નથી. એટલા તે ક્યાં ખોવાઇ ગયા છો કે સાંભળવાનું પણ મૂકી દીધુ છે.” “જી, સોરી ભાઇ. હું જરા વિચારોમાં ખોવાઇ ગયો હતો.” “હવે તમારા વિચારોમાંથી બહાર નીકળો અને મને કહો તમારે જવુ છે ક્યાં?” “એ જ તો ખબર નથી કે ક્યાં જવાનુ છે.”\n“સાહેબ બાર-બપોરે પી ગયા છો કે શું? કાંઇ કામ ધંધો છે કે નહી? કે પછી પૈસા વધી પડ્યા છે? જલ્દી કહો ક્યાં જવાનુ છે નહી તો અહી જ ઉતરી જાઓ એટલે હું મારા કામે વળગુ.”\n“ઠીક છે બોલ, કેટલુ ભાડુ થયુ?” રોહન ત્યાં રસ્તામાં જ ઉતરી ગયો અને ભાડુ ચુકવી તેણે તેના ઘર તરફ જવા પગ ઉપાડ્યા.\n“અરે કાશ્મીરા, આવી ગઇ તુ? કેવી રહી શર્માજી સાથેની મીટીંગ? ડીલ ફાઇનલ કરી કે નહી?” કાશ્મીરાને આવતા જોઇ સુરેશ ખન્નાએ પુછ્યુ પણ કાશ્મીરાએ તેના પિતાજીની વાત જાણે સાંભળી જ ન હોય તેમ તેના રૂમ તરફ જતી રહી. “થાકી ગઇ લાગે છે. બીઝનેશની જવાબદારી જરૂર કરતા વધી જતી હોય તેમ લાગે છે.” હસતા હસતા ખન્ના સાહેબ ન્યુઝ પેપર વાંચવામાં મશગુલ બની ગયા. આ બાજુ કાશ્મીરા દોડતી તેના રૂમમાં ભરાઇ ગઇ અને ધૃસકે ધૃસકે રડવા લાગી. આજે જેને પામવા માટે તેણે શર્માજી સાથેની મીટીંગ જાણી જોઇને રદ્દ કરી હતી એ બહાને કે તે રોહન સાથે થોડો સમય વિતાવીને તેના મનની વાત કહી શકશે પણ તેણે જેવુ ધાર્યુ હતુ તેના કરતા કાંઇક અલગ જ બન્યુ. રોહન સાથે થોડી આત્મીયતા કેળવાઇ હતી તે પણ આજે તૂટી ગઇ. આજે તે મનથી તૂટીને ચકનાચુર થઇ ગઇ હતી. એક સ્ત્રીહ્રદયની વેદના આજે તેને સમજાઇ રહી હતી. આજ સુધી તે બસ પોતાના બીઝનેશના ધ્યેયને લક્ષમાં રાખી જીવી રહી હતી જ્યારે આજે તેને સમજાયુ કે એક સ્ત્રી તરીકે તેને બીજી પણ જરૂરિયાત છે પણ તેને જ્યારે આ બધુ સમજાયુ ત્યારે સાયદ બહુ મોડુ થઇ ગયુ હતુ એ વિચારે તે ચોધાર આંસુ સારી રહી હતી ત્યાં અચાનક તેના ફોનની રીંગ વાગી પણ કોઇ બીઝનેશ રીલેટેડ કોલ હશે એમ સમજી તેણે ફોન સામે જોવાનુ પણ ટાળી દીધુ પણ ફોનની એક પછી એક રીંગ વાગે જ જઇ રહી હતી એટલે તે ઊભી થઇ ફોન પર નજર કરી ત્યાં તે ખુશીથી ઉછળી પડી, સામે રોહનનું નામ ફ્લેશ થઇ રહ્યુ હતુ, જરાપણ સમય વેસ્ટ કર્યા વિના તેણે ફોન ઉપાડી લીધો. “સોરી રોહન, મને ખ્યાલ ન હતો કે તારો કોલ છે. આઇ એમ રીઅલી વેરી સોરી ફોર ધેટ.” આંસુ પોંછતા તે માંડ માંડ બોલી શકી. “ઇટ’સ ઓ.ક.એ મેડમ. ઇનફેક્ટ આઇ એમ સોરી ફોર માય બીહેવીયર. મારે એમ કહ્યા વિના જવુ ન જોઇએ સો આઇ એમ સોરી ફોર ધેટ.”\n“ઇટ’સ ઓ.કે. રોહન, આઇ એમ સો હેપ્પી કે તે મને કોલ કર્યો. થેન્ક્સ અ લોટ રોહન.” “મેડમ, તમે આજે જે વાત કરી એટલે કાંઇ સમજી ન શક્યો કે શું કહું, શું ન કહું. મન કાંઇક કહેતુ હતુ, મગજ કાંક બીજુ કહેતુ હતુ એટલે ત્યાંથી નીકળી જવાનુ જ મે મુનાસીબ સમજ્યુ.” “હું એટલી ડરી ગઇ હતી કે તેની વાત ન પૂછ, એકવાર તો એમ થયુ કે આપણા વચ્ચે જે થોડી ઘણી દોસ્તી હતી તે પણ આજે ખતમ પણ તારો કોલ આવતા થોડો હાંશકારો અનુભવ્યો.” “નહી મેડમ, એવુ તે કાંઇ નથી, આઇ એમ ઓ.કે.” “રોહન, તુ ચાહે એટલો સમય લઇ શકે છે તારો જવાબ આપવામાં, તુ ચાહે ના કહે તો પણ મને પ્રોબ્લેમ નથી કારણ કે આજે હું સમજી ગઇ છું કે પૈસાથી બધુ ખરીદી શકાતુ નથી. પૈસાથી ઘરમાં કામ કરવાવાળા નોકર-ચાકર મળી શકે છે પણ જેની સાથે આપણા મનના ભાવો અને ફીલીંગ્સ શેર કરી શકીએ તેવો હમદર્દ ન મળે.”\n“એવુ નથી મેડમ, તમારી સાથે લગ્ન કરવાવાળા તમને ઘણા મળી રહેશે જ્યારે હું એક મામુલી માણસ છું જે તમારી કંપનીમાં એકમાત્ર એમ્પ્લોઇ છે, નથીંગ એલ્સ.” “રોહન, આ એક વાક્ય કહીને તુ મને વધુ ગીલ્ટ ફીલ ન કરાવ પ્લીઝ. મને એ વાત સમજાઇ ગઇ છે કે માત્ર પૈસાથી માણસનું મૂલ્ય અંકાતુ નથી, પૈસાથી વધુ પણ કાંઇક હોય છે અને એ બધા ગુણો તારામાં છે જે એક છોકરી તેના જીવનસાથીમાં જોવા ઇચ્છે છે.” “મેડમ, લગ્નજીવન કાંઇ ઢીંગલા-ઢીંગલીની રમત નથી કે ગમ્યુ ત્યાં સુધી રમ્યા અને પછી ફેકી દીધા. લગ્નજીવનમાં બે પાત્રો જઝબાતથી જોડાય છે અને જ્યારે કોઇના જઝબાત તૂટે છે ત્યારે તેનો અવાજ કોઇને સંભળાતો નથી. મારા જઝબાત એકવખત તૂટી ગયા છે મેડમ અને દૂધથી દાઝેલો માણસ છાસ પણ દસ વાર વિચારેને અડકે તેમ હું લગ્ન બાબતે અને એ પણ તમારી સાથેના વિચારથી ધૃજી ઊઠુ છું.” “રોહન પ્લીઝ યાર, તારા આ શબ્દોથી મને બહુ તકલિફ થાય છે. મે માન્યુ કે જે બન્યુ તેમા મારી જ ભૂલ હતી, તુ અને તારો પરિવાર સંપૂર્ણ નિર્દોષ જ હતા પણ ત્યારે હું પૈસાના મોહમાં અંધ બની ગઇ હતી, મને ખબર ન હતી કે મારા એક ફેંસલાથી તારા દિલ પર આટલી માઠી અસર પહોંચશે.” “ઇટ’સ ઓ.કે. મેડમ, તમે ગીલ્ટી ફીલ ન કરો અને મારી તો સલાહ એ જ છે કે આ બાબતે તમે હજુ વધારે વિચારો, જલ્દબાઝીમાં લીધેલા નિર્ણય પછી ભવિષ્યમાં આંખના કણાની જેમ ચુભે છે.” “મે વિચારી લીધુ છે રોહન, મને તારા જવાબનો ઇન્તઝાર છે.” “મે હમણા જે કહ્યુ તે તમારી સાથે સાથે મને પણ લાગુ પડે જ છે. તમે આ બાબતે વિચારી લીધુ છે પણ મારે હજુ વિચારવાની સરૂઆત કરવાની છે કારણ કે તમે મને રીજેક્ટ કર્યો ત્યારથી હું લગ્ન વિષે વિચારવા જેવો રહ્યો જ ન હતો. મારા માટે ઘણી છોકરીઓના માંગા આવ્યા હતા પણ મે મમ્મી-પપ્પાને ના જ કહી દીધી હતી કારણ કે સાચુ કહુ તો આ શબ્દથી જ મને નફરત થઇ ગઇ હતી અને આજે ફરી તમે જ આ વિષય છેડ્યો છે તો પ્લીઝ મને થોડો સમય આપો.” “યા રોહન, પ્લીઝ ટેઇક યોર ટાઇમ. આઇ વીલ બી વેઇટ ફોર યુ.” “ઓ.કે. થેન્ક્સ રોહન.” “ઇટ’સ ઓ.કે. મેડમ,” “યુ કેન કોલ મી કાશ્મીરા.” “તે સમયને હજુ ઘણી વાર છે મેડમ. વખત આવ્યે તમને નામથી બોલાવીશ અત્યારે મેડમ કહેવુ જ મુનાસીબ છે મારા માટે.” કહેતા રોહને ફોન કટ કરી દીધો.\n“પ્લીઝ ગોડ, હેલ્પ મી. કાંઇક એવુ કરો કે રોહનનો જવાબ પોઝીટીવ રહે અને મારા કર્યાની માંફી મને મળી જાય.” આંખ બંધ અને હાથ જોડી કાશ્મીરા મનોમન પ્રાર્થના કરવા લાગી.......


અધૂરા અરમાનો-૨૫ | Gujarati Drama Story | અશ્ક રેશમિયા\n5 mins 3165mins 316\nGujarati Story : #5974 Gujarati Story Drama : #1359\nlove couple springseason\nએવામાં એકવાર સૂરજને જનમટીપ થઈ!\nએક મર્ડર કેસમાં એ પુરાવાના અભાવે ગુનેગાર સાબિત થયો હતો.\nવસંતના વધામણા થઈ ચૂક્યાં હતાં.\nસૃષ્ટિ સોળે કળાએ ખીલી ઊઠી હતી.\nસમય સક્રાંતિકાળમાં રમમાણ હતો. આવા વસંતના વૈભવને માણવા, પ્રકૃતિની રંગીન રમણીયતાના ખોળે ખુંદવા સારૂં થઈને સૂરજ અને સેજલે રાજસ્થાનની સફર આદરી.\nએક શુક્રવારની શુભ સવારે જેસલમેર પહોચ્યા.\nરાજસ્થાન ભલે વેરાન, સૂકી ભૂમિ કહેવાતી હોય, પરંતું અહીં ઉપરવાળાએ અનેક જગ્યાએ ખોબલે-ખોબલે ખમીરવંતું શૂરાતન અને મઘમઘાટ કરતું શાનદાર સૌદર્ય વેર્યું છે. ચોમાસામાં અહીંના ડુંગરાનું સૌદર્ય તન મનને તાજગીસભર બનાવી મૂકે એવું. દિવાળી ટાણે એટલે કે વરસાદ જ્યારે ડુંગરાઓને નવડાવી લે એ પછીના સમયમાં જો અહીંની અરવલ્લીની ગિરિમાળાઓમાં ઘૂમીએ તો એમ જ લાગે જાણે હિમાલયની ગોદ ખુંદી રહ્યાં ન હોઈએ!\nસૂર્ય હેમખેમ ઉદય પામી ચૂક્યો હતો. મશરૂમ વાસંતી સવાર એના કોમળ કિરણોને નવરાવી રહી હતી. એ જ વેળાએ પવન ગજબની તાજગીથી સારા સંસારને બહેકાવી રહ્યો હતો. પ્રકૃતિ વસંતના વહાલભર્યા વધામણા લઈને માનવસહિત સમગ્ર સૃષ્ટિને મહેંકાવવા રમમાણ હતી. ચોફેર- પર્વતના શિખરે - શિખરે જાણે સૂર્ય હોય એવું લાગી રહ્યું હતું. પ્રભાતના તાજગીભર્યા ખુશનુમાં વાતાવરણમાં યાત્રિયો, દર્શનાર્થીઓ, અને સ્ફૂર્તિલા સહેલાણીઓ ખુશખુશાલ બનીને સુંધા (સુંઢા પર્વત) ની પાવન પાવડીએ પગ માંડી રહ્યાં હતાં. રાજસ્થાનમાં સુંધાના પર્વત પર ચામુંડાનું પ્રખ્યાત રમણીય ધામ છે. કેટલાંક આશિષ પામવા ઊપર ચડી રહ્યાં હતાં તો વળી કેટલાંક દિવ્યાશિષનો ઉમંગ લઈને નીચે ઊતરી રહ્યાં હતાં. ક્યાંક પ્રેમીયુગલ પ્રેમગોષ્ટિમાં મશગૂલ હતાં. એ યુગલ પર લોકો તિરસ્કારભરી નજરો નાખીતા જતાં હતાં. પાલખીવાળાઓ 'જગ્યા આપો- જગ્યા આપો' ની બૂમ પાડતા હાંફળાફાંફળા ઊપર ચડી રહ્યાં હતાં. નાના બાળકો વડીલોની આંગળી ઝાલીને ચાલતા હતાં. વૃક્ષોની તોતિંગ ડાળીઓ પર વાંદરાઓ કૂદાકૂદ ને હૂપાહૂપ કરી રહ્યાં હતાં. વાંદરાઓની મસ્તી જોઈને લાગતું હતું જાણે હિલ્લોળે ચડેલું આખેઆખું ઝાડ હમણા જ પડી જશે, શાયદ! ક્યાંક વાંનરોના ટોળાઓ માર્ગ રોકીને પ્રસાદની આજીજી કરતા નજરે પડતા હતાં.\nસેજલ એની જીંદગીમાં પ્રથમવાર અહીં આવી હતી. ક્યાંક લીલું ઘાસ જુએ ને ઝુમી ઊઠતી! ફૂલ ખીલેલું જુએ ને નાચી ઊઠતી. ઝરણાઓ જુએ ને ગેલમાં આવી ફેરફુંદરડી ફરવા લાગતી. ક્યાંક કોઈ કપલને જુએ ને સૂરજને બાઝી પડતી! એની બાલિગ ચેષ્ટાઓ પરાકાષ્ટાએ પહોંચી જતી.\nસુંધામાતાને ડુંગરે ચડતાં જ વચ્ચે એક વિશાળ વડનું ઝાડ છે. જેની સહેંજ સામે જ એ ઝરણું વહેતું જાય છે. સાંકડો માર્ગ, સાંકડા પગથિયા અને વળી ઊંડું ઝરણું!\nકલકલ કરતું ઝરણું સૌના મન મોહી લેતું હતું.\nઝરણાની સામે જ આવેલ એક મોટી શિલા પર સૂરજ અને સેજલ બેઠા હતાં. 'એક દો તીન ચાર માતાજીની જય જયકાર' પોકારતું એક ટોળું ત્યાંથી પસાર થયું. ઝરણાની મજા માણતા સૌને ભક્તિના રંગે એ રંગતું ગયું. થોડીવારે એક એક કરતા ચાર કપલ ત્યાં એકઠા થયા, જ્યાં સેજલ-સૂરજ ઝરણાના ગાનને સુણવામાં મસ્તાન હતાં. પળભરની મસ્તીમાં એ પાંચેય કપલ દૂધમાં સાકર ભળે એમ એકમેકમા ભળી ગયા.\nએ પાંચેય કપલમાં એક કપલ સૂરજ-સેજલનું, બીજું અમદાવાદી, ત્રીજું એક ભાવનગરી, ચોથું અને પાંચમું કપલ જહોજલાલીથી ભરપૂર જયપુરનું!\nજયપુરથી આવેલ કપલમાં પ્રિત અને પૂનમના હાલ જ લગ્ન થયા હતાં. બીજું કપલ કાજલ અને કીર્તનનું. જેઓ વસંતના વૈભવમાં જ એકમેકમાં ભળી ગયા હતાં. આમાં પ્રિત જાણી જોઈને પૂનમ સંગે લગ્ન સંબંધથી નહોતો બંધાયો કે કાજલ અમસ્તી જ કીર્તન સંગ પ્રેમપાશમાં બંધાઈ હતી! અમસ્તી આ બંને જોડી સર્જવામાં એક રહસ્યમય સંજોગોએ જબરો ભાગ ભજવ્યો હતો. કાળની એક જ થપાટે એક કપલને વિખેરીને બીજા બે કપલ ઊભા કર્યા હતાં.\nવસંતના વધામણા પહેલાં જ જયપુરની સરજમીન પર એક ભયંકર જંગ ખેલાઈ ગયો! એથી એક અજીબોગરીબ ઘટનાના રોપાણ થયા. અને એ ઘટનાએ બીજી ઘટનાના બી વાવ્યા.\nપ્રિત કોલેજના આખરી વરસમાં હતો. ખડતલ અને સોહામણો એનો વાન હતો. અભ્યાસમાં પણ એટલો જ કુશળ. કોલેજ પૂરી થઈ. સમયના વાણા વાયા ને પ્રિતના પૂનમ નામની કન્યા સંગે લગ્ન થઈ ગયા. પૂનમ ગર્ભશ્રીમંતની નબીરી હતી. પ્રિતની કોલેજમાં એ ત્રીજા વરસમાં હતી. પૂનમ પ્રિતની મહોબ્બતમાં ઓળઘોળ રહેતી કિનતું પ્રિત એને ધ્યાનમાં લેતો નહીં. પ્રિતને પોતાની જીંદગીમાં લાવવા કેટલાય કાવાદાવા કર્યા, પણ પ્રીત એકનો બે ના થયો. કારણ કે એ પોતાની જ સોસાયટીમાં રહેતી એક કામણગારી છોકરીના પ્રેમમાં પાગલ હતો. એ છોકરીનું નામ કાજલ. કાજલ પ્રિત માટે પ્રાણ ન્યોછાવર કરવા પણ તૈયાર હતી, એટલો પ્રેમ કરતી હતી. એના માટે પ્રિતની ખુશી પ્રથમ હતી બાકીના કામ પછી. કિન્તું પૂનમ કંઈ ઓછી માટીની નહોતી. એણે પ્રેમજાળ પાથરીને પ્રિતને કાજલથી જોજનો અળગો કરી દીધો. પ્રિત ઓછી માટીનો નીકળ્યો જો પૂનમની મોહજાળમાં ફસાયો. અને બંને સંસારરથ સાથે જોડાયા.\nપૂનમના પૂર્વજીવન વિશે કશું જ ન જાણતી કાજલને જ્યારે ભાળ મળી ત્યારે એ નાગણની માફક છંછેડાઈ ઊઠી. એ એટલી સમસમી ઊઠી કે પોતાના પ્રેમને તબાહ કરીને લૂંટનારી પૂનમનું કાસળ કાઢી નાખવા બેબાક બની. કિન્તું એણે સંયમ ધર્યો. બળથી નહી પણ કળથી કામ લેવાનું મુનાસિબ માન્યું.\nઆ બાજું પૂનમને પ્રિતના અતીત વિશે ઝાઝી કંઈ જાણ નહોતી જ. એ નહોતી જાણતી કે પ્રિત કોઈને દીલોજાનથી ચાહતો હતો. અને શાયદ એ જાણતી હોત તો શું પ્રિતની જીંદગીમાં આવત? પૂનમ પણ કાજલ વિશે કશું જ નહોતી જાણતી કે નહોતી એણે કાજલને જોઈ. પરંતું કાજલ એની સૌતન સમી પૂનમનું ઢીમ ઢાળી દેવા હવાતિયા મારવા લાગી. એ હંમેશા પૂનમને પતાવવાની તાકમાં રહેતી. અને આખરે એક દિવસ એ સમય પણ આવી ગયો.\nલગ્નના થોડા દિવસો બાદ જ્યારે પ્રિત અને પૂનમ હનીમૂન માટે માઉન્ટ આબું જવા રવાના થયા ત્યારે લાગ જોઈને કાજલ પણ એની સાથે થઈ ગઈ. કાજલની સંગાથે એનો નવો આશિક હતો. એણે નવા સાજ સજ્યા. ચહેરાનો આખો લૂક બદલી લીધો. એ એટલી બદલાઈ ચૂકી હતી કે ખુદ પ્રિત એને ઓળખી શક્યો નહી.\nજગતમાં માણસ જેવું ચિત્ર-વિચિત્ર પ્રાણી હજી પેદા નથી થયું. આ માણસ કોબ્રાથીયે ઝેરી છે! અન્ય પ્રાણી તો શાયદ વખત આવ્યે વેર વાળવાનું વિસરી જાય પરંતું માણસ! માણસ પેલાં નાગ-નાગણની જેમ વરસો સુધી વેરની વસુલાત કરવા ફૂંફાડા મારતો રહે છે. જગતમાં સૌથી વધારે વેર માણસ રાખે છે. પ્રલય થઈ જાય કે મૃત્યું થઈ જાય છતાંય માણસ વેર ભૂલતો નથી. બીજા જનમમાંય એ વેર વાળ્યેયજ છૂટકો રાખે છે. આ વેરની વૃતિએ માણસને અન્ય પ્રાણી કરતા ખતરનાક બનાવ્યું છે.\nપાંચ પરમેશ્વર કે પાંચ પાંડવ જેવા એ પાંચેય કપલ વડલાની ઓથે બેઠાં-બેઠાં વાતે વળગ્યા. અતીતવનના સંસ્મરણો તાજા થતાં હતાં અને ભાવિના શમણાઓને રંગ લાગી રહ્યો હતો. આ બધામાં માત્ર એક કાજલ ચૂપ બેઠી હતી. વિચારોની ગહનતામાં એ ગરકાવ હતી. એની કાતિલ નજરો કિશનની આંખોમાં રમતી હતી અને મન પૂનમને પતાવવાના કાવતરા ઘડતું હતું. અચાનક એને કંઈક મળી ગયું હોય એમ એ ઊભી થતાં બોલી:'અરે મિત્રો, ચાલો આપણે આ ઝરણામાં નહાઈએ!'\n"'યાર, ગાંડી થઈ છે કે શું ? આ કાળિયા ધરામાં કંઈ પડાતું હશે! પડીએ કે ખુંપી જઈએ તો મરી જવાય!' ઝરણાની ગહનતા માપતો હોય એમ કિશન કાજલના ખભે હાથ રાખીને બોલ્યો.\n'એમાં મરવાની ક્યાં વાત આવે છે? બલકે આનંદની વાત છે. અત્યારે આ ઝરણામાં લથબથ બનીને એકમેકને માણવાનો આનંદ બીજે ક્યાંય નહી મળે. પૂનમ, સેજલ થઈ જાઓ તૈયાર. આ જુવાનીયાઓ ભલે નપાણિયા બનીને બેઠા.' પોતાના શર્ટના બટન ખોલતી ખોલતી કાજલ છેક ઝરણાના તળિયે જઈ ઊભી રહી. કિશન બિચારો બની બાઘાની માફક તાકી રહ્યો. પછી તો નપાણિયા શબ્દ સાંભળીનૈ સૌને શૂરાતન ચડ્યું. એક કરતાં એક એમ સૌએ છલાંગ મારી.


બેરોમીટર અને થર્મોમીટર વચ્ચેનો તફાવત 2019\nબેરોમીટર વી થર્મોમીટર\nથર્મોમીટર અને બેરોમીટર વૈજ્ઞાનિક સાધન છે જેનો ઉપયોગ અનુક્રમે તાપમાન અને હવાનું દબાણ માપવા માટે થાય છે. આ ખૂબ કદાચ અમને બધા માટે જાણીતા છે, પરંતુ જો બેરોમીટર અને થર્મોમીટરમાં તફાવતો સમજાવવા માટે કહેવામાં આવે તો અમને મોટાભાગના એક ખાલી ડ્રો થશે. આ લેખ તેમના મતભેદો સાથે બેરોમીટર તેમજ થર્મોમીટર બંનેની સુવિધાઓનું વર્ણન કરશે.\nઆપણે હવામાનની સ્થિતિ નક્કી કરવાના દબાણમાં હવાનું દબાણ અને તફાવતનું મહત્વ જાણીએ છીએ. ચક્રવાતો અને તોફાનની આગાહીમાં દબાણની ગણતરી મહત્વપૂર્ણ છે. સામાન્ય રીતે, નીચા દબાણોના વિસ્તારોમાં હવાના પ્રવાહના ઊંચા દબાણના પ્રવાહ. ઉચ્ચ હવાના દબાણ સારા હવામાનનું સૂચક છે. તોફાનની આસપાસના વિસ્તારોની સરખામણીએ તોફાનના કેન્દ્રમાં હવાનું દબાણ ઓછું છે. વાયુના દબાણને માપવા માટે વપરાય છે તે સાધનને બેરોમીટર કહેવામાં આવે છે. ટોરિસેલીએ 1643 માં પ્રથમ બેરોમીટર (પારોનો ઉપયોગ કરીને) શોધ્યો, જે આજે પણ ઉપયોગમાં લેવાતી ટેકનીક છે. બેરોમીટર્સ દ્વારા માપવામાં આવેલા હવાના દબાણને વાતાવરણીય દબાણ અથવા બેરોમેટ્રિક દબાણ કહેવાય છે.\nપારાના બેરોમીટરની યોજનાકીય ડિઝાઇનમાં એક સરળ પારા ભરેલો જળાશય હોય છે જેમાં ઊંધી કાચની નળી (આશરે3ફીટ લાંબી) હોય છે. આ ટ્યુબ ટોચ પર બંધ છે અને પહેલેથી પારો સાથે ભરવામાં આવે છે. જ્યારે આ ટ્યુબને જળાશયમાં મૂકવામાં આવે છે, ત્યારે પારાના સ્તર નીચે જાય છે, ટોચ પર વેક્યૂમ બનાવવું. આ સાધન વાતાવરણીય દબાણ સામે ટ્યુબમાં પારોનું વજન સંતુલિત કરે છે. જ્યારે વાતાવરણીય દબાણ વધતું જાય છે, ત્યારે ટ્યુબમાં પારોનું સ્તર વધે છે, અને જ્યારે વાતાવરણીય દબાણ નીચે જાય છે, ત્યારે પારાના સ્તર પણ થાય છે. જેમ જેમ વાતાવરણીય દબાણ (અથવા જળાશય ઉપરની હવાનું વજન) દૈનિક ધોરણે બદલાતું રહે છે તેમ, પારોનું સ્તર પણ બદલાતું રહે છે, જે વાતાવરણીય દબાણને દર્શાવે છે.\nથર્મોમીટર એ ખૂબ જ સામાન્ય સાધન છે જેને આપણે તાવ ઉગાડે છે જ્યારે અમારી પાસે તાવ આવે છે અને અમારી મમ્મીએ અમારી મદદની સાથે આપણા શરીરનું તાપમાન માપવાનો પ્રયાસ કરે છે. થર્મોમીટર એક એવી સાધન છે જે ઘરની અંદર અથવા બહારનું તાપમાન માપવા માટે કરી શકે છે, એક પકાવવાની નાની ભઠ્ઠી અથવા તમારા શરીરની અંદર સરળતાથી. એક થર્મોમીટર પાસે પારોથી ભરેલા આધાર પર એક નાનો બલ્બ છે અને બલ્બ લાંબા ટ્યુબ ઉપરના સ્વરૂપમાં વિસ્તરે છે. આ ટ્યુબ પર માપાંકિત લાલ કે ચાંદીના રંગીન રેખા છે અને તાપમાન પર આધાર રાખીને તે ઉપર અથવા નીચે ખસે છે. પ્રારંભિક થર્મોમીટર્સે પારોને બદલે પાણીનો ઉપયોગ કર્યો હતો, પરંતુ પાણી શુક્ર ડિગ્રી સેલ્સિયસ પર સ્થિર થાય છે, થર્મોમીટર આ તાપમાન નીચે તાપમાન માપવામાં નિષ્ફળ ગયું છે. યુ.એસ. માપન તાપમાનમાં થર્મોમીટર્સ ફેરનહીટ છે, પરંતુ બાકીના વિશ્વના ઉપયોગમાં લેવાતા સ્કેલ સેલ્સિયસ છે.\nગરમી અને મદ્યાર્ક કે જે થર્મોમીટરના બલ્બમાં વપરાય છે તે ગરમ થાય છે અને ઠંડુ થાય ત્યારે સંકોચાઈ જાય છે. જ્યારે તાપમાન વધતું જાય છે, બલ્બમાં પ્રવાહીને કોઈ સ્થાન નથી પરંતુ તે ટ્યુબમાં વધે છે જે સ્કેલ સાથે સરળતાથી માપવામાં આવે છે.\n• વાતાવરણીય દબાણમાં બેરોમીટરના માપનો ફેરફાર થાય છે જ્યારે તાપમાનમાં ફેરફાર થર્મોમીટરનું માપ બદલાય છે\n• જ્યારે બેરોમીટર પારોનો ઉપયોગ કરે છે, ત્યારે પારો અને આલ્કોહોલનો ઉપયોગ થર્મોમીટર્સમાં થાય છે\n• જ્યારે તે હવાનું વજન છે જે બેરોમીટરમાં પારોનું સ્તર નક્કી કરે છે, તે થર્મોમીટરમાં તાપમાનના સ્વરૂપમાં વાંચેલ પારાના કદમાં ફેરફાર થાય છે.


મહિલાઓને પણ મળે વ્યાભિચારની સજા?\nકેન્દ્રએ SCમાં વ્યકત કરી અસહમતિ\nનવી દિલ્હી તા. ૧૨ : વ્યાભિચારના મામલામાં કાયદો તે કહે છે કે કોઈ વ્યકિત કોઈ વિવાહિત મહિલા સાથે શારીરિક સંબંધ બનાવે છે તો તેને પાંચ વર્ષની સજા કે દંડ અથવા બંન્નેની સજા થઈ શકે છે. પરંતુ આ વાત મહિલાઓ પર લાગુ પડતી નથી. પરંતુ આ વાત મહિલાઓ પર લાગૂ પડતી નથી. એટલે કે વ્યાભિચારમાં લિપ્ત મહિલા પર કોઈપણ પ્રકારની સજા કે દંડની જોગવાઇ કાયદામાં નથી. કાયદાના આ પ્રકારને લૈંગિક ભેદ પર આધારિત ગણાવતા એક અરજી સુપ્રીમ કોર્ટમાં દાખલ કરવામાં આવી હતી. આ અરજી પર સુપ્રીમ કોર્ટે કેન્દ્ર સરકાર પાસે જવાબ માંગ્યો હતો. કેન્દ્ર સરકારે આ મામલે પોતાનું વલણ કોર્ટમાં રાખતા અદાલતને કહ્યું કે, તે હાલના કાયદામાં કોઈપણ ફેરફારના પક્ષમાં નથી. કારણ કે આ મહિલાઓના હિતમાં નહીં હોય અને તેનાથી પરિવાર જેવી સામાજિક સંસ્થાઓ નબડી પડી શકે છે.\nકેન્દ્ર સરકારે સુપ્રીમ કોર્ટને કહ્યું કે, વ્યાભિચાર કાયદાના નામથી ચર્ચિત આઈપીસીની કલમ ૪૯૭ને કમજોર કરવાની અરજીને રદ્દ કરી દે કારણ કે આ કલમ લગ્ન સંસ્થાની સુરક્ષા કરે છે અને મહિલાઓને સંરક્ષણ આપે છે. તેની સાથે છેડછાડ કરવી ભારતીય સંસ્કૃતિ માટે હિતકારક સાબિત થશે નહીં.\nઉલ્લેખનિય છે કે અરજીકર્તાઓ દ્વારા સુપ્રીમ કોર્ટમાં અરજી દાખલ કરીને કહેવામાં આવ્યું હતું કે, આઈપીસીની કલમ-૪૯૭ હેઠળ વ્યાભિચારના મામલામાં પુરૂષોને દોષિ થવા પર સજાની જોગવાઇ છે જયારે મહિલાઓને આમાંથી મુકિત આપવામાં આવી છે. તેવામાં આ કાયદો ભેદભાવપૂર્ણ છે તેથી આ કાયદાને ગેરબંધારણિય જાહેર કરવામાં આવે.\nજાન્યુઆરીમાં આ મામલાની સુનાવણીને પાંચ જજોની બંધારણીય પીઠને મોકલી દેવામાં આવી હતી.\nઅરજી પર વિચાર કરતા સુપ્રીમ કોર્ટે કેન્દ્ર સરકારને કહ્યું કે, જયારે બંધારણ મહિલા અને પુરૂષ બંન્નેને સમાન માને છે તો ક્રિમિનલ કેસમાં અલગ કેમ? કોર્ટે કહ્યું કે જીવનની દરેક રીતમાં મહિલાઓને સમાન માનવામાં આવી છે, તો આ મામલામાં અલગથી વર્તન કેમ? જયારે ગુનો મહિલા અને પુરુષ બંન્નેની સહમતિથી કરવામાં આવ્યો તો મહિલાને સંરક્ષણ કેમ આપવામાં આવ્યું?\nકેન્દ્રએ પોતાના જવાબમાં જસ્ટિસ મલિમથ કમિટીના રિપોર્ટનો પણ ઉલ્લેખ કર્યો છે. કમિટીએ પોતાના રિપોર્ટમાં કહ્યું હતું કે, આ કલમનો ઉદ્દેશ્ય લગ્નની પવિત્રતાને રક્ષણ આપવાનો છે. વ્યાભિચારની સજા લુપ્ત થવાથી લગ્ન બંધનની પવિત્રતા કમજોર થઈ જશે અને તેના પરિણામસ્વરૂપ લગ્ન બંધનને માનવામાં બેદરકારી થશે.\nકોર્ટે કહ્યું કે, સામાજિક પ્રગતિ, લૈંગિક સમાનતા, લૈંગિક સંવેદનશીલતાને જોતા પહેલાના સુપ્રીમ કોર્ટના નિર્ણય પર ફરીથી વિચાર કરવો પડશે. કોર્ટે તે પણ કહ્યું કે, ૧૯૫૪માં ચાર જજોની બેન્ચ અને ૧૯૮૫ના સુપ્રીમ કોર્ટના નિર્ણયથી તે સહમત નથી, જેમાં કહેવામાં આવ્યુ કે, આઈપીસીની કલમ ૪૯૭ મહિલાઓ સાથે ભેદભાવ કરતી નથી.(૨૧.૭)


NCRB રિપોર્ટ : સાઈબર ક્રાઈમમાં આ રાજ્ય નંબર 1, ત્રણ વર્ષમાં દાખલ થયા 9,818 મામલા - GSTV\nNCRB રિપોર્ટ : સાઈબર ક્રાઈમમાં આ રાજ્ય નંબર 1, ત્રણ વર્ષમાં દાખલ થયા 9,818 મામલા\nLast Updated on October 21, 2019 by pratik shah\nનેશનલ ક્રાઇમ રેકોર્ડ્સ બ્યુરોએ વર્ષ 2015-17ના આંકડા જાહેર કર્યા છે. આ અહેવાલમાં અપાયેલા ડેટાના આધારે, 2015-17ની વચ્ચે, દેશભરમાં 45,705 સાયબર ક્રાઇમ થયા છે. 2015 માં, દેશમાં 2016 માં 11,331, 2016 માં 12,187 અને 2017 માં 21,593 સાયબર ક્રાઇમ નોંધાયા હતા. એકંદરે, સાયબર ક્રાઇમ ત્રણ વર્ષમાં 1.7 ટકાના દરે વિકસ્યો છે.\nનેશનલ ક્રાઈમ રેકોર્ડ્સ બ્યુરોએ રાજ્ય મુજબ સાયબર ક્રાઇમ ડેટા પણ જાહેર કર્યો છે, જે મુજબ 2015 માં ઉત્તર પ્રદેશમાં સાયબર ક્રાઇમની મહત્તમ સંખ્યા 2208 છે. તે જ સમયે, 2017 માં, યુપીમાં સાયબર ક્રાઇમની મહત્તમ સંખ્યા 4971 રહી છે. કર્ણાટકમાં 2015-17 સુધી સાયબર ક્રાઇમમાં 5% ની વૃદ્ધિ નોંધાઈ છે.\nનાગાલેન્ડમાં આ ત્રણ વર્ષમાં સાયબર ક્રાઇમની સંખ્યા સૌથી ઓછી છે, જ્યારે કેન્દ્રશાસિત પ્રદેશોમાં, દિલ્હીમાં (747474) વધુ સાયબર ક્રાઇમ થયા છે. જ્યારે કેન્દ્ર શાસિત પ્રદેશોમાં લક્ષદ્વીપમાં વર્ષ 2015-17 વચ્ચે સાયબર ગુના થયા નથી.\nહોમગાર્ડના જવાનોએ નકલી પીએસઆઈ ઝડપ્યો, બજારમાં આપતો હતો દમદાટી


કર્ણાટક ચૂંટણી: બીજેપી MPને મુસ્લિમ વિસ્તારની પાક. સાથે સરખાણી કરવી પડી ભારે – News18 Gujarati\nકર્ણાટક ચૂંટણી: બીજેપી MPને મુસ્લિમ વિસ્તારની પાક. સાથે સરખાણી કરવી પડી ભારે\nLast Updated : March 31, 2018, 20:44 IST\nકર્ણાટકના ધારવાડથી બીજેપીના એમપી પ્રહલાદ જોશીના વિરૂદ્ધ પોલીસે એફઆઈઆર નોંધી છે. પ્રહલાદ જોશી પર હુબલીના એક મુસ્લિમ વિસ્તારની સરખામણી પાકિસ્તાન સાથે કરવાનો આરોપ છે. હુબલીમાં એક ભાષણ દરમિયાન પ્રહલાદ જોશીએ હુબલીના સદરસોફા વિસ્તારની સરખામણી પાકિસ્તાન સાથે કરી હતી. આ બાબતમાં પોલીસે તેમના વિરૂદ્ધ FRI નોધી છે. કર્ણાટક પોલીસ આ બાબતે તપાસ કરી રહી છે, આ બાબતે પ્રહલાદ જોશી સાથે પણ પૂછપરછ થઈ શકે છે. પ્રહલાદ જોશી પર આરોપ છે કે, તેમને આવો નિવેદન આપીને સાંપ્રદાયિક લાગણીઓ ઉશ્કેરવાની કોશિશ કરી છે. જણાવી દઈએ કે, કર્ણાટકના રાજકીય મોહલમાં રાજનીતિનો પરવાનો ચડી ગયો છે. 224 સીટોવાળી વિધાનસભા માટે 12 મેના દિવસે પ્રથમ તબક્કા માટે મતદાન થશે. આનું પરિણામ 15 મેના દિવસે આવશે.\nઆ બાબતે ફરિયાદકર્તા મોહમ્મદ હનીફે 25 માર્ચે પોલીસને જણાવ્યું હતું કે, જોશીએ પોતાના ભાષણમાં કહ્યું કે, હુબલીમાં મસ્જિદમાં હથિયાર રાખવામાં આવે છે. તેમના જણાવ્યા અનુસાર પ્રહલાદ જોશીએ આ નિવેદન મીડિયા સાથે વાત કરતી વખતે આપ્યું હતું. શુક્રવારે સાંજે મુસ્લિમ સમુદાયના લોકોએ પ્રહલાદ જોશીના આ નિવેદન વિરૂદ્ધ પ્રદર્શન પણ કર્યું અને તેમના વિરૂદ્ધ કાર્યવાહીની માંગ કરી છે.\nFirst published: March 31, 2018, 20:44 IST\nbjp mpKarnataka ElectionKarnataka Election 2018કર્ણાટક


ગુજરાતમાં જે રીતે રાજકીય પક્ષો સક્રિય થયા છે તે જોતા કેટલાક લોકો સોશિયલ મીડિયા પર અનુમાન લગાવી રહ્યા છે કે શું રાજ્યમાં ટૂંક સમયમાં વિધાનસભાની ચૂંટણી યોજાઈ શકે છે? ગુજરાતમાં ભાજપના અધ્યક્ષ સી.આર. પાટીલે આ શક્યતાઓને નકારી કાઢી છે. તેમણે કહ્યું કે અમને પૂરો વિશ્વાસ છે કે ભાજપ સરકાર તેનો કાર્યકાળ પૂર્ણ કરશે. જણાવી દઈએ કે ગુજરાતમાં વિધાનસભાની ચૂંટણી વર્ષના અંતમાં યોજાવાની શક્યતા છે.\nગુજરાતમાં મુખ્યમંત્રી તરીકે ભૂપેન્દ્ર પટેલના 200 દિવસ પૂરા થવાના અવસરે એક વાતચીત દરમિયાન પ્રદેશ ભાજપ પ્રમુખ પાટીલે કહ્યું કે કોઈપણ રાજ્યમાં ચૂંટણી કરાવવાની જવાબદારી ચૂંટણી પંચની રહે છે. કોઈપણ રાજકીય પક્ષ તેમના પર દબાણ ન કરી શકે. અમને એવા કોઈ સંકેત મળ્યા નથી કે ચૂંટણી પંચ આ વખતે વહેલી ચૂંટણી કરાવવાની તૈયારી કરી રહ્યું છે. ભાજપ દ્વારા આવી કોઈ માંગણી કરવામાં આવી નથી. અમને આ માટે કોઈ કારણ દેખાતું નથી. રાજ્ય સરકાર તેનું કામ સારી રીતે કરી રહી છે અને તે તેનો કાર્યકાળ પૂર્ણ કરશે.\nપંજાબની ચૂંટણીમાં જોરદાર જીત નોંધાવ્યા બાદ આમ આદમી પાર્ટી (AAP)એ ગુજરાતમાં સક્રિયતા વધારી છે. પાર્ટી કન્વીનર અરવિંદ કેજરીવાલે અમદાવાદમાં રોડ શો યોજ્યો હતો.જેમાં પંજાબના નવા સીએમ ભગવંત માન પણ સામેલ થયા હતા. આ દરમિયાન ઘણી ભીડ એકઠી થઈ ગઈ હતી. આ સંદર્ભે જ્યારે ગુજરાત ભાજપના પ્રમુખ પાટીલને પૂછવામાં આવ્યું કે શું ભાજપ AAPને એક પડકાર તરીકે જુએ છે તો તેમણે કહ્યું કે ભાજપ હંમેશા લોકોના સંપર્કમાં રહ્યો છે અને સત્તામાં રહ્યો છે.\nતેમણે કહ્યું કે ગુજરાતમાં ગયા વર્ષે યોજાયેલી નાગરિક ચૂંટણીમાં ઘણી બેઠકો પર AAPના ઉમેદવારોની ડિપોઝીટ જપ્ત થઈ હતી. 2017ની વિધાનસભાની ચૂંટણીમાં તમે જેટલા પણ ઉમેદવારોને મેદાનમાં ઉતાર્યા, તમે જામીન પણ બચાવી શક્યા નથી. ઉલટાનું ભાજપના કાર્યકરો હંમેશા લોકોના હિતમાં કામ કરતા આવ્યા છે. વડાપ્રધાન નરેન્દ્ર મોદી માટે લોકોનો પ્રેમ એટલો છે કે તે ચૂંટણીમાં પણ જોવા મળે છે.આ સિલસિલો આગળ પણ ચાલુ રહેશે. ગુજરાત ભાજપ પ્રમુખ પાટીલે રાજ્યની ભૂપેન્દ્ર સરકારની કામગીરીને બિરદાવી હતી અને જણાવ્યું હતું કે મુખ્યમંત્રીના નેતૃત્વમાં સરકાર સામાજિક યોજનાઓના લાભ રાજ્યના દરેક વ્યક્તિ સુધી પહોંચાડવામાં સફળ રહી છે.


અફઘાનિસ્તાન: કાબુલમાં ગુરુદ્વારા પર આતંકવાદી હુમલો, ઘણા શીખ અંદર ફસાયા – બોમ્બે સમાચાર\nજૂન 18, 2022 જૂન 18, 2022 adminLeaveaComment on અફઘાનિસ્તાન: કાબુલમાં ગુરુદ્વારા પર આતંકવાદી હુમલો, ઘણા શીખ અંદર ફસાયા\nઅફઘાનિસ્તાનની રાજધાની કાબુલમાં એક ગુરુદ્વારા પર સશસ્ત્ર બંદૂકધારીઓ દ્વારા ફાયરિંગ કરવાના સમાચાર સામે આવી રહ્યા છે. આ ઘટનામાં ઓછામાં ઓછા 25 લોકો ઘાયલ થવાની આશંકા છે.\nગુરુદ્વારા પ્રમુખ ગુરનામ સિંહે જણાવ્યું હતું કે બંદૂકધારીઓએ અચાનક ગુરુદ્વારામાં ઘૂસીને અંધાધૂંધ ગોળીબાર શરૂ કરી દીધો. કેટલાક લોકો પોતાનો જીવ બચાવવા બિલ્ડિંગની બીજી બાજુ છુપાઈ ગયા હતા. ગુરુદ્વારાની અંદર ઓછામાં ઓછા 25 લોકો ફસાયેલા છે. તાજા સમાચાર મુજબ ગુરુદ્વારાના મુસ્લિમ ગાર્ડનું મોત નીપજ્યું છે જ્યારે બે હોસ્પિટલમાં દાખલ છે.\nExplosions heard in Karte Parwan area of Kabul city. Details about the nature and casualties of this incident are not yet known: Afghanistan's TOLOnews\nઅહેવાલો અનુસાર, પરિસરની અંદર બે વિસ્ફોટ થયા હતા અને ગુરુદ્વારાની બાજુમાં આવેલી કેટલીક દુકાનોમાં આગ લાગી હતી. ઓછામાં ઓછા બે હુમલાખોરો ગુરુદ્વારા સંકુલની અંદર હોવાનું માનવામાં આવે છે અને તાલિબાન લડવૈયાઓ તેમને જીવતા પકડવાનો પ્રયાસ કરી રહ્યા છે.\nકાબુલ ગુરુદ્વારા પર હુમલો કરનાર બંદૂકધારી સંભવતઃ તાલિબાનના હરીફ Daesh જૂથના હતા. તાલિબાન લડવૈયાઓ સ્થળ પર પહોંચી ગયા છે અને તેમની વચ્ચે લડાઈ ચાલુ છે. ગુરુદ્વારાને નુકસાન થયું છે અને ચાર શીખો ગુમ છે.\nભારતીય વિદેશ મંત્રાલયે કહ્યું કે અમે કાબુલમાં પવિત્ર ગુરુદ્વારા પર થયેલા હુમલાને લઈને ખૂબ જ ચિંતિત છીએ. અમે પરિસ્થિતિ પર નજીકથી નજર રાખી રહ્યા છીએ અને આગળની ઘટનાઓ વિશે વધુ વિગતોની રાહ જોઈ રહ્યા છીએ. વિદેશ મંત્રી ડૉ. એસ. જયશંકરે આ ઘટનાની નિંદા કરી અને કહ્યું કે ગુરુદ્વારા કર્તે પરવાન પરના કાયરતાપૂર્ણ હુમલાની તમામે નિંદા કરવી જોઈએ. અમને હુમલાના સમાચાર મળ્યા ત્યારથી અમે ઘટનાક્રમ પર નજીકથી નજર રાખી રહ્યા છીએ. અમારી પ્રથમ અને મુખ્ય ચિંતા સમુદાયના કલ્યાણની છે.


સમુદ્ર વચ્ચે બિકિની પહેરી અદાઓ બતાવવી સની લિયોનને પડી ભારે, થયુ એવું કે... જુઓ વીડિયો\nસાડીમાં જેટલી શર્મિલી રિયલ લાઇફમાં એટલી જ બોલ્ડ છે અંગુરી ભાભી, બોલ્ડ ફિગરમાં બૉલીવુડ વાળી અભિનેત્રીઓને પછાડી દે છે\nPosted on 10:48 am April 9, 2022 Author Shah JinaComments Off on સમુદ્ર વચ્ચે બિકિની પહેરી અદાઓ બતાવવી સની લિયોનને પડી ભારે, થયુ એવું કે… જુઓ વીડિયો\nસની લિયોની દરિયામાં બિકીની પહેરીને ગઈ હતી અને ન થવાનું થઇ બેઠું- જુઓ વીડિયો\nબોલિવૂડ અભિનેત્રી સની લિયોન સોશિયલ મીડિયા પર ઘણી એક્ટિવ રહે છે. હાલમાં જ તેણે પોતાનો એક એવો વીડિયો શેર કર્યો હતો, જેને જોઈને તેના ફેન્સ ચોંકી ગયા હતા. સની લિયોન દરિયાની વચ્ચે મજા કરવા ગઈ હતી, પરંતુ પછી તેની સાથે જે થયું તે વીડિયો જોઈને તમે પણ ચોંકી જશો. સની લિયોને હાલમાં જ માલદીવનો એક વીડિયો શેર કર્યો છે. આ વીડિયોમાં તે બિકી પહેરીને વોટર સ્પોર્ટ્સ એન્જોય કરવાનો પ્રયાસ કરી રહી છે. આ દરમિયાન તેનું સંતુલન બગડે છે અને તે પડી જાય છે અને આવું એક વાર નહીં પણ ઘણી વખત થાય છે. લાખો પ્રયાસો છતાં સની આ વોટર સ્પોર્ટનો આનંદ માણી શકતી નથી.\nઉલ્લેખનીય છે કે, સની લિયોન હાલમાં તેની ફિલ્મ OMG એટલે કે Oh My Ghost ને લઇને ચર્ચામાં છે. આ ફિલ્મનો ફર્સ્ટ લુક પણ રિલીઝ કરવામાં આવ્યો છે. પોસ્ટરમાં સની લિયોન હાથમાં ખંજર પકડીને નીડર અંદાજમાં જોવા મળી રહી છે. સાઉથના સ્ટાર વિજય સેતુપતિએ ફિલ્મનો ફર્સ્ટ લુક શેર કર્યો છે અને સમગ્ર ટીમને અભિનંદન પાઠવ્યા છે. ઓહ માય ઘોસ્ટમાં, સની લિયોન એક રાણીની ભૂમિકામાં છે, જેની સાથે એક મોટું રહસ્ય જોડાયેલું છે.\nઓહ માય ઘોસ્ટ એ તમિલ હોરર કોમેડી છે, જેનું નિર્દેશન યુવાન દ્વારા કરવામાં આવ્યું છે. યુવાને હાલમાં જ આ ફિલ્મ અને સની લિયોનના પાત્ર વિશે મહત્વની માહિતી આપી હતી. સની લિયોનના પાત્રની ખાસ વાત એ છે કે તે ફિલ્મની હીરોઇન પણ છે અને વિલન પણ છે. એવી ક્ષણો આવશે જ્યાં તે ખૂબ નરમ દેખાશે અને પછી એવી ક્ષણો આવશે જ્યાં તે તેના અહંકારી સ્વરૂપને પણ બતાવશે.\nઆ રોલમાં સની લિયોને બંને પ્રકારની લાગણીઓ દર્શાવવાની હતી અને તેણે શાનદાર કામ કર્યું છે.ઓહ માય ઘોસ્ટનું મોટાભાગનું શૂટિંગ મુંબઈમાં થયું છે. ફિલ્મમાં સની લિયોન ઉપરાંત કોમેડિયન સતીશ, યોગી બાબુ, સંજના અને દર્શા ગુપ્તા અને તિલક રમેશ પણ જોવા મળશે. આ વાર્તા હજાર વર્ષ જૂની છે. તેને ક્લિયોપેટ્રાના યુગની વાર્તા કહેવામાં આવી રહી છે.


ટ્વિટરના CEO પરાગ અગ્રવાલને મળશે વાર્ષિક 10 લાખ ડોલરનો પગાર, જાણો ભારતીય મૂળના આ6CEOનો પગાર\nHomeટ્વિટરના CEO પરાગ અગ્રવાલને મળશે વાર્ષિક 10 લાખ ડોલરનો પગાર, જાણો ભારતીય મૂળના આ6CEOનો પગાર\nટ્વિટરના નવા સીઈઓ પરાગ અગ્રવાલ જેક ડોર્સીની જગ્યા લેશે. પરાગે આઈઆઈટી બોમ્બેમાંથી એન્જિનિયરિંગની ડિગ્રી લીધી છે. તેને વાર્ષિક પગાર તરીકે 10 લાખ ડોલર મળશે.\nટ્વિટરના નવા સીઈઓ પરાગ અગ્રવાલને લઈને આ દિવસોમાં ઘણી ચર્ચા થઈ રહી છે. ભારતીય મૂળના અગ્રવાલે જેક ડોસીનું સ્થાન લીધું છે. અગ્રવાલની જેમ અન્ય ઘણી વિદેશી કંપનીઓમાં ભારતીય મૂળના સીઈઓ તેમની છાપ ધરાવે છે. સાથે જ તેનો પગાર પણ લાખો ડોલરમાં છે. આજે અમે તમને ભારતીય મૂળના6સીઈઓ વિશે જણાવીશું.\nપરાગ અગ્રવાલઃ પરાગનો વાર્ષિક પગાર $1 મિલિયન (રૂ. 7,50,54,500) હશે. એક રિપોર્ટ અનુસાર પગાર સિવાય તેને 12.5 લાખ ડોલર એટલે કે 93,89,12,500 રૂપિયાના સ્ટોક યુનિટ્સ મળશે. પરાગ અગ્રવાલને આ નાણાં સ્ટોકમાંથી 16 ત્રિમાસિક ઇન્ક્રીમેન્ટમાં મળશે. જણાવી દઈએ કે 37 વર્ષીય પરાગ અગ્રવાલ કંપનીના એક્ઝિક્યુટિવ બોનસ પ્લાનનો ભાગ હશે.\nઅરવિંદ ક્રિષ્નાઃ 59 વર્ષીય ભારતીય મૂળના અરવિંદ ક્રિષ્ના IBM (International Business Machines)ના CEO છે જે ઈન્ફોર્મેશન ટેક્નોલોજી (IT) ક્ષેત્રની વિશ્વની સૌથી મોટી કંપનીઓમાંની એક છે. IBM દ્વારા પૂરી પાડવામાં આવતી સુવિધાઓ ઉપરાંત અરવિંદ કૃષ્ણનો વાર્ષિક પગાર $1.5 મિલિયન (રૂ. 11,24,23,500.00) છે. આ સિવાય કંપનીના શેર અને અન્ય બોનસ પણ સામેલ છે. તેમાં $13.8 મિલિયનનું બોનસ, 35% પ્રતિબંધિત સ્ટોક એકમો અને 65% 2020-2022 પરફોર્મન્સ શેર યુનિટ્સ (પીએસયુ)નો સમાવેશ થાય છે.\nશાંતનુ નારાયણ: Adobe Systems ના CEO શાંતનુ નારાયણને વર્ષ 2019 માં પદ્મશ્રીથી નવાજવામાં આવ્યા છે. હૈદરાબાદમાં જન્મેલા શાંતનુ નારાયણ 2007થી Adobe Inc. સાથે જોડાયેલા છે. સીઈઓ અને ચેરમેન છે. તેમણે હૈદરાબાદની ઓસ્માનિયા યુનિવર્સિટીમાંથી સ્નાતકની ડિગ્રી મેળવી છે. 58 વર્ષીય શાંતનુને વાર્ષિક 39.2 મિલિયન ડોલરનો પગાર મળે છે.\nનિકેશ અરોરા: પાલો અલ્ટો નેટવર્ક્સના સીઈઓ નિકેશ અરોરા ઉત્તર પ્રદેશના ગાઝિયાબાદના વતની છે. 2018 થી પાલો અલ્ટો નેટવર્ક્સના CEO છે. નિકેશ ઇન્ડિયન ઇન્સ્ટિટ્યૂટ ઑફ ટેક્નોલોજી, BHU અને બોસ્ટન કૉલેજ, નોર્થઇસ્ટર્ન યુનિવર્સિટીનો ભૂતપૂર્વ વિદ્યાર્થી છે. 53 વર્ષના નિકેશના પગારની વાત કરીએ તો તેને વાર્ષિક 128 મિલિયન ડોલર મળે છે.\nસત્ય નડેલા: માઈક્રોસોફ્ટના કમ્પ્યુટિંગ પ્લેટફોર્મ બનાવવા અને ચલાવવાનો શ્રેય સત્ય નડેલાને જાય છે. નડેલાનો જન્મ હૈદરાબાદમાં થયો હતો અને 2014માં માઈક્રોસોફ્ટના સીઈઓ બન્યા હતા. જૂન 2021માં તેમને માઇક્રોસોફ્ટના ચેરમેન બનાવવામાં આવ્યા હતા. જણાવી દઈએ કે 54 વર્ષીય નડેલાએ હૈદરાબાદથી કોમ્પ્યુટર એન્જિનિયરિંગમાં ગ્રેજ્યુએશનની ડિગ્રી મેળવી છે. તે જ સમયે તેનો પગાર $ 43 મિલિયન છે.\nનડેલાએ વેચ્યા તેના અડધા શેર: તમને જણાવી દઈએ કે ફેડરલ સિક્યોરિટીઝ ફાઇલિંગથી મળેલી માહિતી અનુસાર સત્ય નડેલાએ વ્યક્તિગત નાણાકીય આયોજન અને વૈવિધ્યકરણ માટે માઇક્રોસોફ્ટના લગભગ અડધા શેર વેચ્યા છે. તેણે તેના સ્ટોકના અંદાજે 840,000 શેર વેચ્યા છે.\nસુંદર પિચાઈઃ તમિલનાડુના મદુરાઈમાં જન્મેલા 49 વર્ષીય પિચાઈ સુંદરરાજને 2004માં ગૂગલથી પોતાની કારકિર્દીની શરૂઆત કરી હતી. તેમને આલ્ફાબેટના CEO બનાવવામાં આવ્યા હતા. પિચાઈ ઇન્ડિયન ઇન્સ્ટિટ્યૂટ ઑફ ટેક્નોલોજી, ખડગપુર અને સ્ટેનફોર્ડ યુનિવર્સિટી, કેલિફોર્નિયાના ભૂતપૂર્વ વિદ્યાર્થી છે. Google પર પિચાઈએ ઘણા પ્રોજેક્ટ્સમાં મુખ્ય ભૂમિકા ભજવી હતી અને 2015 અને 2020 વચ્ચે દર વર્ષે તેમને $1 બિલિયનથી વધુનો પગાર ચૂકવવામાં આવતો હતો.\nજો કે તેને આલ્ફાબેટ તરફથી વાર્ષિક 281 મિલિયન ડોલરનો પગાર મળે છે. મૂળભૂત પગાર ઉપરાંત તેમને બોનસ અને સ્ટોક ગ્રાન્ટ પણ મળે છે.


Nokia 8 gets listed on official website ahead of July 31 launch- Gujarati Gizbot\nનોકિયા 8 ને જુલાઈ 31 લોન્ચની પહેલા સત્તાવાર વેબસાઇટ પર લિસ્ટ થયેલ છે\nછેલ્લા થોડા દિવસોથી, આગામી નોકિયાના ફ્લેગશિપ સ્માર્ટફોન- નોકિયા 8 એ વિવિધ વસ્તુઓ માટે હેડલાઇન્સ માં છે.\nઆ અટકળોને અનુસરીને કે નોકિયા 8 ને 31 મી જુલાઇના રોજ રજૂ કરવામાં આવી શકે છે, જે ઉપકરણની સત્તાવાર પ્રેસ રેન્ડર કરે છે તેવું દેખાતું હતું, જે સંપૂર્ણ ભવ્યતામાં ફ્લેગશિપ સ્માર્ટફોનની ડિઝાઇન દર્શાવે છે. હવે, નવી છબી ઑનલાઇન લીક કરવામાં આવી છે અને કંપનીના વેબસાઇટ પર સત્તાવાર નોકિયા 8 લિસ્ટિંગનો સ્ક્રીનશૉટ હોવાનો આરોપ છે. બાઈદુ પર મળેલી સૂચિની જાણ ટ્વિટર વપરાશકર્તા રોલેન્ડ ક્વાન્ડ્ટ દ્વારા કરવામાં આવી હતી.\nજો લીકની પ્રામાણિકતા હજુ સુધી જાણીતી નથી, તેમ છતાં છબી આગામી એચએમડી ફ્લેગશિપ સ્માર્ટફોન જેવી લાગે છે. લાગે છે કે વેબસાઇટ પરની સૂચિને દૂર કરવામાં આવી છે કારણ કે તે હવે ભૂલ સંદેશો બતાવે છે.\nઉપર સૂચવ્યા મુજબ, નોકિયા 8 એ 31 મી જુલાઈના લોન્ચ માટે નક્કી કરવામાં આવ્યું છે. 5.3-ઇંચના QHD 1440p ડિસ્પ્લેની હાજરીમાં સ્માર્ટફોનની સ્પષ્ટીકરણો નિર્દેશ કરે છે. તેના હૂડ હેઠળ, સ્માર્ટફોનને4જીબી /6જીબી રેમ અને 64 જીબી સ્ટોરેજ સાથે લોન્ચ કરવાનું માનવામાં આવે છે. એન્ડ્રોઇડ 7.1.1 પર ચાલે છે, એચએમડીએ ખાતરી આપી છે કે નોકિયા 8 એ એન્ડ્રોઇડ ઓ અને એન્ડ્રોઇડ પી અપડેટ્સ મેળવશે, એકવાર આ સત્તાવાર રીતે ગૂગલ દ્વારા શરૂ કરવામાં આવશે.\nઇમેજિંગ ફ્રન્ટ પર, નોકિયા 8 એ કાર્લ ઝીયસ ઓપ્ટિક્સ સાથે ડ્યુઅલ 13 એમપી રિયર કેમેરા સેટઅપ દર્શાવવાનું માનવામાં આવે છે. તાજેતરમાં લીક થયેલી સ્માર્ટફોનમાં લીટીએ ઊભી સ્થિરીકૃત ડ્યૂઅલ કેમેરા લેન્સીસ અને ઝીસ બ્રાન્ડિંગ સાથે પાછળથી ફ્લેશ દર્શાવ્યું છે. રસપ્રદ વાત એ છે કે, અમે જોયું કે નોકિયા 8 ના રેન્ડરરે વેબ પર સિલ્વર અને બ્લ્યુ આ2કલર વેરિઅન્ટ્સમાં ઈન્ટરનેટ પર હિટ કરવા માં આવેલ છે.


ચરક પૂજા - વિકિપીડિયા\nહાવડાના નારણા ગામમાં થઈ રહેલી ચરક પૂજાનું એક દૃષ્ય.\nચરક પૂજા (જે કડાક અને નીલ પૂજા તરીકે પણ ઓળખાય છે.) એ ભગવાન શિવના સન્માનમાં ઉજવાતો હિંદુ લોકઉત્સવ છે. તે ભારતીય રાજ્ય પશ્ચિમ બંગાળ અને દક્ષિણ બાંગ્લાદેશમાં ચૈત્ર મહિનાના અંતિમ દિવસે મધ્યરાત્રિએ યોજાય છે.\nલોકો માને છે કે શિવને સંતોષવાથી આ તહેવાર અગાઉના વર્ષના દુઃખ-દર્દ દૂર કરીને સમૃદ્ધિ લાવશે.\nઆ તહેવારની તૈયારી સામાન્ય રીતે એક મહિના અગાઉથી શરૂ થાય છે. તહેવારની વ્યવસ્થા ટુકડી ગામથી ગામ સુધી ડાંગર, મીઠું, તેલ, ખાંડ, મધ, પૈસા અને અન્ય વસ્તુઓ ખરીદવા જાય છે. સંક્રાંતિની મધ્યરાત્રિએ ભક્તો શિવની પૂજા કરવા માટે એકઠા થાય છે અને પૂજા પછી પ્રસાદ વહેંચવામાં આવે છે.\nસોફી શાર્લોટ બેલનોસ (૧૭૯૫-૧૮૬૫) દ્વારા બંગાળમાં હિંદુ અને યુરોપિયન રીતભાતની ચિત્રશૈલી દ્વારા ચરક પૂજાનું ચિત્રણ (૧૭૯૫-૧૮૬૫)\nતે "હજર્હા પૂજા" તરીકે પણ ઓળખાય છે. મહિલાઓ આ તહેવાર પહેલા ઉપવાસ કરે છે. કેટલીકવાર પુરૂષ ભક્તો તેમની પીઠ પર હૂક લગાવી ઊંચા થાંભલા પરથી ઝૂલતા હોય છે, તો ક્યારેક દોરડાઓ દ્વારા થાંભલા સાથે જોડાયેલા હોય છે.\nમહારાષ્ટ્રમાં આ ઉત્સવને 'બગડ' કહેવામાં આવે છે, જ્યારે આંધ્રપ્રદેશના વિઝિઆનગ્રામમાં તેને સિરીમાનુ ઉત્સવમ કહેવામાં આવે છે.\nબગડ અને સિરીમાનુ[ફેરફાર કરો]\nઆંધ્રપ્રદેશના વિઝિઆનગ્રામ ખાતે સિરીમાનુ ઉત્સવ\nમહારાષ્ટ્ર (બગડ) અને આંધ્રપ્રદેશ (સિરિમાનુ ઉત્સવ) રાજ્યમાં સ્થાનિક દેવી-દેવતાઓના સન્માનમાં કેટલાક ગામમાં શુભ વૃક્ષની શાખાઓનું વિધિવત પૂજન કરવામાં આવે છે. બગડ એ ચરક પૂજા, ગજાનન (તહેવાર) અથવા મેક્સિકન ડેન્ઝા ડી લોસ વોલાડોર્સ તહેવારની ભારતીય અવધારણા છે.\n"શંકર લાલ દશ દ્વારા લિખિત જનકથા , ૧૩ એપ્રિલ ૨૦૦૮"\n"https://gu.wikipedia.org/w/index.php?title=ચરક_પૂજા&oldid=729733" થી મેળવેલ\nઆ પાનાંમાં છેલ્લો ફેરફાર ૬ ડિસેમ્બર ૨૦૨૦ના રોજ ૨૧:૩૩ વાગ્યે થયો.


હીરાની ચમક/સાચી અર્ધાંગના - વિકિસ્રોત\nહીરાની ચમક/સાચી અર્ધાંગના\n← ગ્રામશિક્ષકનું એક ગૌરવ હીરાની ચમક\n૧૯૫૭ અણધાર્યો મેળાપ →\nસાચી અર્ધાંગના ૧\nમાનવીને પૂર્વજન્મ કે પુનર્જન્મ હશે ખરો? આર્ય ફિલસૂફી એમાં માને છે; આજની દુનિયાને એનો પુરાવો મળતો નથી. પરંતુ અતિ જૂની દુનિયાની અરુંધતીને તો વારંવાર ભણકારા વાગ્યા જ કરતા હતા, કે એકાદ મન્વંતર પૂર્વે તે બ્રહ્માની માનસપુત્રી હતી અને તેને સહુ કોઈ ‘સંધ્યા’ને નામે બોલાવતા હતા. સંધ્યાને એક પાસ તપશ્ચર્યાનું બહુ મન, અને બીજી પાસ કોઈ સુયોગ્ય તપસ્વી પતિ પ્રાપ્ત કરવાનું મન. સંધ્યા તપશ્ચર્યા કરવા બેસે ત્યારે તેની આંખ સામે રૂપભર્યો કોઈ યુવાન ઋષિપુત્ર જ દેખાયા કરે; અને ઋષિપુત્રના ધ્યાનમાં તે લીન બની જાય ત્યારે ઋષિના સૌંદર્ય કરતાં ઋષિના તપનો તેને મોહ લાગે. આમ મોહ અને તપ વચ્ચે સૌન્દર્ય અને વિરાગ વચ્ચે, તેનું મન સતત ઝોલાં ખાતું હતું.\nતપશ્ચર્યાનો શોખ તેને તપોવનમાં ફેરવતો હતો. અને કોઈક ક્ષણે એક સુંદર તપસ્વી તેની દૃષ્ટિએ પડ્યો. અને એ તપસ્વી તેના હૃદયમાં ચોંટી ગયો. તપસ્વીને તેણે પૂછ્યું :\n‘હે તપોનિધિ ! મારું મન તમે વાંચી શકો છો?’\n‘હા’ તપસ્વીએ સ્મિતભર્યો જવાબ આપ્યો.\n‘તો મારી ઇચ્છા આપ પૂર્ણ ન કરો?’ સંધ્યાએ કહ્યું.\nતપસ્વી સમજી ગયો. તેને લાગ્યું કે આ યુવતી તેના ઉપર મોહ પામી છે. તપસ્વીને આ યુવતી ગમતી ન હતી એમ તો તપસ્વીથી પણ કહેવાય એવું હતું નહિ. પરંતુ ‘હા’ કહેવા જતાં તપસ્વીને ભાન આવ્યું કે હજી તેને યોગનાં કેટલાક સોપાનો ચઢવાં  બાકી છે, એટલે ‘હા’ કહેવાને બદલે તપસ્વીએ તેને જવાબ આપ્યો ‘હે સુનયને ! ઈચ્છા પૂર્ણ કરનાર તો એક પ્રભુ છે, તેની પાસે ઈચ્છા વર માગો. મારું તો ત૫ હજી અધૂરું છે. તપ પૂર્ણ થયે હું આપને પ્રાપ્ત કરું તો તેને મારું સુભાગ્ય માનીશ.’\nઆટલું કહ્યું-ન-કહ્યું ત્યાં તે તપસ્વી યુવક અદૃશ્ય થઈ ગયો. સંધ્યા એકલી પડી. એને પોતાની જાત ઉપર સહેજ રીસ ચડી. આમ ના કહી ચાલ્યો જતો પુરુષ જ તેને મળવો જોઈએ અને તે પોતે પુરુષસમોવડી જ બનવી જોઈએ. એ જ સ્થળે બેસી એણે ઘોર તપ આદર્યું અને સાક્ષાત્ ભગવાન તેની સમક્ષ પ્રગટ થયા. તપસ્વિનીને ભગવાને કહ્યું :\n‘શા અર્થે આ તપ આદર્યું છે, પુત્રી ?’\n‘પ્રભુ ! માગું છું એ પતિ મને મળો.’ સંધ્યાએ કહ્યું.\n‘તથાસ્તુ ! બીજું કાંઈ માંગવું છે?’ પ્રભુએ સંધ્યાને પ્રસન્ન થઈ બીજો વર માગવા કહ્યું.\n‘પ્રભો ! હું પૂછું છું કે સંસારમાં ઉત્પન્ન થતા પ્રત્યેક પ્રાણીના હૃદયમાંથી કામ અદૃશ્ય થાય એમ ન બને ?’ સંધ્યાનો આ પ્રશ્ન પ્રભુને પણ હસાવી રહ્યો. પ્રભુએ કામવિકારને જ સંસારને આદ્ય આધાર બનાવ્યો હતો; સંસારનો સ્રોત બંધ કરવો હોય તો જ પ્રભુ કામવાસનાને ઉજાડી શકે. હસતાં હસતાં પ્રભુએ સંધ્યાને કહ્યું : ‘પતિને માગી રહેલી યુવતી, જીવ સૃષ્ટિમાં તો કામ મારી ઈચ્છાનો વાહક છે. એટલે તું પૂછે છે એમ કરવું એ તારા હિતમાં નથી. કામ નહિ હોય તો તારો પતિ તારે માટે પથ્થરનું પૂતળું બની જશે. છતાં તારી ઈચ્છા છે તો માનવીની બે અવસ્થામાંથી કામને અદૃશ્ય કરું છું.’\n‘એ કઈ બે અવસ્થા? પ્રભો !’\n‘એક બાલ્યાવસ્થા અને બીજી વૃદ્ધાવસ્થા. કૌમાર અને યૌવનમાં કામનું પ્રાબલ્ય ન રહે તો જીવન ખારોપાટ બની જાય.’\n‘હું તો, પ્રભો ! યુવાવસ્થા ભોગવું છું. કામ રહિત અવસ્થા  તો હવે મારે માટે નહિ જ ને ?’ સંધ્યાએ પૂછ્યું.\n‘દેહ બદલવો પડશે, દીકરી !’\n‘એ પણ એક સરસ રમત છે, નહિ પ્રભુ ! કામ રહિત અવસ્થામાંથી કામ કેમ પ્રગટ થાય છે તેનો અભ્યાસ કરતી હું મારા મનમાન્યા પતિને મેળવું અને સતત પતિસમોવડી બની પતિ સાથે જ સ્થાન પ્રાપ્ત કરું એવી મનેકામના પૂર્ણ કરો.’\n‘તથાસ્તુ, સંધ્યા ! ચંદ્રભાગાને તીરે એક મહા તપસ્વી મેધાતિથિ બાર વર્ષથી જ્યોતિષ્હોમ યજ્ઞ કરી રહ્યા છે. એ યજ્ઞના ફળરૂપે હું તને એની પુત્રીનો અવતાર આપું છું. એ જીવનમાં તારી મનેકામના પૂર્ણ થશે.’ એટલું કહી પ્રભુ અદૃશ્ય થયા. સંધ્યાએ પોતાને દેહ છોડ્યો કે સદેહે યજ્ઞકુંડમાંથી પુત્રી રૂપે પ્રગટ થઈ, એનો ખ્યાલ અરુંધતીને સ્પષ્ટ ન હતો. પરંતુ અરુંધતીના પિતા મેઘાતિથિ તેને વારંવાર ‘યજ્ઞની પરમ પ્રસાદી’ તરીકે ઓળખવતા હતા, એટલે ધીમે ધીમે તેના મનમાં એ વાત તો દૃઢ જ બનતી ચાલી કે એ યજ્ઞકુંડમાંથી અવતરી છે.\nપ્રત્યેક માનવજન્મ અગ્નિકુંડનો જ આવિર્ભાવ નહિ હોય એમ કોણે કહ્યું?\nએ જે હોય તે, અરુંધતીને પોતાના પૂર્વજન્મનો આખો ખ્યાલ આવી ઢબે એક જ ક્ષણે અને એક જ દિવસે આવ્યો હોય એમ તો અરુંધતી પણ માનતી ન હતી. એના જીવન ટુકડા ભેગા કરતાં કરતાં તેને પૂર્વજન્મની આ ઢબે સ્મૃતિ જાગી હતી.\nબાર બાર વર્ષ સુધી સળંગ યજ્ઞ કરના મેધાતિથિ એક સમર્થ મુનિ હતા, અને નાનકડી અરુંધતીનું અપૂર્વ વાત્સલ્યથી લાલન પાલન કરતા હતા. અરુંધતીને માતા હતી કે નહિ તે યાદ જ આવતું નહિ. યજ્ઞકુંડમાંથી યજ્ઞનારાયણના આશીર્વાદરૂપે અર્પણ થએલી અરુન્ધતીને જન્મ પામવા માટે માતાની જરૂર હોય કે નહિ તેનો ખ્યાલ  ન હતો. જન્મ આપતાં જ કદાચ તેની માનવ માતા મૃત્યુ પામી હોય તો તેની પણ ખબર અરુંધતીને પડી ન હતી – પિતા મેધાતિથિએ એ ખબર પડવા દીધી જ ન હતી. અરુંધતીને મન મેધાતિથિમાં જ માતા અને પિતા સંક્રાંત થયાં હતાં. અને બાળકીની પરવરીશ મેધાતિથિ એટલી કુમળાશથી કરતા હતા કે અરુંધતીને માતા અને પિતાના હાથ વચ્ચે ફેર જરા પણ લાગ્યો ન હતો. મેધાતિથિ હતા તો અગ્નિહોત્રિ, વિરાગી અને કર્મકાંડી, પરંતુ અરુંધતીના ઉછેરનો પ્રશ્ન આવતાં એ ઉછેર જ તેમનો યજ્ઞ, વિરાગ અને કર્મકાંડ બની જતાં. ઋષિઆશ્રમમાં બાળકો તો હોય જ અને બાળકોને બાળઇચ્છાઓ પણ પ્રગટ થાય. બાળ-અરુંધતીની સર્વ બાળઈચ્છાઓ મેધાતિથિ પૂરી કરતા. અરુંધતીને તેઓ રમાડતા, નવરાવતા, જમાડતા, સુવાડતા; તેને ગમતી વાર્તાઓ કહેતા અને તેને વેદની ઋચાઓ, ગીતો અને હાલરડાં પણ સંભળાવતા અને શીખવતા. કોણે જાણ્યું કે એ અરુંધતી માટે ચીંથરાની ઢીંગલીઓ નહિ બનાવતા હોય, માટીના શિવ-પાર્વતી નહિ બનાવતા હોય, અગર બરૂના રાજમહેલ અને રાચરચીલાની આકૃતિઓ નહિ બનાવતા હોય?\nજરૂર, મેધાતિથિની વાર્તામાં ઈંદ્ર અને ઈંદ્રાણી પણ આવતાં હતાં; અગ્નિ અને સ્વાહા આવતાં હતાં, સૂર્ય અને છાયા આવતાં હતાં, ચંદ્ર અને રોહિણી પણ આવતાં હતાં. પરંતુ આ સર્જનચક્રમાં દેવ અને દેવી, રાજા અને રાણી, તથા પુરુષ અને સ્ત્રી વારંવાર આવતાં હોવા છતાં તે શા માટે આવતાં હશે એની અરુંધતીને ખબર પણ ન હતી, અને એ જાણવાની જિજ્ઞાસા પણ તેને ન હતી. જન્મે છે, જીવે છે અને મરે છે એ ત્રણે સત્ય તેના માનસ ઉપર અથડાતાં ખરાં, પરંતુ એ કેવી રીતે જન્મે છે, જીવે છે અને મરે છે તેનો ખ્યાલ તેને આવતો નહિ. વાર્તામાં કોઈ દેવ જીતે તો અરુંધતીને આનંદ થતો, અને કોઈ રાક્ષસ જીતે તો શોક થતો; કોઈ દેવકન્યા કે ઋષિકન્યાને દુ:ખ પડ્યું એમ સાંભળે તો તે રડતી પણ ખરી, અને અણીને વખતે ઈશ્વર કોઈ કન્યાને બચાવી લેતા ત્યારે તે આનંદથી  પુલક્તિ થઈ હસતી પણ હતી. એક રાજકુંવર બીજી રાજકન્યા સાથે પરણે એ તેની વાર્તામાં આવતું, પરંતુ તે શા માટે પરણે, કયા બળથી પ્રેરાઈને પરણે, એ બધું સમજવાની અરુંધતીને બાલ્યાવસ્થામાં જરૂર લાગી નહિ. શબ્દો તેને કાને પડતા અને તે દૃઢ થતા, પરંતુ એ શબ્દની પાછળ રહેલી બધી જ ભાવના તેને ભાગ્યે સમજાતી. પિતાને માટે તો તેને એટલી જ ખબર પડી કે તેને અગ્નિદેવે ઉપજાવી હતી અને અગ્નિદેવે મેઘાતોથિની માગણી પ્રમાણે તેને આપી હતી. જન્મ-પુનર્જન્મની વાર્તાવલી ઊકલતાં તે પિતાને પૂછતી :\n‘પિતાજી ! પૂર્વજન્મે હું કોણ હતી ?’\nમેધાતિથિ ઉત્તર આપતા :\n‘દીકરી! તું પૂર્વજન્મે બ્રાહ્મણની પુત્રી હતી.’\nજગતના સર્જક બ્રહ્માનાં જ બધાં પુત્ર અને પુત્રીઓ ગણાય ને? જેનાં માબાપ ન જડે એનાં માબાપ બ્રહ્મા !\n‘મારું નામ પૂર્વજન્મે શું હશે?’ અરુંધતી પૂછતી.\n‘તારું નામ... સંધ્યા હોવું જોઈએ. અરે, સંધ્યા જ હતું.’ મેધાતિથિ કહેતા.\nન પરખાતી કોઈ પણ વસ્તુનું નામ સંધ્યા કે નિશા પાડવામાં જરા પણ હરકત ન હોવી જોઈએ !\nઆમ તેને પૂર્વજન્મનો એક ટુકડો તો મળ્યો. સાથે સાથે પૂર્વજન્મે જે વરદાન પામી હતી તે પણ આ જન્મે સફળ થયું. એની બાલ્યાવસ્થામાં કામે પ્રવેશ કર્યો જ ન હતો. જોકે એ વરદાન એને યાદ આવ્યું એની યુવાવસ્થામાં.\nઆમ અરુંધતીના ઉછેરનાં પાંચ વર્ષ વીતી ગયાં એટલે મેઘાતિથિને એના વ્યવસ્થિત અભ્યાસની ચિંતા થઈ. પ્રાચીન કાળઅભ્યાસની દૃષ્ટિએ સ્ત્રી-પુરુષોના ભેદ સ્વીકારતો નહિ. જેમ છોકરાઓ ભણે તેમ જ છોકરીઓએ પણ ભણવાનું જ હતું. છોકરીઓ ત્યારે ઉપવીત પણ પામતી અને બ્રાહ્મવાદિનીઓના આશ્રમમાં રહી શાસ્ત્ર અને વ્યવહારનું જ્ઞાન પ્રાપ્ત કરતી હતી. એ યુગની બ્રહ્મવાદિનીઓમાં  સાવિત્રી, ગાયત્રી, બહુલા, સરસ્વતી તથા દ્રુપદા વિશિષ્ટ, માનપાત્ર ગણાતી હતી. પુરુષોની સમી વિદ્રત્તા અને તપશ્ચર્યા તેમણે પ્રાપ્ત કર્યાં હતાં. અને અનેક કૂટ પ્રશ્નો ઉકેલવા પુરુષવિદ્વાનો પણ એ બ્રહ્મવાદિનીઓ પાસે માનપૂર્વક આવતા અને પ્રશ્નોની સ્પષ્ટતા કરાવી જતા. મેધાતિથિએ તપાસ કરાવી તો તેમને ખબર મળી કે આ સર્વ સન્નારીઓ માનસપર્વત ઉપર ભેગી થઈ છે. જનકલ્યાણની યોજનાઓ વિચારી રહી છે, અને જનકલ્યાણમાં સ્ત્રીઓનો કેવો ફાળો હોવા જોઈએ તેની યોજનાઓ ઘડી રહી છે.\nપુત્રીને લઈને મેધાતિથિ માનસપર્વત ઉપર ગયા. સત્રમાં ભેગી થયેલી વિશ્વવિખ્યાત સન્નારીઓનાં તેમણે દર્શન કર્યા. મેધાતિથિ જેવા તપસ્વી તેમના સત્રમાં પધારે તેમાં સ્ત્રી સભાને પણ વિશિષ્ટતા લાગી. અંતે મેધાતિથિ પ્રમુખસ્થાને બિરાજેલાં સાવિત્રીની પાસે ગયા. અને અરસપરસ વિવેકવિધિ પૂર્ણ થતાં સાવિત્રીએ મેધાતિથિને પૂછ્યું : ‘આપ પધાર્યા તેથી બહુ આનંદ થયો. આપના વ્યાખ્યાન વગર તો અમે આપને ન જ જવા દઈએ ને ?’\n‘આપની આ મહિલા પરિષદનાં મને દર્શન થયાં એ જ મારે માટે બસ છે. આપને હું શું વ્યાખ્યાન આપી શકું? હું તો માત્ર એક જ ઉદ્દેશથી અત્રે આવ્યો છું. આ મારી પુત્રી અરુંધતીનું ગુરુપદ આપ સ્વીકારો ને એને કલ્યાણને માર્ગે લઈ જાઓ.’ મેધાતિથિએ કહ્યું.\nસાવિત્રીની આંખ તો ક્યારની અરુંધતી ઉપર ઠરી હતી. અંતશ : તેઓ સમજી પણ ગયાં હતાં કે મેધાતિથિ પોતાની પુત્રીના આશ્રમસંસ્કારણ માટે જ અહીં પધાર્યા હશે. તેમણે બાળ અરુંધતીને પ્રેમપૂર્વક પોતાની પાસે બોલાવી, બેસાડી, તેના મસ્તક ઉપર હાથ ફેરવી મેધાતિથિને કહ્યું : ‘અરુંધતી આપની પુત્રી છે એટલે એને કલ્યાણને માર્ગ તો મળી જ ચૂક્યો છે. અભ્યાસનો સમય એનો થયો છે એ વાત સાચી. આપ એને મારી કે બહુલાની પાસે ભલે મૂકતા જાઓ; એ અમારી પુત્રી જ બની રહેશે.’  ગુરુપદે પહોંચેલી તત્ત્વજ્ઞાની સ્ત્રીઓને વિદ્યાર્થિનીઓ પુત્રરૂપ જ હતી. અરુંધતીને પણ આ પરિષદની પ્રવૃત્તિઓ ખૂબ ગમી ગઈ અને સ્ત્રીઆશ્રમની નવીનતા પણ તેના દિલને સ્પર્શી ગઈ. પાસેના ડુંગરમાં અન્ય ઋષિ આશ્રમો પણ હતા. ત્યાં થોડા દિવસ મેધાતિથિએ નિવાસ કર્યો અને અરુંધતી, આશ્રમકન્યાઓ તેમ જ આશ્રમની અધિષ્ઠાત્રીઓ સાથે હળીભળી ગઈ ત્યાં સુધી મેધાતિથિ પાસે જ રહ્યા અને વારંવાર અરુંધતી પાસે આવતાજતા રહ્યા.\nહવે બાળ અરુંધતીનો રીતસર અભ્યાસ શરૂ થયો. અક્ષરજ્ઞાન, વાચન, વ્યાયામ, રમતગમત, સૂપવિદ્યા એ સર્વમાં ક્રમશ:પ્રવેશ થવા માંડ્યો. અને અરુંધતીએ શિક્ષિકાઓને પણ આશ્ચર્ય ઉપજાવે એવી મેધા દર્શાવવામાં માંડી. આર્ય શિક્ષણનો પટ પણ કંઈ નાનોસુનો ન હતો. આજ પણ જૂની ઢબની વિદ્યા પ્રાપ્ત કરવા માટે ઓછામાં ઓછાં બાર વર્ષ તો ગાળવાં જ પડે છે. ચૌદ વિદ્યા અને ચોસઠ કળાનું શિક્ષણ પ્રાપ્ત કરનારને કદાચ આજના યુગના કોઈ પણ શિક્ષણની જરૂર ન રહે એવો આર્ય શિક્ષણનો પ્રાચીન વિસ્તાર હતો. ને એ વિસ્તાર ઉપર ફરી વળવાની જેમ પુરુષને છૂટ હતી તેમાં સ્ત્રીએને પણ છૂટ હતી. અરુંધતીએ શિક્ષણવિસ્તારમાં ડગ ભરવા માંડ્યાં અને વર્ષોવર્ષ આગળ અને આગળ વધતાં તેણે બાર વર્ષમાં તો એવી પ્રતિષ્ઠા પ્રાપ્ત કરી, કે ભારતવર્ષની વિદ્વાન સ્ત્રીઓમાં આ કિશોરીનું નામ સહજ સંભળાવા લાગ્યું. કદી કદી તેને પ્રમુખસ્થાને સત્રો ભરવાની પણ વિનવણીઓ આવવા લાગી; જે સાવિત્રીએ — આશ્રમની મુખ્ય અધિષ્ઠાત્રીએ–સ્મિતભર્યા મુખે નકારી પણ ખરી ! એ કહેતી :\n‘હજી અરુંધતીને એક શાસ્ત્ર શીખવાનું બાકી છે. તે સિવાય એ પ્રમુખપદે શોભે નહિ.’\nઅરુન્ધતીને પણ જરા આ બોલ સાંભળી આશ્ચર્ય લાગતું ખરું. કયું એ શાસ્ત્ર શીખવાનું હજી બાકી હશે ? પરંતુ આમન્યાની ખાતર એણે અધિષ્ઠાત્રીને પૂછવાની હિંમત કરી નહિ. પરંતુ એક  પ્રભાતે નદી ઉપર સ્નાન કરવા જતાં એક સહીપણીને તેણે પૂછ્યું,: ‘હવે મારે કયું શાસ્ત્ર શીખવાનું રહે છે?'\nસહીપણીએ એકદમ થોભી, અરુંધતીને પણ તેને ખભા પકડી થોભાવી. તેની સામે જોઈ રહી, નયનમાં તોફાન લાવી જવાબ આપ્યો : ‘તારા શરીર સામે તું કદી જુએ છે ખરી ?’\n‘હા, ઘણું બદલાયું, હું આવી તે કરતાં.’ અરુંધતીએ જવાબ આપ્યો.\n‘તું આવી ત્યારે પાંચ વર્ષની હતી. તારે આવ્યાને બાર વર્ષ તો થઈ ગયાં. તારું શરીર જ તને કયું શાસ્ત્ર શીખવું તે કહેશે.’ એમ કહી સખી ખૂબ હસી ને તેનો ખભો છોડી દીધો.\nસખીનું આટલું સૂચન અરુંધતીને એના દેહ તરફ દોરતું ગયું. હાથના સ્પર્શે તેને કંપ ઉપજાવ્યો. વસ્ત્રો–વકલો–પહેરતાં તેણે કોઈ લજ્જાનો ભાવ અનુભવ્યો. સૂર્યનાં કિરણો તેને કદી સ્પર્શતાં ન હતાં તે હવે તેના મુખને સ્પર્શતાં હોય એમ લાગવા માંડ્યું. તે ચાલવામાં ભૂલ કરતી હતી કે કેમ તેનો એને ખ્યાલ કરવા માંડ્યો. કેમ બેસવું અને કેમ ઊભા થવું એનો કદી એને વિચાર આવ્યો ન હતો; હવે તેને એક પ્રકારનું ભાન થવા લાગ્યું કે બેસતાં, ઊઠતાં, તેણે દેહ તરફ વધારે ધ્યાન આપવું જોઈએ. આજ સુધી તેને મોટેથી બોલવામાં, મોટેથી હસવામાં જરા યે સંકોચ થતો ન હતો; હવે એકાએક તેને લાગવા માંડ્યું કે તેણે પોતાની સખીઓને બહુ મોટેથી બૂમ પાડી બોલાવવી ન જોઈએ, અગર સહુ સાંભળે તેમ તેણે હસવું પણ ન જોઈએ. કેશમાં ફૂલ ગૂંથતાં તેણે વધારે કલા વાપરવા માંડી; સ્થિર પાણીમાં પોતાનું મુખ વધારે વાર જોવા માંડ્યું. કોઈ અગમ્ય સંસ્કૃતિ અને આળસનો અનુભવ તેના દેહે કરવા માંડ્યો. ગાયને, વાછરડાંને ને આશ્રમમાં હરણ સસલાને વધારે પંપાળવાનું તેને મન રહ્યા કર્યું.\nઉપનિષદ્ કહેતાં હતાં કે આત્મા અનાસક્ત છે, અવિક્રીય છે,  ઉદાસીન છે, દ્રષ્ટા છે; ત્યારે આ નવાં સ્ફૂરણ માત્ર દેહ જ અનુભવતો હતો ? નહિ, અરુંધતીનાં મન, બુદ્ધિ, ચિત્ત ને અહં – એ સઘળાં કાંઈ ને કાંઈ નૂતનતા અનુભવતાં હતાં. આત્મા અસ્પૃશ્ય જ હોય તો આત્મા એનાં વેષ્ટનોને આ બધા ભાવ કેમ અડકવા દેતો હશે? દેહને આ આકાર આપનાર આત્મા કે આત્માને પ્રગટ કરનાર દેહ? જે હોય તે. બંને પ્રાગટ્યને માટે પરસ્પર અવલંબન લેતાં હોય તો તો આત્માને છેક અલિપ્ત કેમ કહી શકાય? આ બધાં દેહ અને મનનાં સંચલનો શું એમ તે નહિ સૂચવતાં હોય કે આત્મા જ કંઈક માગી રહ્યો છે, કોઈ અપૂર્ણતા પૂર્ણ કરવા મથી રહ્યો છે?\nશું હશે ? કોને પુછાય? કોણ જવાબ આપે? શિક્ષિકાઓ તો ન્યાયમાં, વ્યાકરણમાં, નિરુક્તમાં અવિક્રીય બ્રહ્મને જ ઓળખાવ્યા કરે છે. બ્રહ્મને ઓળખતાં વચમાં કંઈ નવું ઓળખવાનું બાકી રહે છે શું ? અરુંધતી એકલી એકલી વિચાર કરતી, અને પોતાના મનની મૂંઝવણ મનમાં જ રાખતી. અનુભવી બ્રહ્મવાદિનીઓ બ્રહ્મને પિછાનતા પહેલાં જે જે સોપાન ચઢવા પડે તે તે સોપાન નહોતાં સમજતાં એમ નહિ. અરુંધતીની વિકલતા છુપાવ્યા છતાં સાવિત્રીની દૃષ્ટિથી છૂપી ન રહી.\nએક દિવસ સાવિત્રીએ કહ્યું : ‘અરુંધતી ! સંધ્યા પહેલાં બહુલાના આશ્રમે જરા જતી આવજે. સાયંપ્રાર્થનામાં તારી જરૂર છે એમ બહુલાનો સંદેશો આવ્યો હતો. આજથી જ જવા માંડ.’\nગુરુની આજ્ઞા પ્રમાણે અરુંધતીએ બહુલાના આશ્રમમાં જવાની તૈયારી કરી. આમ તો અરુંધતી ઘણી સાદી ગણાતી હતી, પરંતુ આજ તેના વલ્કલમાં કંઈ અવનવો ખૂણો આવ્યો દેખાતો હતો. કાને તેણે કદી ફૂલ પહેર્યા ન હતાં; આજ તેણે કર્ણિકાર પુષ્પ કાને લટકાવ્યાં હતાં. એને જતી જોઈ એની સખીએ ‘વાહ વાહ !’ નો ભાવ વ્યક્ત કરતી મુદ્રા પણ કરી અને તેને કાનમાં ધીમે રહીને કહ્યું પણ ખરું: ‘અલી જોજે, કોઈ દેવ, દાનવ કે માનવ તને ઊંચકી ન જાય !’  ‘બળીને ભસ્મ કરું, એવી હિંમત કરનારને !’ અરુંધતીએ, કહ્યું અને મદભર્યા પગલાં ભરતી તે બહુલાના આશ્રમ તરફ ચાલી નીકળી. આશ્રમ બેત્રણ ગાઉ દૂર હતો, અને વચમાં વચમાં મુનિઓ અને શિષ્યોના આશ્રમો વિસ્તરેલા પડ્યા જ હતા. એટલે પર્વતનો માર્ગ અરુંધતીને મન અજાણ્યો ન હતો. મુખ્ય માર્ગને બદલે કેડીઓ પણ તેની જાણીતી હતી, અને એક આશ્રમમાંથી બીજા આશ્રમમાં જવું એ આશ્રમવાસીઓને મન ત્યારે સામાન્ય કાર્ય હતું. હજી પૂરી સંધ્યા ઊતરી ન હતી. મંદ મંદ સમીર લહેરાઈ રહ્યો હતો નાનાંમોટાં વૃક્ષો અનુપમ સુવાસ ચારે પાસ વેરી રહ્યાં હતાં; પર્વત પાષાણના ઢગલા ને ઢગલા ઊભા કરી રહ્યો હતો. અને આખી સૃષ્ટિ સમૃદ્ધિ વેરી રહી હોય એમ લાગતું હતું. સૂર્ય એક શૃંગની પાછળ સંતાવાની તૈયારી કરતો હતો અને એને શોધવા ફિક્કો ફિક્કો ચંદ્ર આકાશમાં મંથન કરી રહ્યો હતો એમ પણ અરુન્ધતીને લાગ્યું. અકસ્માત તેના મનમાં વિચાર આવ્યો : ‘લાવ, આ શૃંગ ઉપર ચઢી સાંધ્ય સૂર્યનાં દર્શન કરી લઉં અને શૃંગની પાછળ જ ઊતરી બહુલાના આશ્રમમાં વહેલી પહોંચી જાઉં !’\nસૂર્ય જ્યાં સંતાતો હતો તે શૃંગ ઉપર થઈને ખરેખર બહુલાના આશ્રમમાં વહેલાં પહોંચાય એવું હતું. અરુંધતીના પગમાં બળ હતું. શિખર ચડવું એ અત્યારે રમતવાત હતી. તે શિખર ઉપર ચઢી ગઈ, અને અકસ્માત સ્થિર બનીને ઊભી રહી. સૂર્ય ડૂબતો હતો. એ શિલા ઉપર કોઈ તપસ્વી તેને બેઠેલો દેખાયો. ત્યાં થઈને જ એને જવાનું હતું. બેઠેલા તપસવીના માથા પાછળ સૂર્ય તેજકિરણો વેરી રહ્યો હતો. અને અરુંધતીને લાગ્યું કે તે સાક્ષાત્ બ્રહ્મને સાકાર સ્વરૂપ ધારણ કરતા તો નિહાળતી નથી ? દર્શન કરી પાછા વળવું ? પાસે જઈ દર્શન કરવા અને આગળ વધવું ? શું કરવું અને શું ન કરવું ? પુરુષથી તે ડરતી હતી જ નહિં; એને પોતાને પુરુષસમોવડી બનવું હતું. અને આ પાસે, સામે દેખાતો પુરુષ ભય ઉપજાવે એવો તો હતો જ નહિ. બ્રહ્મ હોય કે બ્રહ્મનો ઉપાસક હોય તો તેનાં દર્શન  પણ કેમ ન કરવાં ? થોડીક ક્ષણ અરુંધતી ઊભી રહી, એટલામાં અરુંધતિને આ બધા વિચાર આવ્યા અને તે આગળ વધી. કોણ જાણે કેમ, બહુલાના આશ્રમની પ્રાર્થના તેને ખેંચતી હતી કે આ તપસ્વી પુરુષને વધારે સાનિધ્યમાં નિહાળવાની વૃત્તિ તેને આગળ ખેંચતી હતી ?\nથોડાં ડગલાં અરુંધતી આગળ વધી અને પદ્માસનની તૈયારી કરતા મુનિ કુમાર પાસે આવી પહોંચી. રસ્તો જ ત્યાં થઈને જતો હતો, એટલે પણ અરુંધતીને એ તપસ્વી પાસેથી ગયા વગર છૂટકો ન હતો. પાસે આવતાં અરુંધતીએ મુનિકુમારને નમસ્કાર કર્યા અને તે સાથે જ મુનિકુમારે પણ સામે નમસ્કાર કર્યા.\n‘કોણ હશો બ્રહ્મકુમારી? ક્યાં જશો?’ તપસ્વી યુવકે પૂછ્યું.\n‘હું અરુંધતી, સાવિત્રીના આશ્રમમાં રહું છું અને બહુલાના આશ્રમમાં જાઉં છું.’\n‘દર્શન પહેલાં જ શ્રવણે આપને ઓળખ્યાં હતાં.’\n‘મને મારા, નામને શું આપ જાણતા હતા ? આપ કોણ છો?’ અરુંધતીથી પુછાઈ ગયું.\n‘આપ ધારો છો એના કરતાં વધારે પ્રસિદ્ધ છો. આર્યાવર્તનો સ્ત્રીસમૂહ આપનામાં નૂતન બ્રહ્મવાદિની જુએ છે. નજરે તો પહેલી જ વાર પડ્યાં. મારું નામ વસિષ્ઠ. હું એક મુનિકુમાર છું. એક જ શૃંગ ઉપર બાર વર્ષ તપ તપ્યો. બ્રહ્મ દેખાય દેખાય અને અદૃશ્ય થાય ! આજે શૃંગ બદલ્યું છે. જોઉં કે આ સાયં સંધ્યામાં બ્રહ્મ મારા ધ્યાનમાં પકડાય છે કે નહિ ?’\n‘મને, તો લાગ્યું કે બ્રહ્મ તમારો જ આકાર ધારણ કરી શૃંગ ઉપર ઊતરે છે. તમારી પાછળનાં સૂર્યકિરણોએ એ ભ્રમ ઊભો કર્યો !’ અરુંધતીએ કહ્યું અને વસિષ્ઠ આ કુમારીના નિર્દોષ મૌગ્ધ્યને સ્મિતપૂર્વક પિછાન્યું.\n‘એ ભ્રમ જ હતો, કુમારી ! મારું ત૫ હજી અધૂરું છે. સહજ નીચે ઉતરશો એટલે બહુલાનો આશ્રમ દેખાઈ આવશે. હું  આવું બતાવવા ?’\n‘ના, જી ! આશ્રમ મારો જાણીતો છે, ને સંધ્યા મને ભય પમાડતી નથી.’\n‘સાચું. મને તો ભ્રમ ન હતો. મેં દર્શન કર્યાં.’ વસિષ્ઠે કહ્યું અને ફરી અરુંધતીને નમન કર્યું.\nઅરુંધતી હજી ઊભી જ હતી. તેણે પૂછ્યું : ‘સંધ્યાનાં દર્શન ? ક્યાં કર્યાં આપે ?’\n‘આપનામાં. આપ જ્યારે આ શૃંગ ચઢી ઉપર આવ્યાં ત્યારે પેલો ચંદ્ર આપની વેણીમાંથી નીકળી છૂટો પડી ગયો હોય એમ મને લાગ્યું. મને એમ પણ થયું કે એ ચંદ્રને હું પાછો તમારે અંબોડે પહેરાવી દઉં ! ઉષા અને સંધ્યા એ બંને અમ તપસ્વીઓના જીવનનાં બે પાસાં.’ વસિષ્ઠે કહ્યું.\nએકાએક અરુંધતીને લાગ્યું કે તે આ વિવેકી તપસ્વીની સાયં-સંધ્યામાં વિઘ્ન બની રહી છે. તેણે દેહમાં ચંચળતા આણી વધતી જતી સંધ્યાને જોઈ અને પગ ઉપાડતાં વસિષ્ઠને નમન કરી તેણે કહ્યું : ‘ક્ષમા કરજો, મુનિકુમાર ! આપના ધ્યાનમાં મેં આવીને વિઘ્ન નાખ્યું.’\nએટલું કહી ઝડપથી પગ ઉપાડી અરુંધતી શૃંગોની પાછળ અદૃશ્ય થઈ ગઈ. એને ફરી નિહાળવા માટે મુનિકુમાર વસિષ્ઠ ઊભા થયા હતા કે નહિ તેની ખાતરી કરવા તેણે દૂર દૂર જઈ પાછળ દૃષ્ટિ પણ કરી; પરંતુ એની દૃષ્ટિને કેટલાં યે શૃંગોએ અવરોધી લીધી હતી. આશ્રમમાં પહોંચતાં પહોંચતાં તેના મનમાં વિચાર આવ્યો : ‘સંધ્યા ? હું સાક્ષાત સંધ્યા ? પૂર્વજન્મનો કોઈ ભણકારો મને સંભળાય છે શું ? આવો જ પૂર્વજન્મે મને દેખાયેલો તપસ્વી કુમાર મારી પાસેથી ભાગી ગયો હતો, નહિ ? પ્રભુની મેં જ તપશ્ચર્યા કરી હતી, ખરું ? અને સંધ્યાનો દેહ છોડી અગનમાંથી ઉત્પન્ન થઈ હું પિતા મેધાતિથિને ઘેર જન્મી ! એ ભ્રમ મને અત્યારે જ ઉત્પન્ન થાય છે ? કે મારા પૂર્વજન્મની કથની હું ક્યારનીયે જાણું છું ?…  વસિષ્ઠ નિત્ય અહીં ધ્યાનમાં બેસશે કે કેમ ?’\nબહુલાના આશ્રમે પહોંચતાં પહોંચતાં અરુંધતીને અનેક વિચારો આવવા લાગ્યા. બહુલા અને એના આશ્રમની વિદ્યાર્થિનીઓ સાયં પ્રાર્થના માટે તેની રાહ જોઈને જ બેઠાં હતાં. અરુંધતીને જોતાં બરાબર સહુ પ્રાર્થના માટે ઊભાં થયાં. અને બહુલાએ અરુંધતીને કહ્યું : ‘બહુ વખતસર આવી તું, અરુંધતી ! તેં રચેલી ગાયત્રી પ્રાર્થના તારી પાસે જ સહુને સાંભળવી છે અને શીખવી છે; એક અઠવાડિયું તું આવ્યા કર.’\n‘એના કરતાં અરુંધતી આખું અઠવાડિયું અહીં રહે તો કેવું ?’ એક આખાબોલી વિદ્યાર્થિનીએ અધિષ્ઠાત્રી બહુલાને પ્રશ્ન કર્યો. અરુંધતી વિદ્યાર્થિનીઓના વર્ગમાં સર્વત્ર પ્રિય અને માનીતી હતી. અરુંધતીને આ સૂયન ગમ્યું કે નહિ ? અહીં ને અહીં રહે તો રસ્તામાં તપ કરતા વસિષ્ઠનાં ફરી દર્શન શી રીતે થાય ? આવો વિચાર કરતી અરુંધતીને આશ્રમમાં રાખવાની સરળતા બહુલાએ ઉપજાવવા દીધી નહિ. સાવિત્રીનો આખો આશ્રમ અરુંધતીને માથે હતો એમ કહીએ તો ચાલી શકે. અરુંધતીએ પ્રાર્થના ગાઈ સંભળાવી, ને ગાયત્રીનું આહ્‌વાન સંગીતમાં કર્યું. કોણ જાણે કેમ, આજ અરુંધતીના કંઠમાંથી અદ્‌ભુત મીઠાશ વહેતી હતી ! આમે ય અરુંધતીનો કંઠ સુંદર જ હતો. છતાં આજનું સૌંદર્ય અરુંધતીને તેમ જ સહુ કોઈને ચમકાવે એવું સંભળાયું. વીણા વધારે મધુર કે અરુંધતીનો કંઠ ? એ પ્રશ્ન સહુને થઈ પડ્યો.\nપ્રાર્થના થઈ ગઈ અને અરુંધતીને પાછા વળવાનો પ્રશ્ન ઊભો થયો. હજી વધારે રાત્રિ ગઈ ન હતી અને વિદ્યાર્થિનીઓને — વિશેષત: નીવડેલી વિદ્યાર્થિનીઓને — જાણી જોઈને રાત્રિએ જવા આવવાના પ્રસંગો ઊભા કરવામાં પણ આવતા હતા, જેથી સ્ત્રીઓ સાથે જોડાયેલી બીક અદૃશ્ય થાય !\nપાછાં ફરતાં અરુંધતી વસિષ્ઠના તપમાર્ગે ન જતાં સીધા  જાણીતા માર્ગે જ ગઈ, ને આશ્રમની કરવા જેવી વ્યવસ્થા કરી અધિષ્ઠાત્રી સાવિત્રી સાથે તે સૂતી પણ ખરી. કોણ જાણે કેમ, આખી રાત તેને નિંદ્રા જ ન આવી ! અને નિંદ્રા આવી તે સ્વપ્નોના ભંડાર ઉઘાડતી આવી. અલબત્ત, એ સ્વપ્નમાં રાજમહેલ નહોતા, રથસુખપાલ ન હતાં, દાસ દાસીઓ ન હતાં; સ્વપ્નોમાં તપોવન, તપ અને તાપના અનુભવો જુદે જુદે સ્વપરૂપે થયાં કરતાં હતાં. પરંતુ સાથે સાથે તપોવન, તપ, અને તાપ એ ત્રણેનું મધ્યબિંદુ એક તપસ્વી જ હતો ને એ તપસ્વી વસિષ્ઠ જ હતો એ વૈચિત્ર્ય વધારાનું !\nઅણધાર્યાં સ્વપ્ન યુવક અને યુવતી બંનેને અસ્વસ્થ બનાવ્યા વગર રહેતાં નથી. અરુંધતીની રાત્રિ તો અસ્વસ્થતામાં ગઈ. પરંતુ એનું પ્રભાત પણ બેચેનીમાં ગયું. તપોવનનું વાતાવરણ તો પવિત્ર જ હોય. ને આર્ય આશ્રમમાં વિકાર ભરેલું વાતાવરણનું સર્જન સુરુચિકર તો ન જ લાગે ને ? અરુંધતીએ વાંચ્યું – વિચાર્યું ઘણું હતું. શાસ્ત્રપ્રાવીણ્ય તેનું એટલું હતું કે સ્ત્રી-પુરુષના સંબંધો તો છેક ન સમજે એમ તો માનવું અશક્ય જ ગણાય. છતાં એ સંબંધે તેની બુદ્ધિમાં પ્રવેશ કર્યો હશે તોપણ તેના હૃદયે એ ભાવ કદી ઓળખ્યો ન હતો. આજ એકાએક ધોધની માફક કોઈક નવો જ ભાવ તેના હૃદયને ઊભરાવી રહ્યો હતો. એ પુણ્ય હશે ? એ પાપ હશે ? સાત્ત્વિક ભાવથી દૂર હડસેલનાર કોઈ પણ વૃત્તિ સદ્‌વૃત્તિ ન જ ગણાય એ આશ્રમનું શિક્ષણ. અને આજની રાત્રિ તો અરુંધતીએ એવાં સ્વપ્નમાં ગાળી હતી. કે જેમને સાત્ત્વિક ભાવ કહેતાં અરુંધતીને જરૂર સંકોચ થાય.\nસખીઓ સાથે તે પ્રાતઃસ્નાન કરી આવી, આશ્રમનું પ્રાત:કાર્ય કર્યું, સંધ્યાવદન અને યજ્ઞયાગાદિ પણ થઈ ગયાં અને વિદ્યાર્થીનીઓ વિદ્યાભ્યાસમાં ધ્યાનસ્થ બની ત્યારે સાવિત્રીએ અરુંધતીને એકાંતમાં પોતાની પાસે બોલાવી પૂછ્યું : ‘દીકરી ! આજ કેમ તું અસ્વસ્થ લાગે છે ?’ અને એ પ્રશ્ન થતાં જ અરુંધતીની આંખમાં અશ્રુ ઊભરાયાં. તેનાથી કાંઈ જવાબ આપી શકાયો નહિ.  સ્ત્રીહૃદયની અનુભવી અધિષ્ઠાત્રી સાવિત્રીએ અરુંધતીની પ્રથમ રુદનઊર્મિને વહી જવા દીધી. ને પછી તેને માથે હાથ ફેરવી ફરી પૂછ્યું : ‘પિતા યાદ આવ્યા? મેધાતિથિ પાસે જવું છે ? કે તેમને અહીં બોલાવું ?’\n‘ના જી ! એ તો હમણાં જ અહીં આવી ગયા છે.’\n‘ત્યારે આંખમાં આંસુ કેમ લાવે છે ?’\n‘માતાજી ! મને લાગે છે કે હું કાંઈ પાપ કરી રહી છું.’ અરુંધતીએ રુદનભર્યા કંઠથી જવાબ આપ્યો.\n‘પાપ ? તું એવી ઢબે ઊછરી છો કે તારાથી કદી પાપ થઈ શકે જ નહિ. તારું હૃદય જે કાંઈ વાંછતું હશે તે પુણ્ય જ હશે. ગભરાઈશ નહિ, દીકરી ! આપણી આસપાસ પાપ હોય જ નહિ. કહે, શા પરથી તને એમ લાગ્યું ?’ સાવિત્રીએ ધારણા આપી અરુંધતીની પાસેથી વાત મેળવી. ને ટુકડે ટુકડે, અચકાતાં અચકાતાં, અરુંધતીએ ગઈ કાલનું વસિષ્ઠ સાથેનું મિલન અને રાત્રિનાં સ્વપ્નનો સાર કહી સંભળાવ્યો. વાત પૂરી થયે અનુભવી સાવિત્રી ખડખડ હસી પડ્યાં અને કહ્યું :\n‘અરુંધતી ! જે થાય છે તે સારું થાય છે. વસિષ્ઠના મિલનથી તારે ભય પામવાનું કારણ નથી. કદાચ પૂર્વજન્મથી જ એ તારે માટે સર્જાઈ ચૂક્યો હશે, ને તારી તથા તેની બ્રહ્મપ્રાપ્તિ ગૃહસ્થાશ્રમને માર્ગે થવાની હશે. આજે સાંજે પાછી એ જ માર્ગે થઈને બહુલાને આશ્રમે જજે અને વસિષ્ઠને પૂછજે, કે રાત્રે તેમને કોઈ સ્વપ્ન આવ્યું હતું કે કેમ ? એનો જવાબ મને કહેજે. કદાચ प्रजनश्वास्मिं कंदर्प : — પ્રભુ કંદર્પરૂપે પધારતા ન હોય !’ કહી સહેજ હસી સાવિત્રીએ અરુંધતીનો વાંસો થાબડી તેને કામકાજમાં રોકી.\nસંધ્યા થતાં બરાબર અરુંધતી પાછી બહુલાને આશ્રમે જતાં જતાં વસિષ્ઠ મુનિની તપશીલા પાસે થઈને જ જવા લાગી. આજે વસિષ્ઠ આસનબદ્ધ ન હતા; જાણે તેઓ અરુંધતીની રાહ જોતા જ ઊભા ન હોય તેમ અરુંધતીને જોતાં જ નમન કરી કહ્યું : ‘કોણ જાણે કેમ, અરુંધતી ! તમારાં દર્શન સિવાય આજ ધ્યાનસ્થ નહિ  જ થવાય એમ લાગવાથી તમારી રાહ જોઉં છું.’\n‘તમને શી ખાતરી હતી કે હું આજ આ રસ્તે આવીશ જ ?’ અરુંધતીએ પૂછ્યું.\n‘હા; મારા સ્વપ્નમાં તમે ગઈ રાતે જ એમ કહી ગયાં. એમ લાગે છે કે આપણે પૂર્વજન્મે મળ્યાં હોઈશું, અને આ જન્મમાં અરસપરસ મળવાનું વચન આપ્યું હશે.’ વસિષ્ઠે કહ્યું.\n‘તમે તે મુનિ ! બ્રહ્મનું ધ્યાન ધરો છો કે કોઈ યુવતીનું ?’ અરુંધતીએ જરાક છણકાઈને પ્રશ્ન કર્યો.\n‘બ્રહ્મનો ભરોસો જ નહિ. એ ગમે તે સ્વરૂપે એ આપણને પ્રત્યક્ષ થાય — સ્ત્રીરૂપે પણ !’\n‘સ્ત્રીરૂપે પ્રભુ અવતરે એ તમને ગમે ખરું ?’\n‘મને લાગે છે કે બ્રહ્મ માનવઆકાર ધારણ કરે તો તેને સ્ત્રી કરતાં વધારે સુંદર આકાર ન જ મળી શકે. મને બ્રહ્મનું સ્ત્રી-સ્વરૂપ જરૂર ગમે. કાલે આ માર્ગેથી જ જશો ને ?’\n‘કાલની વાત કાલ ઉપર. મારો બ્રહ્મ પુરુષસ્વરૂપે મને આજ રાત્રે સ્વપ્નમાં દેખાશે તો હું જરૂર આ માર્ગે આવીશ.’ અરુંધતીએ કહ્યું અને બહુલાના આશ્રમે તે પાછી ચાલી ગઈ. બહુલાએ પણ અરુંધતીની અસ્વસ્થતા પરખી, અરુંધતી પાસેથી માહિતી મેળવી અને ત્રીજે દિવસે સાવિત્રી અને બહુલાએ ભેગા મળી નિશ્ચય કર્યો કે અરુંધતી અને વસિષ્ઠનાં બ્રહ્મલગ્ન કરવાં. વસિષ્ઠ ધાર્યા કરતાં વધારે અનુકૂળ નીવડ્યા. તેમણે પહેલે જ પ્રશ્ને અરુંધતી સાથેનાં લગ્નની હા પાડી. અરુંધતીમાં વસિષ્ઠે બ્રહ્મનો સ્ત્રીઅંશ જોયો અને વસિષ્ઠમાં અરુંધતીએ બ્રહ્મનો પુરુષઅંશ દીઠો. એકાએક પૂર્વજન્મની કોઈ સ્મૃતિ અરુંધતીને થઈ આવી... અથવા વસિષ્ઠ પ્રત્યેની તેની પ્રેમભાવનામાં પૂર્વજન્મના કોઈ પ્રેમઅંકોડાનું તેને ભાન થયું. અને યૌવનમાં કામ એ ધર્મ બની જાય છે એવું પ્રભુનું કંઈક વાક્ય પૂર્વજન્મમાં ઉચ્ચારાયેલું તેને યાદ આવ્યું. બંનેના લગ્ન થયાં. વસિષ્ઠ પણ એક મહાતપસ્વીની કીર્તિ પ્રાપ્ત કરી શક્યા હતા. અને  પુરાણો તો કહે છે કે એ લગ્નમાં ઋષિમુનિઓ અને બ્રહ્મવાદિનીઓ તો આવે પરંતુ બ્રહ્મા, વિષ્ણુ, રુદ્ર અને ઇન્દ્ર પણ સજોડે પધાર્યા અને વસિષ્ઠના ગૃહસ્થાશ્રમ પ્રવેશ ઉપર આશીર્વાદ વર્ષાવ્યા. આખા ગૃહસ્થાશ્રમને દેવોએ બિરદાવ્યો.\nસમય જાય છે, કાળ વહી જાય છે, યૌવનની ઊર્મિઓ શાંત પડી જાય છે અને ગૃહસ્થાશ્રમનાં કેટલાંક વર્ષો વીતતાં સામાન્ય ગૃહસ્થાશ્રમીઓમાં પરસ્પર ઉદાસીનતા પણ કદાચ આવી જાય છે. પરંતુ વસિષ્ઠ અને અરુંધતીના ગૃહસ્થાશ્રમમાં શાંતિનો પટ ભલે ફેલાયો હોય, પરંતુ પરસ્પરનાં સંબંધમાં તલપૂર પણ ઉદાસીનતા આવી ન હતી. ગૃહસ્થાશ્રમના ભોગ પણ યોગ બની જાય છે – જો માનવી समस्वं योग उच्यते ગીતાવાક્ય ધ્યાનમાં રાખે તો ! અને વસિષ્ઠ ને અરુંધતીનો ગૃહસ્થાશ્રમ પણ સાચોસાચ યોગની એક ભૂમિકા બની રહ્યો.\nવસિષ્ઠે જોતજોતામાં બ્રહ્મર્ષિપદ પ્રાપ્ત કર્યું અને અરુંધતીએ બ્રહ્મવાદિનીનું પદ પ્રાપ્ત કર્યું.\nબ્રહ્મર્ષિઓમાંથી પણ ઊંચી ભૂમિકાએ પહોંચાડનારું સપ્તર્ષિનું એક પદ છે. છ સપ્તર્ષિઓ દેવમંડળ અને ઋષિમંડળને મળી ચૂક્યા અને સાતમા ઋષિ માટે વસિષ્ઠ પણ નિયુક્ત થઈ ચૂક્યા. પરંતુ આર્યસંસ્કૃતિએ કદી ન અનુભવેલો એક ભવ્ય સાંસ્કૃતિક ઊહાપોહ વસિષ્ઠના પદને માટે ઊભો થયો. અરુંધતી સદા વસિષ્ઠસમોવડી નીવડી હતી, અને વસિષ્ઠ પત્નીનું સમોવડિયું સ્થાન જીવનભર સવીકારી લીધું હતું. સપ્તર્ષિપદે વસિષ્ઠને સ્થાપન કરવાનો પ્રશ્ન ઊભો થતાં તેમણે આખા ઋષિસમાજને અને દેવસમાજને પણ કહી દીધું કે વસિષ્ઠ એકલો જીવતો નથી, વસિષ્ઠ અરુંધતી સાથે સહજીવન જીવે છે; વસિષ્ઠના બ્રહ્મર્ષિપદમાં અરુંધતીનું ચોખ્ખું અર્ધું સ્થાન છે. સપ્તર્ષિપદ પણ વસિષ્ઠ ત્યારે જ સ્વીકારી શકે, જ્યારે વસિષ્ઠની જોડાજોડ અરુંધતીનું સ્થાન હોય.\nઅને અનેક વાદવિવાદો, ચર્ચાઓ અને ઝઘડાઓને અંતે સપ્તર્ષિમંડળમાં  વસિષ્ઠની જોડે, અરુંધતીને પણ સ્થાન મળ્યું, અને એક સ્ત્રી પુરૂષસમોવડી પુરવાર થઈ. આજ સપ્તર્ષિનું નક્ષત્ર પણ એ કથાની સાબિતી આપતું નિત્ય ચળકે છે. સપ્તર્ષિઓમાં વસિષ્ઠના તારાની સાથે અરુંધતી પણ પોતાનો સૌભાગ્યચંદ્ર ચમકાવતી આજ પણ દેખાશે.\nઅરુંધતી એટલે જ ધર્મ, વિકાસ, પ્રગતિને કદી ન રોધતી સ્ત્રી-પુરુષની એ સાચી અર્ધાંગના – પુરુષ જેટલી જ મહત્ત્વની – સંસ્કારમાં પ્રેમમાં, પ્રતિષ્ઠામાં અને તપમાં.\n"https://gu.wikisource.org/w/index.php?title=હીરાની_ચમક/સાચી_અર્ધાંગના&oldid=119688" થી મેળવેલ


સેમ્યુઅલ એક્સપર્ટ ગૂગલ એનાલિટિક્સ માં સ્પામ છૂટકારો મેળવવા માટે કેવી રીતે માર્ગદર્શન અનાવરણ\nગૂગલ ઍનલિટિક્સ અહેવાલમાં નોંધાયેલા રેફરફર સ્પામ નકલી રેફરલ ટ્રાફિક ગણવામાં આવે છે. તે નકલી છે કારણ કે તે વાસ્તવિક લોકો દ્વારા બનાવવામાં આવતું નથી પરંતુ સ્પામ બોટ્સ દ્વારા. બોટ એ ક્રાઉલર પ્રોગ્રામ છે જે પુનરાવર્તિત પ્રવૃત્તિ પેદા કરવા માટે વિકસાવવામાં આવ્યો છે. તેથી, સ્પામ સંદેશા બનાવવા માટે રચાયેલ તે સ્પામ બોટ્સ કહેવાતા હોય છે. તે મોટા ભાગે રેફરલ હેડનો ઉપયોગ કરે છે જે યુઆરએલ (URL) ધરાવે છે જે યુઝર્સને સાઇટ પર પુનઃદિશામાન કરે છે, જે ગૂગલે પછીથી બૅકલિંક તરીકે વર્તે છે, જે સ્પામરને લાભ આપે છે કારણ કે તે તેમની શોધ રેન્કિંગમાં વધારો કરે છે.\nસેમ્યુઅલ , આર્ટેમ એગ્રેરીયન ના વરિષ્ઠ કસ્ટમર સક્સેસ મેનેજર, આ ખતરનાક સ્પામિંગ હુમલાઓ સામે કેવી રીતે સામનો કરવો તે સમજાવે છે.\nગુડ બટ્સ વર્સસ બેડ બોટ્સ\nગુડ બૉટ્સ રચનાત્મક છે જ્યારે ખરાબ બૉટો વિનાશક વૃત્તિઓ છે.\nગુડ બોટ્સ તેમનો હેતુ તેઓ જેટલું કરી શકે તેટલી માહિતીમાંથી પસાર થવું જોઈએ, અને ઉપયોગી અહેવાલો સાથે રિપોર્ટ આપશે જે વપરાશકર્તાઓને સહાય કરે છે. તે તેમને સારા બૉટ્સ બનાવે છે ગૂગલબૉટ એક સારા બોટ છે જેનો ઉપયોગ વેબસાઇટ્સ દ્વારા ક્રોલ અને સામગ્રી ક્રોલ કરવા માટે કરવામાં આવે છે\nખરાબ બોટ્સ આ દૂષિત ઉદ્દેશ સાથેના કોઈપણ બૉટો છે\nડેટા ઇન્ટિગ્રિટી. તે બોટની પ્રકૃતિને વાંધો નથી. જો તે જાવાસ્ક્રિપ્ટ ચલાવવાની ક્ષમતા ધરાવે છે, તો તેની પાસે Google Analytics માં સ્ક્યુડ રિપોર્ટ્સ બનાવવાની સંભાવના છે.\nબોટનેટ આ આંતરિક રીતે જોડાયેલા કમ્પ્યુટર્સની શ્રેણી છે, જે તમામ ચેપગ્રસ્ત છે..તેઓ હુમલાખોર દ્વારા વપરાશકર્તાના કમ્પ્યુટરમાં ગેરકાયદે પ્રવેશ મેળવવા ઉપયોગમાં લેવામાં આવે છે કારણ કે તેઓ તેમના નિકાલ પર સેંકડો વેબસાઇટનો ઉપયોગ કરે છે.\nપહેલેથી જ, અમે કેવી રીતે રેફરલ સ્પામ અને સ્પામબોટ્સ ઇમેઇલ સરનામાંઓનું કાપડ કરે છે અને વિશ્લેષણાત્મક રિપોર્ટ્સને દૂર કરવાના પુરાવા પ્રદાન કરે છે તેમ છતાં, તેમનો નફરત ઉદ્દેશ વધુ નુકસાનકારક હોઈ શકે છે, ખાસ કરીને જો વિકાસકર્તા વેબસાઇટને મૉલવેર, ટ્રોજન અથવા વાયરસ સાથે સંક્રમિત કરવા માંગે છે. અન્ય કિસ્સાઓમાં, તેઓ બોટનેટનો કોમ્પ્યુટર ભાગ બનાવી શકે છે. નિષ્ણાતો સલાહ આપે છે કે શંકાસ્પદ વેબસાઇટ્સ પર ક્યારેય ક્લિક કરશો નહીં કારણ કે હેકરો મૉલવેર છુપાવવા માટે તેનો ઉપયોગ કરે છે. જો કોમ્પ્યુટર બોટનેટનો ભાગ બને છે, તો હેકરો તેનો ઉપયોગ સંપર્ક સૂચિ પરના લોકોને સ્પામ અથવા માલવેર મોકલવા માટે કરી શકે છે. તેનો અર્થ એ કે સમગ્ર બોટનેટ શ્રેણીને અવરોધિત કરવાથી અન્ય વાસ્તવિક વપરાશકર્તાઓને મર્યાદિત કરવામાં આવશે કારણ કે હેકર તેમને બોટનેટ નેટવર્કમાં પરિપૂર્ણ કરે છે.\nસ્પામ્બટ્સ દ્વારા માત્ર સંવેદનશીલ સાઇટ્સ પર હુમલો થાય છે. વપરાશકર્તાઓને શોષણથી બચાવવા માટે, તેમની વેબસાઇટ્સને છુટકારો મેળવવાની જરૂર છે મોટેભાગે, સસ્તી વહેંચાયેલ હોસ્ટિંગ સિસ્ટમ્સ, અને કસ્ટમ શોપિંગ ગાડીઓ સૌથી મોટે ભાગે પીડિત છે.\nસ્પામ છૂટછાટ મેળવી\nનીચેના લોકો સ્પામથી દૂર કરવા માટે કરી શકે તેવી વસ્તુઓની સૂચિ છે:\nદસ રેશિયો કરતાં 100% અથવા 0% બાઉન્સ દર સાથે તમામ રેફરલ લિંક્સ જુઓ. ઇન્ટરનેટ પર તેમની ઓળખની પુષ્ટિ કરો. જો તે સ્પામ રેફરલ્સ છે, તો કસ્ટમ એડવાન્સ ફિલ્ટરનો ઉપયોગ કરો.\n.htaccess ફાઇલનો ઉપયોગ કરીને સ્પામબોટ્સમાંથી રેફરરને અવરોધિત કરો અને સરનામુંને અવરોધિત કરવા માટે કોડ ઉમેરીને.\nહેક દ્વારા ઉપયોગમાં લેવાતા IP એડ્રેસને ઉમેરીને સ્પામબૉટ્સ દ્વારા વપરાતા IP એડ્રેસને અવરોધિત કરો.\nએક એવા IP એડ્રેસનો ઉપયોગ કરી શકે છે જે વ્યક્તિગત અવરોધિત કરતા ઓછી જગ્યા લે છે.\nઠગ વપરાશકર્તા એજન્ટો અવરોધિત કરો\nગૂગલ ઍનલિટિક્સ ફિલ્ટર સુવિધા નો ઉપયોગ કરો\nકમ્પ્યુટરના ફાયરવોલને સક્ષમ કરો જે વપરાશકર્તાના કમ્પ્યુટર અને ઇન્ટરનેટ વચ્ચે ફિલ્ટરને મૂકે છે.\nજો કોઈ નવા બોટમાંથી ખતરો હોય, તો હંમેશા એડમિનિસ્ટ્રેટરનો સંપર્ક કરો.\nGoogle Chrome ને ડિફૉલ્ટ બ્રાઉઝર તરીકે ઉપયોગ કરો કારણ કે તે અન્ય કરતા વધુ મૉલવેરને શોધે છે.\nગૂગલ ઍનલિટિક્સના કસ્ટમ ચેતવણીઓ એ પણ નક્કી કરવામાં મદદ કરે છે કે પ્રવૃત્તિમાં સ્પાઇક ક્યારે છે.\nઘૂંસપેંઠ ચકાસણી મેળવવી જેમાં તેઓ વેબસાઇટને કોઈપણ નબળાઈઓ માટે વિશ્લેષણ કરે છે Source .


MPમાં મહિલા પોલીસનું મેડિકલ પરીક્ષણ પુરૂષ તબીબોએ કર્યું!\nબુધવાર, ઑક્ટોબર 17 2018, 03:23 Hrs(IST)\nનવગુજરાત સમય | Publish Date: May22018 11:35PM\nમધ્ય પ્રદેશના ભીંડની સમગ્ર ઘટનાનો વીડિયો વાયરલ થયો\nમહિલા કોન્સ્ટેબલનું તબીબી પરીક્ષણ કરાયું તે રૂમમાં બે પુરૂષ ઉમેદવારો અંડરગાર્મેન્ટમાં હાજર\nમધ્ય પ્રદેશ સરકાર પર વધુ એક વખત પસ્તાળ પડી છે જ્યારે ભીંડ ખાતે એક મહિલા પોલીસ ઉમેદવારનું તબીબી પરીક્ષણ પુરૂષ ડોક્ટોરો દ્વારા કરાતું હોવાનો વીડિયો વાયરલ થયો હતો. આટલું જ નહીં મહિલા કોન્સ્ટેબલનું તબીબી પરીક્ષણ ચાલતું હતું તે રૂમમાં બે પુરૂષ ઉમેદવારો પણ પાછળ અંડરગાર્મેન્ટમાં ઉભા હોવાનું વીડિયોમાં દ્રશ્યમાન થાય છે. આ ઘટના અંગે ભીંડના સિવિલ સર્જન ડો. અજીર મિશ્રાએ જણાવ્યું કે, સમગ્ર મામલે તપાસના આદેશ આપવામાં આવ્યા છે તેમજ પાંચ તબીબીને કારણ દર્શાવો નોટિસ પણ મોકલવામાં આવી છે. આ મામલે ડો. ડી સી જૈન દ્વારા તપાસ હાથ ધરાશે અને તેમને ત્રણ દિવસમાં તેમનો રિપોર્ટ સોંપવા જણાવાયું છે.\nપોલીસની ભરતીમાં મહિલા ઉમેદવારનું તબીબી પરીક્ષણ પુરૂષ ડોક્ટર દ્વારા કરાતું હોવાની ઘટના અંગે ડો. મિશ્રાએ જણાવ્યું કે ક્યાંક ચૂક જરૂર થઈ છે પરંતુ હવે મહિલા તબીબ ફાળવવામાં આવ્યા છે જેથી મહિલા કોન્સ્ટેબલ્સની યોગ્ય ચકાસણી થઈ શકે.\nએમપીના ભીંડ ખાતે 217 પોલીસ જવાનોનું મેડિકલ પરીક્ષણ કરવાનું હતું જો કે સત્તાવાળાઓએ કેટલા મહિલા ઉમેદવાર છે તે અંગે માહિતી આપી નહતી. આ અંગે ઈન્સ્પેક્ટર જનરલ ઓફ પોલીસ (ચંબલ રેન્જ) સંતોષ સિંઘે જણાવ્યું કે, ‘આ અયોગ્ય છે. એક સામાન્ય સમજણ મુજબ એક મહિલાનું તબીબી પરીક્ષણ મહિલા જ કરી શકે. અમે આ મામલે તપાસનો આદેશ આપ્યો છે અને દોષિતો સામે પગલાં લેવાશે.’\nઉલ્લેખનીય છે કે ગત સપ્તાહે ધાર ખાતે પોલીસ ભરતી મેળવામાં દલિત ઉમેદવારોના શરીર પર SC, ST અને OBCના થપ્પા લગાવાયા હતા. આ ઘટનામાં ધારના પીઆઈ અને સબ ઈન્સપેક્ટરને સસ્પેન્ડ કરવામાં આવ્યા હતા તેમજ મીડિયામાં આ કિસ્સો સિવિલ સર્જનને કારણ દર્શાવો નોટિસ પણ મોકલવામાં આવી હતી.\n17 ઓક્ટોબરનું રાશિફળ\nસુરતઃ સુરતમાં સ્વાઇન ફલુ એ સેન્ચુરી પાર કરી\nસુરતઃ સેલવાસમાં બોઈલરમાં બ્લાસ્ટથી નાસભાગ મચી, 12 ઘાયલ\nસુરતઃ વર્લ્ડ બેંકની સુરતમાં એર ક્વોલિટી ઇમ્પ્રુવમેન્ટ ..


નિર્ભયા ગેંગરેપ : દોષી વિનયે ફાંસીથી બચવા નવી ચાલકાઇ કરી, જેલમાં માથું ફોડ્યું અને પછી...\nPosted on 3:14 pm February 20, 2020 Author Charu ShahComments Off on નિર્ભયા ગેંગરેપ : દોષી વિનયે ફાંસીથી બચવા નવી ચાલકાઇ કરી, જેલમાં માથું ફોડ્યું અને પછી…\nનિર્ભયા ગેંગરેપ અને હત્યા મામલે દોષિતો ફાંસીથી બચવા માટે નવા-નવા ઉપાયો અજમાવતા હોય છે. હાલમાં જ પટિયાલા કોર્ટે ફરી એક વાર ડેથ વોરંટ જાહેર કર્યું હતું. આગામી3માર્ચ આ દોષિતોને ફાંસી આપવામાં આવશે. ત્યારે આ ફાંસીથી બચવા માટે નવા-નવા પેંતરા કરે છે.\nવિનય શર્મા નામના દોષિતે સોમવારે જેલની દીવાલ સાથે માથું અથડાવીને ઇજા પહોંચાડી હતી. જેને તુરંત જ સારવાર અર્થે હોસ્પિટલમાં ખસેડવામાં આવ્યો હતો. વિનય તિહાડ જેલના બેરેક નંબર-3માં રહે છે. જેલ ઓથોરિટીના જણાવ્યા અનુસાર, આ દોષિતો પર કડી નજર રાખવામાં આવે છે. આમ છતાં પણ વિનય ખુદને ઇજા પહોંચાડવામાં સફળ થયો હતો. જયારે વોર્ડને તેને રોકવાનો પ્રયાસ કર્યો હતો ત્યારે તે ઘાયલ થઇ ચુક્યો હતો.\nસૂત્રોના જણાવ્યા અનુસાર, વિનયે જેલમાં ગ્રીલ સાથે હાથ ફંસાવીને ફ્રેક્ચર કરવાની પણ કોશિશ કરી હતી. વિનયના વકીલે કહ્યું હતું કે, આ ઘટના 16 ફેબ્રુઆરીની છે. વિનયની માતાએ આ જાણકારી 17 ફેબ્રુઆરીએ આપી હતી. વિનયની માટે 17 ફેબ્રુઆરીએ જયારે વિનયને મળવા ગઈ હતી ત્યારે વિનયે તેની માતાને ઓળખવાનો ઇન્કાર કરી દીધો હતો. વિનયના વકીલે કહ્યું હતું કે વિનયની માનસિક હાલત સારી નથી. નવું ડેથ વોરંટ જાહેર કર્યા બાદ તેનું હાલત ખરાબ થતી જાય છે.\nઆ સિવાય વિનયે નવો પેંતરો કર્યો છે. વિનય ચૂંટણી આયોગ પાસે પહોંચ્યો છે. વિનયના વકીલે ચૂંટણી આયોગમાં અરજી દાખલ કરી છે કે, રાષ્ટ્રપતિ પાસે દયા અરજી મોકલવા અંગે દિલ્લી સરકાર સામે સવાલ ઉઠાવ્યા છે. વકીલે કહ્યું હતું કે, જયારે વિનયની દય અરજી દિલ્લી સરકારે રાષ્ટ્રપતિ પાસે મોકલી ત્યારે દિલ્લીમાં આચારસંહિતા હતી.\nજણાવી દઈએ કે, દિલ્લીની પટિયાલા કોર્ટે નિર્ભયા ગેંગ રેપ અને બળાત્કારન આરોપીઓને ત્રણ માર્ચે સવારે6વાગ્યે ફાંસી દેવા માટે નવું વોરંટ જાહેર કરવામાં આવ્યું છે. આ ત્રીજી વાર ડેથ વોરંટ આપવામાં આવ્યું છે.\n11:38 am June 2, 2021 Shah Jina Comments Off on નેશનલ હાઇવે જોતજોતામાં સરકી ગયો,3મહિના પહેલાં રૂપિયા 200 કરોડના ખર્ચે થયો હતો તૈયાર, જુઓ વીડિયો\n9:49 am July 5, 2021 Shah Jina Comments Off on મંદિરા બેદીએ પતિના નિધન બાદ ઉઠાવ્યુ એવું પગલુ કે જાણીને લાગશે આંચકો, જાણો વિગત


મોદીનું પણ ન માન્યા રૂપાણી ! ગ્રામ્ય વિસ્તારોમાં કોરોના સંક્રમણ વધતા.... - NavBharat Samay\nby mital Patel May 4, 2021 3:43 pm May 4, 2021 3:44 pm\nવડા પ્રધાન મોદીએ દેશના મુખ્યમંત્રીઓને અપીલ કરી હતી કે દેશભરમાં કોરોના બીજી લહેર શરૂ થતાં જ ગામોને સુરક્ષિત રાખવા અપીલ કરી હતી, પરંતુ ગુજરાત સરકારે વડા પ્રધાનની અપીલની અવગણના કરી હતી અને પોતે જ આડેધડ નિર્ણયો લીધા હતા. પરિસ્થિતિ વધુ ગંભીર બની છે. તબીબી સુવિધાઓના અભાવને કારણે ગ્રામીણ દર્દીઓએ સારવાર માટે શહેરોમાં આવવું પડે છે. શહેરોમાં પણ, હોસ્પિટલના પલંગથી માંડીને ઓક્સિજન અને ઇન્જેક્શનના અભાવથી ગ્રામીણ વિસ્તારોમાંથી આવતા દર્દીઓની હાલત કથળી છે.\nવડા પ્રધાન મોદીએ કોરોનાની બીજી લહેર શરૂ થતાં જ ભય વ્યક્ત કર્યો હતો અને તમામ રાજ્યોના મુખ્યમંત્રીઓને વિનંતી કરી હતી કે જો કોરોના સંક્રમણ ગામડાઓમાં ફેલાય તો મોટી સમસ્યા ઉ ભી થઇ શકે છે. તેથી દરેક રાજ્ય સરકારે ગામને સલામત રાખવાની જરૂર છે. વડા પ્રધાનના આ ડરને ગંભીરતાથી લેવામાં આવી નથી અને આ ડર આજે સાકાર થઈ રહ્યો છે. આજે ગુજરાતમાં ગામડે ગામડે કોરોનું સંક્રમણ વધી રહ્યું છે. જેના કારણે ગ્રામજનો સ્વયંભૂ લોકડાઉનથી શરૂઆત કરી સરકારની રાહ જોયા વિના સલામતી અને સારવારની વ્યવસ્થા કરી રહ્યા છે.\nગુજરાતના એવા 500 ગામો છે જ્યાં સરપંચોએ જાતે લોકડાઉન કરીને પરિસ્થિતિને કાબૂમાં લેવાનો પ્રયાસ શરૂ કરી દીધો છે. ત્યારે ગુજરાતમાં સ્વૈચ્છિક લોકડાઉન કરાવતા ગામોની સંખ્યા વધી રહી છે. આ સંક્રમણની સાંકળ તોડવાનો આ પ્રયાસ છે. ગુજરાતમાં બીજી અગત્યની સ્થિતિ એ છે કે શહેરોમાં વધતા જતા કોરોના સંક્રમણને ટાળવા માટે શહેરી પરિવારોએ ગ્રામીણ વિસ્તારોમાં સ્થળાંતર કરવાનું શરૂ કર્યું છે, જેણે ગ્રામીણ વિસ્તારોમાં સંક્રમણમાં પણ વધારો કર્યો છે. થોડા મહિના પહેલા મુખ્યમંત્રી વિજય રૂપાણીએ પોતે કહ્યું હતું કે શહેરોનું ગ્રામીણ વિસ્તારોમાં સ્થળાંતર થવું બંધ કરવું જોઈએ. પરંતુ ડરી ગયેલા પરિવારો તેમના ઘરે ગામોમાં દોટ મૂકી છે.\nગ્રામીણ વિસ્તારોમાં કોરોના સંક્રમણની શરૂઆતથી વધુને વધુ કેસો અને મૃત્યુ થઈ શકે છે, કારણ કે ગ્રામીણ વિસ્તારોમાં આરોગ્યની પૂરતી સુવિધા નથી. શહેરના દર્દીઓ પાસેથી શહેરની હોસ્પિટલ ઉભરી રહી હોવાથી ગામમાંથી કોઈ દર્દીને શહેરમાં લાવવો મુશ્કેલ બને છે. ત્યારે આ સંજોગોમાં મુખ્યમંત્રી વિજય રૂપાણીએ 1 મેથી મારૂં ગામકોરોના મુક્ત ગામનામનું અભિયાન શરૂ કર્યું છે, પરંતુ ગામના લોકો સ્વયંભૂ વ્યવસ્થા કરી રહ્યા છે.\nછોકરા છોકરીઓએ પહેલીવાર સ-કસ કરતા પહેલા આ4વસ્તુઓ ધ્યાનમાં રાખવી જોઈએ\nTimes Team July 31, 2020 7:57 am July 31, 2020 7:58 am\nજ્યારે શનિદેવ તમારા પર ભારે હોય છે, ત્યારે આવા સંકેતો મળવા લાગે છે…જાણો શું મળે છે સંકેતો\nmital Patel January 22, 2021 9:46 am April 10, 2021 2:02 am\nઅપાર સંપત્તિ અને સુખ જોઈએ છે, તો બુધવારે કરો ગણપતિના આ સરળ ઉપાય\nTimes Team February 24, 2021 6:39 am February 24, 2021 6:39 am


ગણેશ ચતુર્થી, ઓણમમાં ટીવી, ફ્રિજનું વેચાણ ઠંડું - NGS Business\nગણેશ ચતુર્થી, ઓણમમાં ટીવી, ફ્રિજનું વેચાણ ઠંડું-કન્ઝ્યુમર પ્રોડક્ટ્સ-ઉદ્યોગવાર સમાચાર-Economic Times Gujarati\nગણેશ ચતુર્થી, ઓણમમાં ટીવી, ફ્રિજનું વેચાણ ઠંડું\n7 Sep 2017, 1604 hrs IST, ET Bureau\nકોલકાતા:ગણેશ ચતુર્થી અને ઓણમના તહેવારોમાં ટેલિવિઝન, રેફ્રિજરેટર અને વોશિંગ મશીનનું વેચાણ ચાલુ વર્ષે લગભગ 1-2 ટકા ઘટ્યું છે. દર વર્ષે આ બે તહેવારથી દિવાળી સુધી ચાલનારી 'ફેસ્ટિવલ સીઝન'નો માહોલ ઊભો થતો હોવાને કારણે વ્હાઇટ ગૂડ્ઝ કંપનીઓમાં થોડી ચિંતા ઊભી થઈ છે.\nકંપનીઓના જણાવ્યા અનુસાર ગ્રાહકોએ GSTના અમલ પહેલાં જૂનમાં જ ભારે ડિસ્કાઉન્ટમાં ખરીદી કરી લીધી હોવાથી આ વખતે વેચાણ ઠંડું છે. 15 ઓગસ્ટના વેચાણમાં પણ ખાસ વૃદ્ધિ જોવા મળી ન હતી. સામાન્ય રીતે રિટેલર્સ અને બ્રાન્ડ્સ છેલ્લાં કેટલાંક વર્ષથી આ ગાળામાં પણ તગડી કમાણી કરે છે.\nગોદરેજ એપ્લાયન્સિસના બિઝનેસ હેડ કમલ નંદીએ જણાવ્યું હતું કે, ગણેશ ચતુર્થી અને ઓણમનું વેચાણ ધાર્યા મુજબનું રહ્યું નથી. GST અગાઉ થયેલા વેચાણની અસર હજુ પણ ચાલુ છે. ઉલ્લેખનીય છે કે, વ્હાઇટ ગૂડ્ઝ ઉદ્યોગે જૂનમાં પ્રિ-GST ડિસ્કાઉન્ટ વખતે વેચાણમાં 80-100 ટકાનો ઉછાળો દર્શાવ્યો હતો. રિલાયન્સ ડિજિટલ, વિજય સેલ્સ, વિવેક્સ અને ગ્રેટ ઈસ્ટર્ન જેવા અગ્રણી રિટેલર્સે દિવાળીના સમય જેટલું વેચાણ નોંધાવ્યું હતું.\nકંપનીઓના મતે GSTના કારણે ભાવમાં 3-4 ટકાની વૃદ્ધિથી પણ ગ્રાહકોના સેન્ટિમેન્ટ પર પ્રતિકૂળ અસર થઈ છે. વિડિયોકોનના એડ્વાઇઝર સી એમ સિંઘે જણાવ્યું હતું કે, ઘણી બ્રાન્ડ્સે ઓણમ વખતે ગયા વર્ષની તુલનામાં એડ્ ખર્ચ ઘટાડ્યો છે.\nઉપરાંત, પ્રોડક્ટ્સના પ્રમોશન અને ડિસ્કાઉન્ટ્સમાં પણ ઉદાસીનતાને કારણે ગ્રાહકો માટે ખરીદીનું કોઈ આકર્ષણ રહ્યું નથી. સપ્ટેમ્બરના પ્રથમ પખવાડિયામાં વેચાણમાં મોટી વૃદ્ધિની શક્યતા ઓછી છે. કારણ કે પૂર્વ ભારતમાં દુર્ગા પૂજાનો તહેવાર વ્હાઇટ ગૂડ્ઝ કંપનીઓ માટે મહત્ત્વની ઇવેન્ટ નથી.\nઉપરાંત, શ્રાદ્ધ શરૂ થઈ ચૂક્યા હોવાથી ઉત્તર ભારતમાં ગ્રાહકો આગામી સમયમાં ખરીદી કરવાનું ટાળશે. જોકે, જુલાઈમાં પ્રાઇમરી સેલ્સ (કંપનીઓ દ્વારા ડિસ્ટ્રિબ્યુટર્સ અને વેપારીઓને થતું વેચાણ)માં ઘટાડા પછી ઓગસ્ટમાં તેમાં 30-50 ટકા વધારો નોંધાયો છે. રિટેલર્સમાં દિવાળી પહેલાં સ્ટોક કરવાનું વલણ જોવા મળી રહ્યું છે.\nપેનાસોનિક ઇન્ડિયાના સેલ્સ હેડ અજય સેઠે જણાવ્યું હતું કે, સપ્ટેમ્બરથી દિવાળીનું વેચાણ વધવાનો અંદાજ છે. કારણ કે ત્યાં સુધીમાં જૂનમાં રિટેલ વેચાણની તેજી પછી GSTની અસર સંપૂર્ણપણે શમી ગઈ હોવાની ધારણા છે. ઇ-કોમર્સ કંપનીઓ પણ ટૂંક સમયમાં ડિસ્કાઉન્ટનો પ્રારંભ કરશે. તેને લીધે ગ્રાહકોના મૂડમાં સુધારો થશે.\nપેનાસોનિકના વેચાણમાં ઓગસ્ટમાં વધારો થયો હતો. કંપનીઓ દિવાળી માટેના પ્રમોશન બજેટમાં વધારો કરશે. વેચાણને વેગ આપવા તેઓ ગ્રાહકોને વધારાની વોરંટી અને ગિફ્ટ્સ સહિતના લાભ આપે તેવી શક્યતા છે. એક્ઝિક્યુટિવ્સના જણાવ્યા અનુસાર કંપનીઓના એડ્ ખર્ચમાં પણ વધારો થવાની શક્યતા છે.


રાજ્યમાં ૬૭ તાલુકામાં વરસાદ : સૌથી વધુ ધરમપુરમાં સવા ત્રણ ઇંચ – City Watch News\nBy CITY WATCH NEWS June 16, 2020 24\nરાજ્યમાં ચોમાસાની આગેકૂચ યથાવત છે. રાજ્યમાં છેલ્લા ૨૪ કલાકમાં ૬૭ તાલુકામાં વરસાદ નોંધાયો છે. જેમાં ૧૪ તાલુકામાં એક ઈંચથી લઈને સાડા ત્રણ ઈંચ વરસાદ નોંધાયો છે. સૌરાષ્ટÙમાં ધોધમાર ૨થી ૫ ઈંચ વરસાદ નોંધાયો છે. જળાશયોમાં ગત વર્ષ કરતાં ૨૦ ટકા વધુ પાણીનો સંગ્રહ થયો છે. ત્યારે ૧૮-૧૯ જૂને સૌરાષ્ટÙ અને દક્ષિણ ગુજરાતમાં ભારેથી અતિભારે વરસાદી આગાહી હવામાન વિભાગે કરી છે.\nજ્યારે અમદાવાદની વાત કરીએ તો, અમદાવાદમાં આગામી શુક્રવાર સુધી વાદળછાયું વાતાવરણ રહેશે અને છૂટાછવાયા ઝાપટાં પડશે. આગામી શનિવાર-રવિવાર દરમિયાન અમદાવાદમાં ભારે વરસાદ પડી શકે છે. ગઇકાલે અમદાવાદમાં ભેજનું પ્રમાણ ૮૧% અને દિવસનું તાપમાન ૩૫.૮ ડિગ્રી નોંધાયું હતું.\nવલસાડના ધરમપુરમાં ૩.૩૨ ઈંચ, અમરેલીના લિલિયામાં ૩.૨૪ ઈંચ, અમરેલીમાં ૨.૫૬ ઈંચ, ગીરસોમનાથના કોડિનારમાં ૨.૧૨ ઈંચ, જુનાગઢના ભેસણમાં ૧.૪૪ ઈંચ, અમરેલીના ખાંભામાં ૧.૩૬ ઈંચ, સુરતના મહુવામાં ૧.૨૪ ઈંચ, રાજકોટના ધોરાજીમાં ૧.૧૬ ઈંચ, સુરતના માંગરોળમાં ૧.૧૨ ઈંચ, જુનાગઢના માંગરોળ, અમરેલીના બગસરા અને ગીરસોમનાથના ઉનામાં ૧.૦૪ ઈંચ વરસાદ નોંધાયો હતો.\nબુધવારે વલસાડ, દમણ-દાદરા નગર હવેલી, ગીર, સોમનાથ, દીવ, ગુરૂવારે નવસારી, વલસાડ, દમણ-દાદરા નગર હવેલી, ગીર સોમનાથ, દીવ, શુક્રવારે ભરૂચ, ડાંગ, સુરત, તાપી, જૂનાગઢ, ગીર સોમનાથ, દીવ જ્યારે શનિવારે ભરૂચ, સુરત, અમરેલી, ગીર, સોમનાથ, દીવમાં ભારે વરસાદપડી શકે છે.\nનવસારીના ગણદેવી તાલુકામાં આવેલા દેવધા ડેમના ૨૦ દરવાજા ખોલવામાં આવ્યા છે. ઉપરવાસમાં શરૂ થયેલાં વરસાદના કારણે ડેમમાં નવા નીર આવતા જુના પાણીના સંગ્રહને નદીમાં છોડવામાં આવ્યું હતું. પ્રથમ ફ્રેઝમાં ડેમના ૪૦ દરવાજામાંથી ૨૦ દરવાજા ખોલવામાં આવ્યા છે. ડેમના દરવાજા ખોલાતાની સાથે જ નદી કિનારે આવેલાં ગામોને એલર્ટ કરી દેવામાં આવ્યા છે. આવતા અઠવાડિયામાં ડેમના અન્ય ૨૦ દરવાજાઓ ખોલવાનું આયોજન કરવામાં આવશે.


ઇન્ડિયન આર્મી ને સૌથી મોટુ દાન - Maulik Patel🇮🇳\n1965 ભારત પાકિસ્તાન સામે નું યુધ્ધ જીતી ગયું હતું। આખા ભારત માં જાણે દિવાળી હોઈ તેવો માહોલ હતો. ભારતીય લોકો હજુ યુદ્વ નો મહોત્સવ ઉજવી પણ નહોતા રહ્યા ત્યારે બીજી બાજુ ચીન તેબેટ બોર્ડર પર આક્રમણ ની તૈયારી કરી રહ્યું હતું। તિબેટ હડપી લેવા દાદાગીરી સારું કરી દીધી। યુદ્ધ માટે ધમકી આપવાનું ચાલુ કરી દીધું।\nઅપડે હજુ એક યુદ્ધ માંથી બહાર નિકળયા હતા ત્યાં બીજી બાજુ ચીન સાથે યુદ્ધ ની સંભાવના આપડા માટે સારી વાત નહોતી। આપડા સૈનિક હજુ એક યુદ્ધ માંથી બહાર આવ્યા ન હતા જયારે ચીન નું સૈન્ય ભારત સાથે યુદ્ધ કરવા એકદમ તૈયાર હતું। પરિસ્થિતિ એકદમ ખરાબ હતી\nભારત પાસે એ સમયે નાણાકીય કટોકટી હતી એટલે એ સમય ના વડા પ્રધાન લાલ બહાદુર શાસ્ત્રી એ ભારત ના નાગરિકો ને અપીલ કરી હતી કે જે થઇ એ દાન કરવા વિનંતી। બધા પોતપોતાની શક્તિ પ્રમાણે દાન આપી રહ્યા હતા.\nએક દિવસ લાલ બહાદુર શાસ્ત્રી રેડિયો પર દાન આપવા અપીલ કરી રહ્યા હતા। ત્યારે એ વખત ના હૈદરાબાદ ના નવાબ મીર ઓસમન અલી ખાન તેમને સાંભળી રહ્યા હતા. ભારતીય સેના ને પૈસાની કટોકટી છે એ સાંભળી નવાબે તરત લાલ બહાદુર શાસ્ત્રી ને હૈદરાબાદ આવવા આમંત્રણ આપ્યું। લાલ બહારદુર શાસ્ત્રી ને ખબર હતી હૈદરાબાદ થી એ ખાલી હાથે પાછા નહિ આવે.\nઆમંત્રણ મળતા જ લાલ બહાદુર શાસ્ત્રી હૈદરાબાદ જવા રવાના થયા. એરપોર્ટ પર એમનું ભવ્ય સ્વગત કરવમાં આવ્યું। નવાબ ખુદ તેમનું સ્વાગત કરવા આવ્યા હતા.\nલાલ બહાદુર શાસ્ત્રી એ હજુ એમની વાત રજુ કરી ત્યાં નવાબ પહેલે થી તૈયાર જ હતા। અમને આદેશ આપ્યો અને નોકર એક પટારો(બોક્ષ) એમની સામે લાવીને મૂકી દીધો। પાછળ થી બીજા નોકરો બીજા ત્રણ પટારા લઇ આવ્યા।\nનવાબ લાલ બહાદુર શાસ્ત્રી ને કહે છે આ અમારો રાજ ખજાનો છે જેમાં 5000 કિલો સોનુ હતું એ હું ભારતીય સેનાએ ને દાન આપું છું. તમે લઇ જાવ. અપડે ચીન સામે જરૂર જીતી જઈસુ। બીજી પણ કોઈ સહાય ની જરૂર હોઈ તો પણ કહેજો।\nએ દેશ ને કોઈ આંગળી પણ ના લગાવી શકે જે દેશના લોકો દેશ ને ખતરા માં જોઈ પોતાનું બધું આપી દેવા તૈયાર હોઈ.\n5000 કિલો એટલે5ટન સોનુ એટલે 1300 કરોડ રૂપિયા નજીક થાઈ જે ઇન્ડિયન આર્મી ને અત્યાર સુધી નું સૌથી મોટું દાન ગણવામાં આવે છે.\nહવે થોડી વાત હૈદરાબાદ ના નવાબ મીર ઓસમન અલી ખાન વિષે જે મારા જાણવા માં આવી છે.\nઆ એજ નવાબ હતા જે પોતાનું અલગ હૈદરાબાદ ભારત સાથે જોડાવાની ના પડતા હતા અને સરદાર પટેલ એ ઓપરેશન POLO કરી હૈદરાબાદ ને ભારત માં જોડ્યું હતું. અલગ હૈદરાબાદ એ એમના પોતાના વિચાર હતા અને બીજા ના કહેવાથી। પણ એક ભારતીય થયા પછી એક સાચા ભારતીય નાગરિક ની ફરજ પુરી કરી હતી. આપડી સાથે કોઈ જગાડે, કુટુંબ માં કોઈ સાથે પ્રોબ્લેમ થયો તો આપડે એમની સાથે કોઈ દિવસ બોલતા નથી , એમની કોઈ મદદ કરતા નથી. જયારે નવાબ એ એમનો ખજાનો ભારતીય સેના માટે ખુલ્લો મૂકી દીધો હતો.\nનવાબ એ વખત ના વિશ્વ ના સૌથી ધનાઢ્ય લોકો માંથી એક હતા. એવું પણ કહેવાય છે કે આખી જિંદગી અમને એક જ ટોપી અને એક જ ચાદર ઓઢી ને કાઢી હતી. એક રાજ પરિવાર માંથી હોવા છતાં એક સાદુ જીવન જીવ્યા હતા.\nA Frustrated Software Engineer ! :-)


લોકજીવનમાંથી નીપજેલ લોકસંગીતની રસપ્રદ વાતો\nadmin March 13, 2018 લોક સાહિત્ય No Comments\nલોકવિદ્યાના મહત્ત્વના અંગોમાં લોકસાહિત્યની સાથે લોકસંગીતનો સમાવેશ થાય છે. લોકસંગીતનો વિનિયોગ ગીત અને નૃત્યમાં થાય છે. ગુજરાતમાં મેઘાણીભાઈથી માંડીને આજપર્યંત લોકસાહિત્યનું સંશોધન, સંપાદન અને વિવેચન થતું આવ્યું છે પણ લોકસંગીત (ગીત- સંગીત- નૃત્ય)નું સંશોધન નહીવત્ થયું છે.\nલોકસંગીતની પરંપરામાં ડાયરા અને પ્રચાર માઘ્યમોને કારણે ગાયક કલાકારો મોટી સંખ્યામાં બહાર આવ્યા પણ કોઈએ લોકસંગીતની સરિતાના મૂળ અને કુળ સુધી પહોંચવાનો પુરુષાર્થ કર્યાનું જાણમાં નથી. શાસ્ત્રીય સંગીત ઉપર સંખ્યાબંધ ગ્રંથો લખાયા છે પણ લોકસંગીત ઉપર શ્રદ્ધેય કહી શકાય એવો એકેય ગ્રંથ ગુજરાતી ભાષામાં લખાયાનું ઘ્યાન પર આવ્યું નથી. લોકસંસ્કૃતિના લબ્ધપ્રતિષ્ઠ અભ્યાસી જયમલ્લ પરમાર, લોકવિદ્યાવિદ્ અને સંગીતજ્ઞ શ્રી હરકાન્ત શુક્લ તથા ડો. હસુ યાજ્ઞિક જેવા વિદ્વાનોએ અભ્યાસી લેખો દ્વારા લોકસંગીતની અવાવરુ વાવના પાણી ઉલેચવાના સ્તુત્ય પ્રયત્નો કર્યા છે, જે અભ્યાસીઓને માટે ‘સારા રાચમાં સાંબેલુ’ બની રહ્યા છે.\nગુજરાતના સંગીતની વાત કરીએ ત્યારે માર્ગી અથવા ગાંધર્વગાન અને દેશી એમ બે પ્રવાહો જૂના કાળથી જાણીતા છે. શાસ્ત્રોના નિયમ પ્રમાણે પરંપરાથી ઉદ્ભવતું સંગીત માર્ગી, જ્યારે લોકાભિરુચિ મુજબ પ્રચલિત થયેલું સાદું સંગીત તે દેશી. પહેલામાં સૌંદર્યનું નૈસર્ગિક અને ગ્રામ્ય સ્વરૂપ જોવા મળે છે, જ્યારે બીજામાં બુદ્ધિપૂર્વક સપ્રમાણતા અને સુસંબદ્ધતાથી રચી કાઢેલ સૌંદર્યનું સુસંસ્કૃત સ્વરૂપ જોવા મળે છે.\nડુંગરાની ગાળિયુ, જંગલ ઝાડિયું કે મેદાની પ્રદેશના ગામડા ગામના અભણ નરનારીઓએ પોતાના હૃદયના ભાવો અને ઉર્મિઓને અભિવ્યક્ત કરવા માટે ઉપજાવેલું સહજ સંગીત એ લોકસંગીત છે. આમ આપણું લોકસંગીત લોકોના જીવનવ્યવહારમાંથી નીપજ્યું છે.\nહાલરડા ગાતી માતા, દૂહાથી ડુંગર ગજાવતો ગોપ, તંબૂરના તાર માથે ગળતી રાતે ભજન ગાતો ભક્તહૃદયનો ભજનિક, પરોઢિયે ઉઠીને પ્રભાતિયાના સૂરે દળણાં દળતી બાઈઓ, કોસ હાંકતા હાંકતા રામવાળાં લલકારતો કોસિયો, મેળે જતા ગીત ગાઈને વગડો ગજાવતા જુવાનિયા ને જુવતિઓ, વિલંબિત સૂરે મરશિયા ગાતી મિરાણી કે લંઘા નારીઓનાં ગીતો લોકોને રીઝવવા માટેના નથી. એમાં નિજાનંદની મસ્તી છે. એમાં ગાનાર અને સાંભળનાર પોતે જ હોય છે. એટલે એ રીતે જોઈએ તો લોકસંગીત આજના ડાયરાઓની જેમ લોકોને રીઝવવા કોઈએ હેતુપૂર્વક રચેલું સંગીત નથી પણ ગ્રામ અને વનવાસી પ્રજાના જીવન વ્યવહારમાંથી નીપજેલું લાગણીનું સંવેદન છે.\nલોકજીવનમાંથી નીપજેલું, લોકો થકી, લોકો માટે જ ગવાય છે તે લોકસંગીત. એ કોઈ એકલદોકલ વ્યક્તિનું નહીં પણ સૌનું સહિયારું છે. એમાં સંઘજીવનના પહેલ પડે છે, એના ઘડતરમાં, ઢાળમાં, હલકમાં ને હિલોળમાં. આમ લોકસંગીત એ લોકજીવનની નીજી મૂડી છે. આ લોકસંગીતના પ્રવર્તનનો હેતુ લોકોત્સવનો, મનોરંજનનો છે. સંસ્કારવિધિની ઉજવણીનો છે, ધાર્મિક અનુષ્ઠાનનો છે. એમ કહેવાય છે કે લોકસંગીત અને લોકનૃત્ય આદિકાળે બોલી કે ભાષા પૂરી શોધાઈ નહોતી ત્યારથી ચાલતાં આવ્યાં છે. પ્રકૃતિ અને પક્ષીઓના ટહુકાઓમાંથી સૂરોની પ્રેરણા મેળવીને માનવીએ સંગીતની શોધ કરી છે એમ કહેવાય છે.\nશાસ્ત્રીય સંગીતમાં નાદને બ્રહ્મ તરીકે ઓળખવામાં આવે છે.\nઆ નાદની ઉત્પત્તિની સાથોસાથ ગાંધર્વગ્રામ, સ્વરરચના, મીંડ, કંપ વગેરે તો નહીં જ આરંભાયા હોય ! માનવીની નાભિમાંથી જે દિવસે નાદ પેદા થયો હશે એ દિવસે કોઈ સુખ કે દુઃખના આવિર્ભાવરૂપે જ હશે ! ડો. હસુ યાજ્ઞિક નોંધે છે કે, પ્રકૃતિમાંથી અને સજીવ સૃષ્ટિમાંથી માણસને જે વિવિધ ઘ્વનિ એકમો મળ્યા અને પોતાના ગળામાં અનુકરણથી એમને સિદ્ધ કરવા મથ્યો એમાંથી જ નાદ પેદા કરવાનું અને ઊંચાઈ- ઉત્કટતા વધારવાનું ઘટાડવાનું કૌશલ્ય એણે પ્રાપ્ત કર્યું. બીજા પ્રાણીઓનું જીવનકાર્ય અવાજથી પૂર્ણ થયું, પરંતુ માણસ વિશેષ બુદ્ધિશાળી, તર્ક કરી શકે અને બીજાનું અનુકરણ કરીને પોતાનું સહજસિદ્ધ કૌશલ્ય પણ વધારી શકે એવું પ્રાણી !\nએથી સિંહની ગર્જના, વાઘની ધુરધુરાટી વગેરેના ઘ્વનિએકમોનાં સ્વરૂપો જ એવા છે જેમાં નિશ્ચિત આંદોલન સંખ્યા ધરાવતો નિયંત્રિત એવો નાદ નિશ્ચિત ઊંચાઈએ પહોંચીને પાછો ફરે છે. આમાંથી જ માણસને શ્રુતિ અને સ્વર મળ્યા. એક નિશ્ચિત ઉંચાઈના સ્થિર નાદને દોઢ ગણો ઊંચો લઈ જતા પંચમ અને બમણો ઊંચો લઈ જતા અનુગામી સપ્તકનો આરંભ સિદ્ધ થયો. આ નાદ માણસે વાદ્યથી નિષ્પન્ન કરવાનો પ્રયત્ન કર્યો અને વિવિધ પ્રકારના વાદ્ય બનાવતો થયો ત્યારે એને સ્થિર નાદને નિશ્ચિત ગતિએ નિશ્ચિત સ્થાને પહોંચાડતાં વચ્ચે જે વિવિધ શ્રુતિઓ અને તેના પરના સ્વરો આવે છે, તેની જાણકારી મળી. એના આધારે જ માણસ ગાતો વગાડતો થયો અને લોકસંગીત અસ્તિત્વમાં આવ્યું. બોલી કે ભાષાની સિદ્ધિ તથા સભ્યતા અને સંસ્કૃતિના વિકાસની સાથે આદિમ કાળે જન્મેલી અને સિદ્ધ થયેલી લોકવિદ્યા લોકસંગીતનું સ્વરૂપ પામી.\nજેમ જેમ સભ્યતા અને સંસ્કૃતિનો વિકાસ થતો ગયો અને માણસે પોતાનો સમાજ ઊભો કર્યો, સામાજિકતાનું ઘડતર કરવા માટે વયના તબક્કા પ્રમાણે જન્મ, નામકરણ, વિદ્યાગ્રહણ, લગ્ન વગેરેની સંસ્કારવિધિઓ અસ્તિત્વમાં આવતી ગઈ. જાતિના વીરની કીર્તિગાથાઓ ગવાતી થઈ, વીરના બલિદાનની બિરદાવલીઓ ગવાતી થઈ. વિવિધ કુળદેવ- દેવી, ગ્રામદેવ, ગ્રામદેવી, લોકદેવ- લોકદેવી, ધર્મપંથના મુખ્ય દેવદેવી વગેરેનાં પૂજન અર્ચન થતા ગયા અને તેવી વિવિધ પ્રકારની રચનાઓ ગવાતી થઈ, તેમ તેમ ગાન પરંપરા પણ વિકસતી ગઈ અને તેનું ‘લોર’ ઘડાયું. પરંપરાગત અર્થ અને ભાવ સિદ્ધ થયા, નવા નવા ઢાળ મળ્યા, તાલ મળ્યા અને લોકસંગીત ઘડાયું.\nગુજરાતના લોકસંગીતનો આ દ્રષ્ટિએ વિચાર કરીએ તો સ્પષ્ટતયા ભારતીય લોકસંગીતના કુળના એક અંગરૂપ જણાય છે. ભારતીય સંગીતના મુખ્ય કુળને એશિયન લોકસંગીત સાથે સંબંધ છે. આર્ય અને દ્રવિડ એવી બે જાતિ પરંપરાઓથી ભારતનું લોકસંગીત સિદ્ધ થયું છે એવું મનાય છે એમ શ્રી હરકાન્ત શુક્લ નોંધે છે.\nલોકસંગીતની પ્રાચીનતાનો ઐતિહાસિક દ્રષ્ટિએ વિચાર કરીએ ત્યારે આર્યો આપણે ત્યાં ભારતમાં આવ્યા તે પહેલાં સંગીત હતું કે કેમ ? એ પ્રશ્ન સહેજે ઉદ્ભવે. શ્રી જયમલ્લ પરમાર નોંધે છે કે કિરાત, ગાંધર્વ વગેરે જાતિઓ અનાર્ય હતી, તે સંગીતનિપુણ જાતિઓ ગણાતી આવી છે. (જો કે ગાંધર્વ જાતિ માટે એકથી વઘુ મત છે.) અનાર્યોનો સંગીત સંસ્કાર આપણને મળ્યા છે કે નહિ એ સંશોધનનો વિષય રહ્યો છે.\nઇતિહાસના અભાવે આપણે સામગાન આગળ આવીને અટકી જવું પડે છે. સામવેદથી માંડીને શ્રુતિ- સ્મૃતિઓ અને ઠેઠ પુરાણકાળ સુધી ઉતરી આવીએ ત્યાં સુધીના કોઈ ગ્રંથમાં આ લોકસંગીતનો ઉલ્લેખ નથી, પણ ઇ.સ. પૂર્વેની સદીમાં ભારતીય સંગીતશાસ્ત્રનો આદિ ગ્રંથ ‘ભરતનાટ્યશાસ્ત્ર’ રચાયો ત્યારે એમાં ગ્રામગાન, જાતિ અને ઋચાજાતિ, મૂર્છના ગાન, માર્ગી અને દેશી ગાનના ક્રમબદ્ધ વિભાગો જોવા મળે છે. એમાં લોકસંગીતનો કોઈ સ્પષ્ટ ઉલ્લેખ આવતો નથી.\nલોકસંગીતમાં શાસ્ત્રીય સંગીત જેવા રાગો નહીં પણ ‘રાહો’ હોય છે. રાહો એટલે પડેલા ચીલાઓ. જે ચીલાઓ જંગલમાં પડેલા ચીલાઓની જેમ સ્વયંભૂ હોય છે. લોકસંગીતના રાહો સાદા, સરળ અને સામાન્ય હોય છે.\nસામાન્ય માનવીના સ્વરોના કોઈ પણ જાતના અભ્યાસ વગર ગાઈ શકે તેવા સહેલાં હોય છે. ગ્રામપ્રજા પોતાનો નિર્વ્યાજ આનંદ, મઘુર પ્રેમ અને ભક્તિભાવ સરળ અને નૈસર્ગિક રીતે લોકસંગીત દ્વારા વ્યક્ત કરે છે. શિષ્ટ સંગીતને ધર્માશ્રય અને રાજ્યાશ્રય મળતાં તેનો સતત વિકાસ થતો રહ્યો, જ્યારે લોકસંગીતને જનસમુદાયનો આધાર મળી રહ્યો. લોકજીવને વહેલી સવારના પ્રભાતિયાથી માંડીને ભાંગતી રાતના ભજનો સુધી લોકસંગીતની સરવાણીઓ વહાવી, પરિણામે તાલ અને લયબદ્ધ લોકસંગીતના પ્રદેશે પ્રદેશે કંઈ કંઈ પ્રકારો સર્જાયાની નોંધ લેતાં શ્રી જયમલ્લ પરમાર કહે છે કે, બંગાળે બાઉલ, ભટિયાલી, ઝુમુર અને કીર્તન આપ્યા છે, તો પંજાબે મહિયા, હીર, ધોરી અને ગિદ્ધા આપ્યા છે, ત્યારે મહારાષ્ટ્રે પોવાડા, આમંત્ર, લાવણી અને પદ આપ્યા. ઉત્તર હિંદના દિલ્હીથી બનારસ વચ્ચેના પુરબ વિસ્તારે કજરી ને શેરી આપ્યા. ઝૂલા, સોદર ને સાવન આપ્યા. નૌટંકી, ચૌકલિયા ને સાકા આપ્યા. સિંધે સૂફી ને કાફી સંગીત આપ્યું. સરહદે નિમકાઈ લોભા અને સંદરાના પ્રકાર આપ્યા. તેમ છતાં સૌરાષ્ટ્રમાં લોકસંગીતનો જેટલો વિકાસ થયો છે, એટલો ભારતના અન્ય પ્રદેશોમાં ભાગ્યે જ થયો હશે !\nગુજરાતનું ભક્તિ સંગીત ધર્મ અને અઘ્યાત્મ સાધના સાથે જોડાયેલું છે. ડો. નિરંજન રાજગુરુ લખે છે કે પ્રાચીન કાળથી ધર્મ સંપ્રદાયો અને તેના મંદિરો આપણી મોટા ભાગની લલિત કળાઓના ઉદ્ભવ સ્થાન હતાં.\nગુજરાતના ભક્તિ સંગીતનો ફેલાવો કરવામાં આપણા તીર્થો અને તરણેતર, ભવનાથ કે માધવપુરના મેળા જેવા લોકમેળાઓએ મહત્ત્વનો ફાળો આપ્યો છે. શૈવ, શાક્ત, વૈષ્ણવ, જૈન, ઇસ્લામ અને નાના મોટા અનેક ધર્મ-પંથ, સંપ્રદાયોના તીર્થસ્થળો ગુજરાતમાં આવેલા હોઈ ભારતભરના અન્ય પ્રદેશોના યાત્રાળુઓ- સાધકો – સિદ્ધપુરુષો અને ભજનિકોની વણઝાર કાયમ ચાલુ રહે અને પોતપોતાની ભાષા, બોલી, સાહિત્ય, સંગીત, અન્ય કલાઓ અને ધર્મસંસ્કારોની વિવિધ પરંપરાઓની સરવાણી વહેતી અહીં રહે. પ્રાચીન કાળથી જ સૌરાષ્ટ્રનો વ્યાપાર સંબંધ દરિયાપારના અનેક દેશો સાથે જોડાયેલો હોઈ જુદા જુદા અનેક દેશ-વિદેશના સંગીત સંસ્કારોનું પણ આદાન-પ્રદાન થતું રહે. આ રીતે આપણું ભક્તિ-સંગીત અનેક પરિમાણોની વિશિષ્ટતાઓ ધરાવે છે.\nપદ, ભજન, સંતવાણી, શબ્દ, કીર્તન, ધોળ, ઘૂન, સંકીર્તન, સ્તોત્રગાન વગેરે ભક્તિરચનાઓની ગાયન, વાદનની પરંપરા અતિ પ્રાચીન છે. પદસ્વરૂપ ગુજરાતીમાં અપભ્રંશ પરથી ઉતરી આવ્યું છે.\nદુહા, ચોપાઈ, વસ્તુ (રસ) ત્રિપદી, સોરઠા, રોળા, હરિગીત, ઘઉલ્લ, પધ્ઘડી, રાસક, અડિલ્લ, મડિલ્લ, ફાગ, ગાથા, પવાડો વગેરે ગેય છંદો ઉપરથી ક્યારેક એ જ સ્વરૂપે તો ક્યારેક એકથી વઘુ છંદના મિશ્રણ દેશી- ઢાળો અસ્તિત્વમાં આવ્યા એનું પ્રધાન લક્ષણ ગેયતા જ હતું. ઝૂલણાની, સવૈયાની, ઉલાળાની, દોહરાની, ચોપાઈની અને અઢૈયાની દેશી જેવા ઉલ્લેખો મઘ્યકાલીન હસ્તપ્રતોમાં પદરચનાઓ ઉપર નોંધેલા જોવા મળે છે. એ જ દેશી ઢાળોને દીપચંદી કે માઢ, હીચ કે ખેમટો, દાદરો, ત્રિતાલ, રૂપક, કેરળો જેવા તાલ સાથે કેદાર, કલ્યાણ, વસંત, મલ્હાર, સારંગ, તોડી, મારુ, સામગ્રી, માલવ, આશાવરી, પ્રભાત, બેલાવલી, ગૌડી, શ્રી કાફી, પરઝ, સોનેરી, દેશ, સોરઠ જેવા શાસ્ત્રીય અને દેશી રાગ- લયમાં ગાવાની પરંપરા આજે ય ચાલુ છે એમ ડો. રાજગુરુ લખે છે.\nઆમ ભારતીય સંગીત અને ભક્તિ સંગીત પર શાસ્ત્રીય રાગદારીની અસરો જોવા મળે છે. લોકસંગીતની ખૂબી એ છે કે થોડા જ સ્વરની રમતમાં એણે હજારો ઢાળ આપ્યા છે. લોકસંગીતના સ્વરો અને સ્વરસ્થાન બહુ સ્પષ્ટ હોય છે. ઓછા સ્વરો, ભરપુર ભાવ અને સ્વરની લાક્ષણિક કસર લોકસંગીતના લયનો સંબંધ નૃત્ય વગેરેની સાથે જોડાયેલો હોવાથી તે હંમેશ જીવંત બની રહે છે.\nલોકજીવનનાં મોતી – જોરાવરસિંહ જાદવ\nઅજાણી વાતો (115) ઈતિહાસ (144) કરણ ઘેલો (16) કાઠીયાવાડ (70) કુરબાનીની કથાઓ (20) ગુજરાતની ગરિમા (33) ગુજરાતનો ઇતિહાસ (93) ગ્રામ્ય જીવનના સ્તંભ (45) ચાવડાયુગ (9) જીવન ગાથા (5) જોરાવરસિંહ જાદવ (132) જ્યોતિર્લીંગ (5) ઝવેરચંદ મેઘાણી (180) ડોશીમાંની વાતો (5) તહેવાર નો ઇતિહાસ (13) દોલત ભટ્ટ (44) ધાર્મિક (13) નવદુર્ગા (9) નાનાભાઈ જેબલિયા (38) પાળિયા કથા (74) ભગવાન (15) ભારતના રાજવંશો (10) ભારતનો ઈતિહાસ (11) મંદિર (115) મહાન ઋષિઓ (20) મહાપુરુષો (26) મહા સતીઓ (5) યાત્રા ધામ (6) રા' ગંગાજળિયો (31) લોકવાર્તા (156) લોક સાહિત્ય (114) વીર પુરુષો (59) વીરાંગનાઓ (10) શિવ મંદિર (26) શૈલેશ સગપરીયા (7) સંત દેવીદાસ (32) સંતો (28) સિધ્ધરાજ જયસિંહ (19) સોરઠ ના સંતો (47) સોરઠી બહારવટિયા (30) સોલંકીયુગ (22) સૌરાષ્ટ્ર (8) સૌરાષ્ટ્રની રસધાર (88) સ્ટોરી (10) ૨૫૦૦ વર્ષ પૂર્વેનું હિન્દુસ્તાન (43)


ભારત-વેસ્ટ ઇન્ડિઝ વચ્ચે આજે બીજી ટી-20, વિન્ડીઝ વિરુદ્ધ વિદેશમાં 8 વર્ષ પછી સિરીઝ જીતવાની વિરાટ સેનાને તક - CN24NEWS\nHomeભારત-વેસ્ટ ઇન્ડિઝ વચ્ચે આજે બીજી ટી-20, વિન્ડીઝ વિરુદ્ધ વિદેશમાં 8 વર્ષ પછી...\nભારત-વેસ્ટ ઇન્ડિઝ વચ્ચે આજે બીજી ટી-20, વિન્ડીઝ વિરુદ્ધ વિદેશમાં 8 વર્ષ પછી સિરીઝ જીતવાની વિરાટ સેનાને તક\nAugust 4, 2019 9:24 AM\nસ્પોર્ટ્સ ડેસ્ક: ભારત-વેસ્ટ ઇન્ડિઝ વિરુદ્ધ ત્રણ ટી-20 સિરીઝની બીજી મેચ આજે અમેરિકાના ફ્લોરિડા ખાતે રમાશે. ભારતે પ્રથમ4વિકેટે જીતીને 1-0ની લીડ મેળવી લીધી છે. વિરાટ સેનાની નજર હવે વિન્ડીઝ વિરુદ્ધ વિદેશમાં 8 વર્ષ પછી સિરીઝ જીતવા પર છે. છેલ્લે ભારત 2011માં વેસ્ટ ઇન્ડિઝમાં 1-0થી સિરીઝ જીત્યું હતું. ભારત છેલ્લી4ટી-20થી વિન્ડીઝ સામે અપરાજિત છે.\nભારત અને વેસ્ટ ઇન્ડિઝ ટી-20માં 12 વાર એકબીજા સામે ટકરાયા છે. ભારતે6અને વિન્ડીઝે5મેચ જીતી છે, જયારે 1 મેચમાં રિઝલ્ટ આવ્યું ન હતું. 2016માં ફ્લોરિડા ખાતેની2મેચની સિરીઝ ભારત 0-1થી હાર્યું હતું. પ્રથમ મેચમાં એવીંન લુઈસની સદીથી વિન્ડીઝે 246 રન કર્યા હતા. જવાબમાં લોકેશ રાહુલની સદી છતાં ટીમ 1 રને હારી હતી. બીજી મેચમાં પરિણામ આવ્યું ન હતું. ગઈ કાલે ભારતે વિન્ડીઝને4વિકેટે હરાવ્યું હતું.\nવેધર અને પિચ રિપોર્ટ: ફ્લોરિડામાં વાદળછાયું વાતાવરણ રહેશે। મેચમાં વરસાદની સંભાવના છે. ગઈ કાલે બોલ અટકીને આવ્યો હોવાથી બેટિંગમાં તકલીફ થઇ હતી. આજે ટોસ જીતનાર ટીમ પ્રથમ ફિલ્ડિંગ પસંદ કરી શકે છે.\nરોહિત શર્મા ક્રિસ ગેલનો રેકોર્ડ તોડી શકે છે: રોહિત શર્મા ટી-20માં સૌથી સિક્સ ફટકારવાના રેકોર્ડથી માત્ર2સિક્સ દૂર છે. તેણે 95 મેચમાં 104 સિક્સ મારી છે. તે ક્રિસ ગેલ પછી આ સૂચિમાં બીજા સ્થાને છે. ગેલે 58 મેચમાં 105 સિક્સ મારી છે. જ્યારે માર્ટિન ગુપ્ટિલ, કોલીન મુનરો અને બ્રેન્ડન મેક્કુલમ આ સૂચિમાં ત્રીજા, ચોથા અને પાંચમા સ્થાને આવે છે. તેમણે અનુક્રમે 103, 92 અને 91 સિક્સ મારી છે.\nવેસ્ટ ઇન્ડિઝ: જોહન કેમ્બેલ, એવીન લુઈસ, શિમરોન હેટમાયર, નિકોલસ પૂરન, કાયરન પોલાર્ડ, રોવમેન પોવેલ, કાર્લોસ બ્રેથવેટ, કીમો પોલ, સુનિલ નારાયણ, શેલ્ડન કાતરેલ। ઓશેન થોમસ, એંથની બ્રેમ્બલ, જેસન મોહમ્મદ અને ખેરી પિયર\nભારત: વિરાટ કોહલી(કેપ્ટન), રોહિત શર્મા, શિખર ધવન, કેઅલ રાહુલ, શ્રેયસ અય્યર, મનીષ પાંડેય, ઋષભ પંત, કૃણાલ પાંડયા, રવીંન્દ્ર જાડેજા, વોશિંગ્ટન સુંદર, રાહુલ ચહર, ભુવનેશ્વર કુમાર, ખલીલ અહમદ, દીપક ચાહર, નવદીપ સૈની.\nPrevious articleમેઘ કહેર : ગણદેવી અને બીલીમોરામાં ફસાયેલા લોકોને હેલિકોપ્ટરથી એરલિફ્ટ કરાયા\nNext articleમોદી સરકારનું ગૃહમાં કામકાજ : 67 વર્ષમાં સૌથી વધુ લોકસભામાં 30 બિલ પસાર થયા


મિસ્ટર પરફેક્ટનિસ્ટ આમિર ખાનનું નવું ઘર છે ખૂબ જ સુંદર, જુઓ ઘરના દરેક ખૂણાની તસવીરો\nHomeમિસ્ટર પરફેક્ટનિસ્ટ આમિર ખાનનું નવું ઘર છે ખૂબ જ સુંદર, જુઓ ઘરના દરેક ખૂણાની તસવીરો\nબોલીવુડમાં તમે હંમેશા સેલેબ્સને તેમના મોટા બંગલા વિશે હેડલાઇન્સ બનાવતા જોયા હશે. સલમાન ખાન, અમિતાભ બચ્ચન, અક્ષય કુમાર અથવા શાહરૂખ ખાન, આ બધાના મહેલ જેવા મકાનો લોકોને પસંદ આવે છે અને તે આકર્ષણનું કેન્દ્ર બને છે. હાલમાં જ બોલીવુડ અભિનેતા આમિર ખાન પણ તેના ઘર માટે ચર્ચામાં છે. જો કે આમિર ખાન ક્યારે પણ તેના ઘર વિશે ચર્ચામાં આવે તે ખૂબ જ ભાગ્યે જ બને છે.\nઆમિર6વર્ષથી ભાડાના ફ્લેટમાં હતો\nતમને જણાવી દઈએ કે તાજેતરમાં આમિર ખાને પોતાનું ઘર બદલ્યું છે જેના કારણે આમિર ઘણા દિવસોથી ચર્ચામાં છે. તમને એ જાણીને પણ આશ્ચર્ય થશે કે આમિર ખાન લગભગ6વર્ષથી ભાડાના ફ્લેટમાં રહેતો હતો. 2013 થી આમિર, બાન્દ્રાના કાર્ટર રોડ પરના સી-ફેસિંગ 'ફ્રિડા વન' એપાર્ટમેન્ટના ઉપરના માળે રહેતો હતો. આમિરનો આ ફ્લેટ પણ દેખાવમાં ખૂબ આલીશાન હતો. મીડિયા રિપોર્ટ્સ અનુસાર આમિરના આ એપાર્ટમેન્ટનું ભાડુ દર મહિને માત્ર 10 લાખ રૂપિયા હતું. પરંતુ ગયા વર્ષે આમિર ખાનના આ એપાર્ટમેન્ટની લીઝ સમાપ્ત થઈ હતી ત્યારબાદ આમિર તેના જૂના મકાનમાં શિફ્ટ થયો હતો.\nઆમિર તેના જૂના મકાનમાં શિફ્ટ થયો\nતમને જણાવી દઈએ કે આમિર ખાનનું જૂનું ઘર પાલી હિલના 'મરિના એપાર્ટમેન્ટ' માં છે. આમિર આ એપાર્ટમેન્ટમાં તેના આખા પરિવાર સાથે રહે છે અને તેની પસંદગી પ્રમાણે આ મકાનનું નવીનીકરણ કરાવ્યું છે. તો વળી આ એપાર્ટમેન્ટની સજાવટમાં આમિરે નેચરલ થીમ આપી છે. તાજેતરમાં જ આમિર અને કિરણ રાવે સોશ્યલ મીડિયા પર શેર કરેલી કેટલીક તસવીરોમાં તેમના ઘરની સુંદર ઝલક જોવા મળી છે.\nઆમિરના ઘરે કુદરતની ફ્લિક દેખાશે\nઘરની સજાવટની વાત કરીએ તો આમિર અને કિરણે તેમના ઘરમાં ખૂબ જ હળવા રંગોનો ઉપયોગ કર્યો છે અને ઘરના અંદરના ભાગથી લઈને તેના રંગ સુધી ખાસ સફેદ અને ભૂખરા રંગનો ઉપયોગ કરવામાં આવ્યો છે. ચાહકો સારી રીતે જાણે છે કે આમિર અને કિરણ પ્રકૃતિ પ્રેમી છે તેથી તેમણે તેમના ઘરની અંદર પણ ઘણા પ્રકારના છોડ રોપ્યા છે.\nતો વળી આમિરે તેના મકાનમાં પુસ્તકોને ખાસ સ્થાન આપ્યું છે. તેની પાસે એક સંપૂર્ણ છાજલીઓ છે જે તેના ઘરે પુસ્તકોથી સજ્જ છે. તમને જણાવી દઈએ કે આમિર ખાનને આ એપાર્ટમેન્ટ સાથે ખૂબ જ પ્રેમ છે અને તે આ એપાર્ટમેન્ટનો નવીનીકરણ કરી તેને બંગલામાં ફેરવવા માંગતો હતો પરંતુ આમિર તે કરી શક્યો નહીં. કારણ કે એપાર્ટમેન્ટને વિસ્તૃત કરવા માટે આમિરને તેની નજીકમાં વધુ બે-ચાર મકાનોની જરૂર હતી પરંતુ તેના ઘણા પડોશીઓએ તેમનું મકાન વેચવાની ના પાડી હતી જેના પછી આમિરે પોતાનો પ્લાન છોડી દીધો હતો.\nપંચગણીમાં આમિરનો લક્ઝરી બંગલો\nઆટલું જ નહીં આમિર પાસે મરિના એપાર્ટમેન્ટવાળા ઘર ઉપરાંત આમિરનો બંગલો હિલ સ્ટેશન પંચગનીમાં પણ છે. એવું કહેવામાં આવે છે કે આમિરનો પંચગની બંગલો એ ત્યાંનો સૌથી સુંદર બંગલો છે.2એકર જમીન પર ફેલાયેલો આમિર ખાનનો બંગલો આમિર ખાને હોમી અદાઝાનિયા પાસેથી7કરોડના ભાવે ખરીદ્યો હતો. નોંધપાત્ર વાત એ છે કે આમિર ખાને વર્ષ 2005 માં કિરણ રોવ સાથે લગ્ન કર્યા હતા અને બંનેના લગ્ન પંચગનીના આ બંગલામાં થયા હતા ત્યારબાદ આમિર અને કિરણને તેમનો આ બંગલો એટલો ગમ્યો કે બંનેએ થોડા મહિનામાં જ તેને ખરીદી લીધો હતો. આમિર અને કિરણ અવારનવાર પંચગનીની મુલાકાત લે છે.


*આસક્તિ* | Gujarati Inspirational Story | Bhavna Bhatt\nGujarati Story : #4157 Gujarati Story Inspirational : #1298\nપરિવાર ઝરણું મેલ આસક્તિ તણાવું\nઆસક્તિ દેહની ના હોવી જોઈએ. આત્માની સારા ગુણોની આસક્તિ રાખવી.. તરવું કે તણાવુ બન્ને જુદી વસ્તુ છે. જિંદગીમાં મોટા ભાગે આપણે તણાઈ જતાં હોઈએ છીએ. પછી પ્રવાહ લાગણીઓનો હોય કે ભાવનાઓનો હોય ! પ્રવાહમાં વહી જનાર ક્યારેય સામા કિનારે પહોંચી શકતા નથી, કારણ કે કિનારા તરફ એમની નજર પહોંચી શકતી જ નથી. માટે જ લાગણીઓમાં વહી જવાથી બચવું જોઈએ.\nશાંત સંતુલિત અને સ્વસ્થ જીવન યાત્રા માટે આ જરૂરી છે. જેઓ સંતુલિત રહે છે તેઓજ જીવન જીતી જાય છે અને જીવી જાણે છે. જ્યારે તણાઈ જનારા બેલેન્સ ગુમાવી બેસનારા મોટા ભાગે જીવન હારી જાય છે. કારણ કે ડૂબવાનો ડર તરનારા કરતાં તણાઈ જનારના માથે વધુ ઘેરાતો હોય છે.\nજીવનમાં ઘણા બધાં પાસાં છે પ્રેમ,કર્તવ્ય, ભાવના, લાગણી, વ્યવહાર આ બધામાં તણાઈ ના જાવ પણ પરિવારનું વિચારો. મુસીબતોમાં પરિવાર જ પડખે રહેશે. માટે જ ચારે બાજુનું વિચારીને નિર્ણય કરો. સંસારના સાગરમાં તર્યા કરશો તો આજે નહીં તો કાલે કિનારા તરફ ગતિ કરી શકશો. પણ જો એક જ પક્ષ એક જ વાત પકડી રાખશો તો પછી બરબાદી ના રસ્તે જશો.\nતરવું એટલે અનાસક્તિમાં જીવવું. તટસ્થ અને ન્યાયપ્રિય રહેવું. તણાવુ એટલે આસક્તિમાં સબડવુ, કોઈની વાત કે સચ્ચાઈ સ્વીકાર કર્યા વગર કાર્ય કરે જવું. આસક્તિજ જીવનના સત્યને શોધી લે છે પછી તે વ્યક્તિ પ્રત્યેની કે વસ્તુ માટેની હોય. ભીતરની ભોમકામાં અનાસક્તિનું નાનું ઝરણું યે જો વહ્યા કરતું હશે તો મનનો મેલ નિકળી જશે. અને આસક્તિ આસક્તિ ખરડે છે. આસક્તિ પરિવાર તોડે છે, આસક્તિ ઘરમાં કલેશ કરે છે.


જીવનની તકલીફોને આવકારો 17-9-14 - Divyasha Doshi\nરમતગમતના ક્ષેત્રે એક મહત્ત્વનો પાઠ ભણાવાય છે, તમે પડ્યા એ તો જ સ્વીકારી શકાય જો તમે તરત ઊભા થવાનો પ્રયત્ન કર્યો હોય. ફુટબોલ- બાસ્કેટ બોલ કે અન્ય ખેલ માટે પણ સતત દોડવું મહત્ત્વનું હોય છે. જીવનમાં વિપરીત સંજોગો આપણને પાડી દેતા હોય છે પણ તેમાંથી તરત જ ઊભા થવાનો પ્રયત્ન કરનાર જ જીવન જીવી શકતો હોય છે. જીવનમાં તકલીફો તો આવ્યા જ કરતી હોય છે. દરેક વખતે આપણું ધાર્યું થતું નથી એ હકિકત છે પરંતુ, જ્યારે વિપરીત પરિસ્થિતિ ઊભી થાય તે સમયે આપણે જે વિચારીએ છીએ, પરિસ્થિતિને સ્વીકારીએ કે નકારીએ છીએ તેના આધારે આપણું જીવન ઘડાતું હોય છે. જીવનમાં નાની મોટી અનેક અડચણો આવતી હોય છે તેને પડકારીને જીવન જીવી શકાય છે તો તેનાથી હારીને જીવન હારી બેસતા લોકો પણ આસપાસ જોવા મળે છે. કેટલાક તો જીવનનો અંત આત્મહત્યાથી લાવી દેતા હોય છે...એમ કરવાથી જીવનનો અંત આવે છે પણ સમસ્યાનો નહીં.\nઅમેરિકાના એક નાના શહેર ઓરેગોનમાં રહેતા ડેન વ્હીટનીને 2012માં સેન્ટીએમ ક્રિશ્ચિઅન હાઈસ્કુલમાં સોફ્ટબોલ કોચ તરીકે નિમવામાં આવ્યો.સોફ્ટબોલ એ બેઝબોલ જેવી રમત છે. ફક્ત તેમાં બોલની સાઈઝ બેઝબોલ કરતી જુદી અને મોટી હોય છે. આ રમત અમેરિકામાં પ્રસિધ્ધ છે. તેને ઇન્ડોર પણ રમી શકાતી હોય છે. આ રમતમાં ય બેટિંગ અને બોલિંગ કરવાની હોય છે. અને નવથી દશ જણાની ટીમમાં જ રમાતી હોય છે. કોઇપણ રમતના કોચ તરીકે નિમાવું તે મોટી વાત નથી પરંતુ, ફક્ત બાર વરસ પહેલાં ડેન વ્હીટની પેરેલાઈઝડ હતો અને ડોકટરોએ કહી દીધું હતું કે વ્હીટની કોઇ દિવસ ચાલી નહીં શકે. તે સમયે જેમણે પણ ડેન વ્હીટનીને જોયો છે તેમને મન ડેનનું જીવન ચમત્કાર જેવું જ છે.\nડિસેમ્બર 2000ની સાલમાં ડેન વ્હીટની તેના મિત્ર સાથે અમેરિકાના સાન્તાક્રુઝ વિસ્તારના પર્વતો પર બાઈકિંગ માટે નીકળ્યો હતો. પર્વતો પર બાઈક લઈને ફરવું તે વ્હીટની માટે સામાન્ય હતું. પણ તે દિવસોમાં ડુંગરાઓમાં વરસાદ પડવાને કારણે રસ્તાઓ ધોવાઈ ગયા હતા. તેવામાં ડેન વ્હીટનીએ બેલેન્સ ગુમાવ્યું અને તેને ગંભીર અકસ્માત નડ્યો. તેને કરોડરજ્જુમાં જબરદસ્ત માર વાગ્યો હતો. તેના શરીરનો ગરદનથી નીચેનો ભાગ અચેતન એટલેકે પેરેલાઈઝડ થઈ ગયો હતો. એરલિફ્ટ કરીને તેને હોસ્પિટલ પહોંચાડાયો હતો. હાલત જોઇને ડોકટરોએ તો તેના જીવવાની આશા પણ મૂકી દીધી હતી. ડોકટરનું કહેવું હતું કે જો વ્હીટની જીવશે તો તેનું જીવન સરળ નહીં હોય. કારણ કે તેને અનેક શારિરીક તકલીફોનો સામનો કરવો પડશે. તે ક્યારેય પેરેલિસિસમાંથી બહાર આવી શકે એવી આશા પણ ડોકટરોને નહોતી. એટલે થોડો સમયમાં તેને ઘરે લઈ જવામાં આવ્યો.\nઆઠ દિવસ બાદ તેનો અંગુઠો હલાવી શકતા વ્હીટની ફરીથી હોસ્પિટલમાં ગયો નવી આશા સાથે પણ તેનું ચેકઅપ કર્યા બાદ ફરીથી ડોકટરોએ કહ્યું કે તેની શારિરીક પરિસ્થિતિમાં કોઇ જ ફરક નહીં પડે અને તેણે પથારીમાં સુતાં સુતાં જ બાકીની જીંદગી જીવવી રહી. અકસ્માત બાદ વ્હીટની અને તેની પત્નિ કેન્ડીએ નક્કી કર્યું હતું કે તેઓ નકારાત્મક વિચારો કે વાતો નહીં કરે. જે પરિસ્થિતિ આવી પડી છે તેને સ્વીકારી લેશે. અને રોદણાં નહીં રડવાના. તેણે ઘરે ફિજીયોથેરેપીની ટ્રિટમેન્ટ લેવા માંડી. વ્હીટનીએ નક્કી કર્યું કે તે એક દિવસ ઊભો થઈને પોતાના પગ પર ચાલતો થશે. તેણે સખત મહેનતથી કસરતો કરવા માંડી. ડોકટરોની ના પછી કોઇ આમ સતત મંડ્યુ રહ્યું હોય તેવું સાંભળ્યું નહોતું. પણ ડેન વ્હીટની પલંગમાં સૂઈને જીંદગી નહીં જ વીતાવે તે નક્કી હતું. એટલે હિંમત હાર્યા વગર કે થાક્યા વગર કસરતો કરતો રહ્યો. ધીમેધીમે તેના એક એક અંગ ફરીથી કામ કરવા લાગ્યા. એમ તેનો ઉત્સાહ બેવડાવા લાગ્યો.\nધીમે ધીમે તે ક્લચીસ પહેરીને ચાલતો થયો. ડોકટરો અને લોકોના આશ્ચર્ય વચ્ચે તે કોઇના પણ સહારા વિના ચાલતો થયો. તમે આને ચમત્કાર ગણાવી શકો છો. પરંતુ, ડેન વ્હીટની કહે છે કે અમે શરુઆતથી જ નક્કી કર્યું હતું કે એકપણ વખત રડીને કહેવું નહીં કે ઓહ ભગવાન તમે મારી સાથે આ શું કર્યું. આવી પડેલી પરિસ્થિતિને સ્વીકારી લેવી. મારી ગરદન તૂટી ગઇ છે અફસોસ કરવાથી સંધાઈ નહીં જાય. દરેક પરિસ્થિતિ ઘટના છે, અકસ્માત નથી.\nઅકસ્માત પહેલાં ડેન સોફ્ટબોલની રમતમાં ચેમ્પિયન રહી ચુક્યો હતો. અને તેની પાસે સારો એવો અનુભવ હતો રમતનો. પણ તે હવે રમી શકે એમ નહતો પરંતુ, જે રીતે તે જીવનની રમતમાં જીત્યો એ જોઇને ખેલાડીઓમાં તે વધુ પ્રેરણાદાયી બની શકે એમ હોવાથી જ સ્કુલે તેને કોચ તરીકે લેવાનો નિર્ણય કર્યો હતો.\nકોચ તરીકે નિમણૂક થયા બાદ તેણે પોતાની ટીમને પોતાનું ઉદાહરણ આપતાં કહ્યું કે સંજોગો તમને પાડી દઇ શકે છે કે પણ તેમાંથી પાછા ઊભા થઈને જોઇશું તો નવજીવન તમારા સ્વાગત માટે રાહ જોઇ રહ્યું હશે. આપણે જ્યારે કોઇને ખરાબ સંજોગો કે તેમના દુખના સમયે સધિયારો આપતા કહીએ છીએ કે હશે ઇશ્વરને ગમ્યું તે ખરું. પરંતુ, આપણા જીવનમાં આવતી અડચણો સામે આપણે હામ હારી દેતા હોઇએ છીએ. અડચણ ગમે તેટલી મોટી કેમ નહોય પણ તે જીવનથી મોટી ન હોઇ શકે. ડેનના જીવનમાંથી ઘણું શીખવા જેવું છે. નાની બાબતોમાં ય લોકો જીવન હારી જતાં આત્મહત્યા કરતાં હોય છે. કે ડિપ્રેશનમાં સરી પડતાં હોય છે. સંજોગોની સામે હાર માન્યા સિવાય સતત તેની સામે બાથ ભીડવાથી રસ્તો મળી જ આવતો હોય છે.


યો યો હની સિંહની પત્નીની સુંદરતા જોઈને ફાટી રહી જશે તમારી આંખો, જુવો કેટલીક ખૂબસૂરત તસવીરો\nHomeયો યો હની સિંહની પત્નીની સુંદરતા જોઈને ફાટી રહી જશે તમારી આંખો, જુવો કેટલીક ખૂબસૂરત તસવીરો\nજો આપણે આજના સંગીતની વાત કરીએ તો તેમાં કોઈ શંકા નથી કે આજકાલ લોકો પોપ સંગીત સાંભળવાનું વધારે પસંદ કરે છે. એટલે કે જો આપણે સરળ શબ્દોમાં કહીએ તો આજકાલ લોકો યો યો હની સિંહ અને બાદશાહના ગીતો વધુ સાંભળવાનું પસંદ કરે છે. આ જ કારણ છે કે હવે દરેક ફિલ્મમાં એક અથવા બીજા રેપર ગીતનો સમાવેશ ચોક્કસપણે કરવામાં આવે છે. હવે બધા જાણે છે કે હની સિંહે ઘણી બોલીવુડ ફિલ્મોમાં પોતાના સંગીતનો જાદુ ફેલાવ્યો છે. જેમ કે હાઈ હીલ્સ, બ્લુ આઈઝ, લુંગી ડાન્સ, બ્લુ હૈ પાની, ઈંગ્લીશ બીટ વગેરે એક કરતા વધારે ગીત ગાયા છે. તેમનું દરેક ગીત પણ શ્રોતાઓ દ્વારા ખૂબ પસંદ કરવામાં આવ્યું છે. આવી સ્થિતિમાં એમ કહેવું ખોટું નહીં હોય કે હની સિંહે પોતાના સંગીતથી માત્ર ભારતમાં જ નહીં પરંતુ સમગ્ર વિશ્વમાં એક અલગ ઓળખ બનાવી છે.\nજોકે તેણે એક નાના મ્યુઝિક આલ્બમથી પોતાની કારકિર્દીની શરૂઆત કરી હતી. પરંતુ તેને જોઈને તેને બોલિવૂડની દુનિયામાં પણ સ્થાન મળ્યું. જે બાદ તેણે ઘણી બોલીવુડ ફિલ્મોમાં પોતાનું સંગીત આપ્યું. તેમનું સંગીત પણ ચેન્નાઈ એક્સપ્રેસમાં ખૂબ ગમ્યું. પરંતુ જો આપણે તેના અંગત જીવનની વાત કરીએ તો તેના વિશે બહુ ઓછા લોકો જાણે છે. હા અલબત્ત હની સિંહની પત્ની વિશે બહુ ઓછા લોકો જાણતા હશે. તો આજે અમે તમને તેની પત્ની સાથે પરિચય કરાવીશું. હની સિંહની ખ્યાતિ વિશે હવે બધા જાણે છે પરંતુ તેની પત્ની વિશે થોડા લોકો જ જાણે છે. તો આજે અમે તમને જણાવીશું કે હની સિંહની પત્ની કોણ છે અને તે શું કરે છે.\nમાર્ગ દ્વારા તમને જાણીને આશ્ચર્ય થશે કે હની સિંહ તેની પત્નીને શાળા સમયથી ઓળખે છે. એટલે કે શાળાના સમયે તે તેની પત્ની સાથે પ્રેમમાં પડ્યો હતો. નોંધનીય છે કે હની સિંહની પત્નીનું નામ શાલિની તલવાર છે. વાસ્તવમાં શાલિની અને હની સિંહે એક જ શાળામાં સાથે અભ્યાસ કર્યો હતો. હવે તે સ્વાભાવિક છે કે જ્યારે આ બંને એક જ શાળામાં ભણતા હતા ત્યારે આ બંને વચ્ચે પ્રેમ તો બંધાય જ છે. માર્ગ દ્વારા તમારી માહિતી માટે અમે તમને જણાવી દઈએ કે આ બંને સારા મિત્રો જ નહોતા પણ શાળાના સમયથી એકબીજાને ડેટ કરતા હતા. નોંધનીય છે કે શાળાનું શિક્ષણ પૂર્ણ કર્યા બાદ હની સિંહ બ્રિટન ગયા હતા પણ ત્યાં ગયા પછી પણ તે શાલિનીને ભૂલી શક્યો નહીં. આવી સ્થિતિમાં હની સિંહે ઘણી ખ્યાતિ મેળવ્યા બાદ શાલિની સાથે લગ્ન કરવાનો નિર્ણય કર્યો.\nજો કે તેણે આ વાત લાંબા સમય સુધી લોકોથી છુપાવી રાખી હતી. તે એટલા માટે કે તે ઇચ્છતો ન હતો કે છોકરીઓમાં તેની લોકપ્રિયતા ઓછી થાય. નોંધનીય છે કે પોતાના શો ઇન્ડિયન રોક સ્ટાર દરમિયાન હની સિંહે પોતાની પત્ની શાલિનીને લોકોની સામે લાવ્યો હતો. પરંતુ તે પહેલા કોઈને ખબર નહોતી કે હની સિંહ પરણિત છે. આ સિવાય એક ઇન્ટરવ્યૂ દરમિયાન હની સિંહે કહ્યું હતું કે તેની પત્નીને તેના ગીતો પસંદ નથી. હા હની સિંહ કહે છે કે તેની પત્ની કદાચ ગીતો ને ધિક્કારે છે. જોકે તેણે ક્યારેય આવું કહ્યું નથી. આ સાથે હની સિંહ કહે છે કે તે મોટે ભાગે રોમેન્ટિક ગીતો પસંદ કરે છે. જે તેઓએ હજુ સુધી ગાયું નથી.\nઆપણે માત્ર આશા રાખી શકીએ છીએ કે ભવિષ્યમાં હની સિંહ ચોક્કસ રોમેન્ટિક ગીત ગાશે.


તમારા પણ સપનામાં આવે છે આ જાનવર, તો સમજી જાઓ કે જલ્દી થવાના છો આપ માલામાલ… | એક વાત કહુ?\nતમારા પણ સપનામાં આવે છે આ જાનવર, તો સમજી જાઓ કે જલ્દી થવાના છો આપ માલામાલ…\nસ્વપ્ન શાસ્ત્ર કહે છે કે સપનામાં ભૂત, વર્તમાન અને ભવિષ્યની ઘટનાઓના સંકેત આપે છે. ઘણીવાર આપણે પોતાના સપનામાં જાનવર અને પશુ-પક્ષીઓને જોઇએ છીએ. આ પ્રકારના સપનાનો સંબંધ આપણા ભાગ્ય પર હોય છે. માન્યતા છે કે જો આપણે કેટલાક વિશેષ જાનવરો અને પશુ-પક્ષીઓ સપનામાં જોઇએ છીએ. તો તેનો સંકેત આપણને ભવિષ્યમાં ધન મળવાથી થાય છે.\nહિન્દૂ ધર્મમાં ગાયને પૂજનીય માનવામાં આવે છે. માન્યતા અનુસાર, ગાયમાં 33 કરોડ દેવી દેવતાઓનો વાસ હોય છે. સ્વપ્ન શાસ્ત્ર અનુસાર સપનામાં ગાયને જોવી ખુબ જ શુભ હોય છે. તેનો અર્થ થાય છે કે વ્યક્તિને ચારેય દિશામાં સફળતા મળનારી છે. ગાયના અલગ અલગ પ્રકાર જોવાનો મતલબ પણ અલગ અલગ હોય છે. જો તમે સપનામાં ગાયનું દૂધ જોવો છો. તો સુખ સમૃદ્ધિ આવનારી છે. જ્યારે તમે ચિત્તકારી ગાય જોવો છો. તો સૂદ વ્યાજના વ્યાપારમાં લાભ મળવાનો સંકેત હોય છે.\nસપનામાં હાથી દેખાવો ખુબ જ શુભ માનવામાં આવે છે. સ્વપ્ન શાસ્ત્ર અનુસાર સપનામાં હાથી જોવા મળે તો સમજી લો કે આવનારા સમયમાં તમને એશ્વર્ય અને સમૃદ્ધિ મળવાની છે. પરંતુ આ સપના જોયા બાદ તમારા તાત્કાલિક એક ઉપાય કરવો જોઇએ. તમારા માતા મહાલક્ષ્મીના મંદિરમાં હાથિની પ્રતિમાં અર્પિત કરવી જોઇએ.\nસ્વપ્ન વિચાર અનુસાર જો તમે સપનામાં ઉલ્લુને જોવો છો. તો સમજો કે તમારા પર આવનારા દિવસોમાં માતા લક્ષ્મીની કૃપા વરસવાની છે. ધાર્મિક માન્યતા અનુસાર ધનની દેવી માતા લક્ષ્મીનું વાહન ઉલ્લુ છે. એવામાં સપનામાં ઉલ્લુ જોવા મળવું ધન પ્રાપ્તિનો સંકેત માનવામાં આવે છે. આ સપના જોયા બાદ તમારે માતા લક્ષ્મીના મંદિરમાં લાલ રંગનું વસ્ત્ર અર્પિત કરવું જોઇએ.\nસપનામાં માછલી દેખાવી\nશાસ્ત્રોમાં માછલીને માતા લક્ષ્મીનું આગમનનું સૂચક માનવામાં આવે છે. સ્વપ્ન શાસ્ત્ર અનુસાર જો તમને સપનામાં માછલી જોવા મળે તો જલ્દી તમારા ઘરમાં માતા લક્ષ્મીની કૃપા વરસવાની છે. આ પ્રકારે સ્વપ્નમાં આપ કોઇ પણ વૃક્ષ પર ચઢી રહ્યાં છો તો તમને અચાનક ધન પ્રાપ્તિ થઇ શકે છે.\nNext પાર્ટનરને દિલો જાનથી પ્રેમ કરે છે આ5રાશિના લોકો, ભૂલથી પણ ના ઠુકરાવો તેનો પ્રેમ... »\nPrevious « 28થી 29 ડિસેમ્બર સુધી, આ4રાશિઓની બદલાઈ જશે કિસ્મત..